
REDAKCIJA ATSAKO 


L. Burokui. Šiuo kartu Draugo eilė- 
raščiais nepasinaudosime. Visuose rašote 
apie tą patį. Paieškokite naujų ir įdomesnių 
temų. 

V. Trečiokui. Dėl ne nuo mūsų pri- 
klausančių priežasčių, Draugo poezija ne- 
pasinaudosime. Atsiųskite daugiau jvaires- 
nių eilėraščių. 

Vardziukiemio Jonui. Eilėraštis „Ru- 
duo“ — neblogas, todėl pataise — dedame. 
Antrajame „Aš nelaukiau“ labai nesklan- 
džiai reiškiate mintis, negalima suprasti, ką 
norite pasakyti. 

Sodo Gegutei, Draugės vieną eilėraštį 
pataisę — dedame. Laukiame daugiau. 

P. Kar. Novele: „Užmieščio ruduo“ 
gan graži, bet trūksta joje gilesnės minties, 
todėl nespausdinsime. Tikimės, kad Draugas 


pajėgsite parašyti ir turiningesnių, skirtų 


jaunimui novelių, ar apysakaičių. 

St. C—liui. Šis paskutinis straipsnis 
mūsų skaitytojams netinka. Laukiame dau- 
giau. ss 

Jonui Petkui. Novelė, kurią Draugas 
mums atsiuntėte, perilga, o delinti dviems 
numeriams tuo tarpu nepatogu. Todėl spaus- 
dinsime ją po Naujų Metų. Prašome ir atei- 
tyje mums rasinéti. 

V. P—kui. Draugo straipsnį dėl vietos 
stokos atidėjome kitam numeriui. Prašome 
šios srities straipsnių parašyti daugiau, 


Naniškių, Voriškės, Erzveto, Tve- 
rečiaus ir Pečiurkų jaunimui bei mūsų 
laikraščio skaitytojams. Dėkojame už pata- 
rimus. Gal kai kuriais ir pasinaudosime 


MŪSŲ DOVANA 


Kaip kasmet, taip ir šiemet „Jaunimo Draugas“ skiria savo skaityto- 
jams ir prenumeratoriams gražią dovaną—kasdien nuplėšiamą lietuvišką 
sieninį kalendorių. Dovaną gaus tie, kurie išsirašys „Jaunimo Draugą“ 
visiems 1937 metams ir sumokės bent puse prenumeratos. 

Dovanos jau galima atsiimti „Jaunimo Draugo“ adminlstracijoj. Tad 
prašykite ir įgaliokite savo pažistamus: studentus ir moksieivius, kad 
jie,važiuodami atostogų, parvežtų jums skirtas dovanas. 


SKAITYTOJŲ ŽINIAI! 


Kas suras bent penkius naujus mūsų laikraščio skaitytojus, Naujų 
Metų proga gaus dovanų — naujausią lietuvių literatūros veikalą. Surade 
didesnį prenumeratorių skaičių gaus tokių veikalų daugiau! 


„JAUNIMO DRAUGO“ REDAKCIJA. 

SPAUSDINTAS ŽODIS DAUG NULEMTŲ... 


Geras spausdintas žodis — tai kiek- 
vieno raštingo jaunuolio lengvai pa- 
siekiama mokslinimosi priemonė ir 
kiekvienam lygiai gausus reikalingų 
Žinių šaltinis. Lietuviškas spausdintas 
žodis yra kartu stipri jungtis tarp tau- 
tiečių, kad ir toli vienas nuo kito, kad 
ir įvairiose sąlygose gyvenančių. O ap- 
Svietoje ir vienybėje mūsų tautos ger- 
buvis ir laimė. 

Kas jaunųjų nenorėtų žinoti, kodėl 
dienomis danguje saulė šypso, o nak- 
timis Žvaigždutės mirga, o ypač kas 
ten toliau už žvaigždžių? Kam mūsų 
neidomu, kaip karštoje Afrikoje, šal- 
toje Arktikoje ir kitur žmonės gyvena, 
kuo jie sielojasi ir ko siekia? Kieno 
jauna širdis netrokšta praskleisti žilo- 
sios praeities uždangą ir peržvelgti 
istorijos nubriežtus žmonijos ir mūsų 
tautos vingiuotus kelius, o ypač iziu- 
rėti jų ateities kryptis? 

Visi. Visas sveikas ir galvojantis 
jaunimas nori daug žinoti ir mokėti. 
Kiekvienas jėgų kupinas jaunuolis no- 
rėtų ir dangaus erdves išmatuoti, ir 
žemės kamuolį apskrieti, ir praeitį iš- 
tirti, ir ateitį atspėti, o visų pirma 
kievienam rūpi Žmonių trokštamą tiesą 
bei teisybę surasti ir ją gyveniman 
įkūnyti. Žodžiu sakant, jauna siela, pa- 
prastai, nemėgsta paslapčių ir neaiš- 


kumų, ji veržiasi į šviesą, į neišse- 
miamą žinių lobyną — mokslą. 

Bet, deja, tik retas mūsų tautiečių 
gali savo moksliškąsias svajones gy- 
veniman vykdyti, ilgus metus mokyk- 
los suole patogiai įsirėmęs. Didžiulė 
dauguma mūsų jaunimo vos suskumba 
gimtojo sodžiaus pradžios mokykloje 
kojas apSilti—ir mokslas baigtas. Kitus 
gi tik motutė prie ratelio „per ele- 
mentoriu pervaro“ —ir po mokslui. Ge- 
rai būna, jei tiek pasimokęs vyrukas 
susivokia, kad jis beveik nieko nežino, 
kad gyvenimas iš jo daug Žinių parei- 
kalaus ir kad jis privalo tų žinių kaip 
nors isigyti. 

Lengviausia tą išsimokslinimo 
spragą užpildyti spausdinto žodžio 
pagalba. Tik reikia tas spaudos žodis 
pamilti, jo nešama šviesa pasinaudoti, 
tuomet daugelis tariamų paslapčių virs 
paprastais gyvenimo reiškiniais, daug 
negirdėtų dalykų taps gerai žinomais 
daiktais. O kai akyse šviesiau, tai ir 
su vargais lengviau prasilenkti. 

Mūsų krašto jaunimui neša spaus- 
dintą žodį lietuviškoji knyga ir lietu- 
viškasis laikraštis. Tiesa, knyga rečiau 
ir sunkiau sodžiaus jaunuolio rankosna 
patenka, bet laikraštis tuo tarpu leng- 
vai gaunamas. Maža rastum krašte 
skurdžių, kuriems pritrūktų tų nedau- 

gelio skatikų laikraščiui išsirašyti. Jei 
kas laikraščio neišsirašo, tai greičiau 
dėl dvasinio, o ne medžiaginio neturto. 

Lietuviškame laikraštyje, o ypač 
jaunimui skirtame, lietuvis jaunuolis 
gali rasti visa, kas tik jam įdomu ir 
naudinga. Cia jis ras ir neribotų erd- 
vių mįsles atspėtas, ir plataus pa- 
saulio įdomiausių užkampių slėpinius 
išaiškintus ir daug kitokių įdomių 
mokslo tiesų. Savame laikraštyje lie- 
tuvis jaunuolis ras savo gimtąjį kraštą 
su jo visais vargais, o kartu ir su ga- 
limybėmis tuos vargus nugalėti. Čia 
jis ras ir savo tautiečius su jų nega- 
lavimais, o kartu ir su kilnaus atgi- 
mimo pradais. Kas visa tai žinos, tam 
bus lengviau susivokti, kurio darbo 
imtis ir kaip veikti, kad mūsų dalia 
palengvėtų ir ūkanos iš mūsų padan- 
gės išnyktų. 

Be to, savasis laikraštis buria skai- 
tytojus tamprion bendrijon ir iš pakri- 
kusios minios sudaro lyg ir organi- 
zuotą tų pačių tikslų ir tomis pačio- 
mis priemonėmis siekiančią galingą 
jėgą. Mat, laikraštis, derindamas pas- 
kirų tautiečių bei jų grupių nuomones 
ir siekimus ir nuolat primindamas 
bendruosius tautos reikalus, sukelia 
didelę tautinę srovę, kuri sugeba daug 
kūrybinio darbo nuveikti. 

Per laikraštį vieni kitus geriau pa- 
žistame ir tarpusavyje suartėjame. Iš 
laikraščio sužinome, kur mūsų tau- 
tiečiai džiaugiasi, o kur kenčia. Tuo 
būdu ir laime ir liudėsiu pasidali- 
name. O bendrai ir džiaugtis smagiau, 
ir kentėti lengviau. Iš tokio dvasinio 
bendravimo ilgainiui išauga tautinis 
vieningumas, kiekvienos tautos atspa- 
rumo ir pajėgumo laidas. 

Nežiūrint taip svarbaus laikraščio 


530 


vaidmens paskiro asmens ir tautos 
gyvenime, iki šiol mūsų krašte dar 
daugelis jaunimo savo laikraščiu ne- 
sinaudoja. Jie lieka šuoliais bėgančio 
gyvenimo užpakalyje. Jei tai nebūtų 
mūsų broliai, ranka numotume — tesi- 
žino. Bet taip negalime pasielgti ne- 
tik todėl, kad jie mūsų širdžiai artimi, 
bet ir todėl, kad jie sulaiko mūsų tau- 
tos pirmyneigą. 

Kas jau pažino spausdinto žodžio 
galią savišvietos ir tautinio atgimimo 
darbe, tejaučia pareigą įtikinti kitaip 
manantį tautietį, kad ir jis tą spaus- 
dintą Žodį savo laimei ir savo tautos 
ateičiai kurti panaudotų. Kiekvienas 
šviesus lietuvis turi tapti naujosios 
gadynės knygnešiu ir tuo pačiu gele- 
Ziniu rižtumu, kaip spaudos draudimo 
laikų didvyriai, vyti tamsą iš mūsų 
krašto ir tol nenurimti, kol bus nors 
viena apylinkėje lietuviška šeima, kuri 
neišsirašytų savojo laikraščio. 

Spaudos platinimo reikalas visuo- 
met buvo aktualus, bet šiuo metu, 
kada kitų priemonių savo kultūrai 
ugdyti ir tautiniam atgimimui vykdyti 
kaip ir neturim, — spausdinto žodžio 
skleidimas tapo gyviausias ir svar- 
biausias visuomeniškas reikalas. Jį 
dabar primename mūsų jaunimui dar 
ir todėl, kad spaudos platinimo talka 
imanoma tik rudeniir žiemą. Šviesiųjų 
talkininkų visuomet nemaža turėjome, 
tikimės, kad šiemet kiekvienas susi- 
pratęs lietuvis dalyvaus mūsų talkoje. 

Spausdintas žodis—lengvai pasie- 
kiamas mokslo ir žinių šaltinis. Spaus- 
dintas žodis —tautiečių bendravimo ir 
tautinės vienybės ugdymo priemonė. 
Jis turi vykdyti savo didįjį paskyrimą, 
mes jam padėsim, o mums padės 
Aukščiausias, Miltauta. 


SENPILIES REGINYS 


Bendras Vilniaus miesto vaizdas. 

Apačioje matosi Katedra, Šv. 

Jono bažnyčia ir kitos Vilniaus 
įžymenybės. 


Tautinis auklėjimas ir šeima)? 


Gyvename tautiškumo ir nacionalizmo lai- 
kais. Nuolat minimi žodžiai: „tauta“, „tėvynė“, 
„patriotizmas“. Su šiais žodžiais rišamos gi- 
lios sąvokos ir jausmai, kurie nurodo šių dienų 
kultūriniam gyvenimui linkmes. Kultūrinė, vi- 
suomeninė ir politinė veikla eina tautine ir 
nacionaline kryptimi. Tautos stengiasi išug- 
dyti savo tautiečiuose gerą susipratimą, są- 
moningumą. Nori išauklėti gerus patriotus. 
Kultūros vaisiais norima sustiprinti tautišku- 
mas, uždegti savo tėvynės meilė. Valstybės 
stengiasi savo politine veikla patikrinti tau- 
tiškumo pradus, sudaryti palankias sąlygas 
tautiškam savo piliečių auklėjimui. Rūpina- 
masi net ir tais tautiečiais, kurie jau nuo se- 
niau gyvena svetimuose kraštuose. Nors kūnu 
atskirti nuo savo tėvynės, bet dvasia ir šir- 
dimi turi jungtis su savo tauta. Turi suprasti 
ir jausti, koks kraujas teka jų gyslomis. Šiuo 
atveju isidémétinas Musolini’o obalsis: ten 
yra italas, kur plaka italiska Sirdis. Kitaip sa- 
kant, ten. turi būti italas, kur plaka itališka 
širdis. Ne kitaip yra ir su vokiečiais. Jų vi- 
daus, vadinama populiacinė politika vedama 
ta kryptimi, kad kuo daugiau susikurtų vo- 
kiškų šeimų, padidėtų vokiškose šeimose gi- 
mimų skaičius. Nemažiau rūpinamasi ir tais 


*) Paskaita, skaitytina jaunimo susirinkimuose. 


vokiečiais, kurie gyvena svetimose šalyse. 
Šiandieną vokiečiai skelbia vokiečių tautos 
bendruomene. Toji bendruomenė turi jungti 
visus vokiečius, kur jie begyventų — savo ar 
svetimoje valstybėje. Bendra vokiečių tautos 
idėja turinti vienyti visus vokiečius. O štai 
vokiečių mokyklų auklėjimo dėsnis: išmokyti 
vokiškai skaityti, rašyti, vokiškai galvoti, vo- 
kiškai jausti, vokiškai norėti. Vokietis turi 
gerai žinoti, kad jis esąs vokietis. Jis turi 
tvirtai jaustis vokiečiu. Tai yra pamatiniai 
vokiečių tautinio auklėjimo reikalavimai, kurie 
ypatingai pastaruoju laiku tiksliai .vykdomi 
gyveniman. Tokioje dvasioje išauklėtam vokie- 
čiui nėra pavojaus nutautėti. 

Jeigu didelės tautos taip brangina ir šau- 
goja nuo nutautėjimo savo narius, juo labiau 
juos turi branginti mažesnės tautos. Jei di- 
delės tautos, norėdamos savo narius sujungti 
į stiprų vienetą, ugdo savo tautiečiuose są- 
moningumą, susipratimą, auklėja patrijotinį 
jausmą, tai juo labiau tomis priemonėmis turi 
pasinaudoti mažesnės tautos, kuriom dažnai 
atsiranda daugiau pavojaus. Tautinis auklėji- 
mas—tai laidas tautai sustiprėti. Jei tuo būdu 
stiprinasi gausios tautos, juo labiau turi stip- 
rintis ir mažiau gausios. 

Tautinė sąmonė ir tėvynės meilė — tai 
svarbiausi tautinio gyvenimo ramsčiai, sti- 

priausios tautos narių jungtys. Kas gerai 
žino, kurios jis tautybės, kam plaka širdyje 
savo tėvynės meilė, tas savo tautos, savo 
tėvynės niekuomet neužmirš, nors gyventų 
svetimame krašte. 

Sąmoninga tautinė mintis, gilus patrio- 
tizmas nežino nuotolio, nežino ribų. Jų ne- 
užtversi valstybių sienom, neatskirsi tolimiau- 
siais pasaulio kraštais. Tikras tautos ir tėvy- 
nės sūnus ir duktė neužmiršta savojo krašto, 
savųjų žmonių, savosios kalbos, gyvendamas 
toli — tarp svetimųjų. 

Tautiškumas žmogui yra įgimta savybė. 
Gimstame ir augame tautoje. Paveldime savo 
tautos būdo ypatybes, kurios paskui vystosi 
tautinės kultūros įtakoje. Paveldime ilgais 
amžiais sukurtą, tobulinta, dailintą tautos 
kalbą — priemonę savo mintims ir jausmams 
reikšti. Gauname bendrą būdą galvoti, jausti 
ir veikti. Tai yra mūsų dvasinės prigimties 
savybės. Mes jas gauname iš tėvų ir atiduo- 
dame savo ainiams. Tai yra natūralu. Pavel- 
dime savo tautos kultūrą, naudojamės ja, 
stengiamės ją praturtinti, įdėti į bendrą tau- 
tinės kultūros lobyną vieną, kitą savo kury- 
binio darbo vaisių ir visa tai padedame atei- 
nančioms kartoms. 

Žmogus negali būti visai be tautos. Taip 
pat jis negali priklausyti kelioms tautoms. 
Žmogus negali būti visai atskiras, nepriklau- 
sąs jokiai tautai, neturįs jokios tautos būdo 
bruožų. Tai būtų žmogus be veido, be dvasi- 
nio atspalvio. Jis negali priklausyti ir ke- 
lioms motinoms. 

Pasitaiko, kurie išsižada savo tautos, at- 
skyla nuo jos. Kartais tai įvyksta sąmoningai, 
kartais nesąmoningai. Bet ir jie atskirai gy- 
venti negali. Nepriklausomai kurti nesugeba. 
Turi naudotis kurios nors tautos sukurtais 
kultūros vaisiais—kalba, literatūra, menu, pa- 
pročiais. Ir taip, atskilę nuo vienos tautos, 
šliejasi prie kitos, pametę savąją eina prie 
kitos. Be tautos neapseisi. O mesti savoji ir 
plaktis prie svetimos yra nenormalus reiški- 
nys. Tai išsigimimo ženklas. Dvasinio sumen- 
kėjimo ir nupuolimo požymis. Susmukimo 
faktas. Jei tautoje daugiau pasirodo tokių 
ženklų, ji pradeda silpnėti. Jei tauta tokiems 
reiškiniams laiku neužkerta kelio, jeigu ji lei- 
džia išsigimimui giliau įleisti šaknis savo or- 

ganizman, tokia tauta ilgainiui ima nykti, mer- 
dėti, ir pagaliau atsiranda jai rimto pavojaus 
anksčiau ar vėliau visai žlugti. Todėl kiekvie- 
nas išsigimėlis yra didžiausia tautos nelaimė. 

Nutautėjimo priežastimi - beveik visuomet 
būna kultūrinė tautų nelygybė. Vienos tautos 
daugiau, kitos mažiau kultūringos. Atsiliku- 
sios tautos vieton ugdyti, vystyti savo kul- 
tūrą ir tuo būdu turtinti bendrą visos zmo- 
nijos kultūrinį lobyną, ima ir pasiduoda kul- 
tūringesnių tautų įtakon. Tai vergiškumo rei- 
škinys. Tauta, kuri pati nekuria, neatlieka 
savo paskirties, nenuveikia jai skirto kultūri- 
nio darbo. Tauta lygi žmogui, užkasusiam ta- 
lentą į žeme. Kas gera, reikia pasiimti iš kul- 
tūringų tautų, bet už tai nereikia vergiškai 
savęs atiduoti. Kultūra turi būti žmonių ge- 
rovės, o ne vergijos šaltinis. 

Sąmoninga tauta, kuri gerai supranta savo 
kultūrinę paskirtį, savo uždavinį, niekuomet 
nesutiks merdėti, rūsėti be kilnaus savaran- 
kiško kūrybinio darbo, geruoju pasiduoti aklai 
vergauti kitiems. Sąmoninga tauta nori gy- 
venti ir stiprėti. Ji nenaikina savo kūrybinių 
jėgų, bet stengiasi jas išugdyti. Ji neužkasa 
to, kas jai duota, bet nuo savęs dar tiek pri- 
deda. Ji savo kūrybiniu darbu atneša dideles 
ir brangias kultūrines gėrybes. Tokia tauta 
nusipelnija sau garbingą vardą ir gauna teisę 
dalyvauti kitų kultūringų tautų šeimoje. Ji 
pasidaro naudinga bendram pasaulio kultūros 
gyvenimui. Ji tampa lygiu kultūringų tautų 
bei valstybių bendruomenės nariu. 


Kodėl gi mūsų tautybė yra mums labai 
brangi? Visų pirma dėl to, kad ji yra didelė 
dvasinė gėrybė. 

Musų tautybė yra taip pat galingas visuo- 
ke iopo progresu“) akstinas**). Kaip tik mes 
supratome esą skirtingi nuo kitų tauta, tu- 
rinti savų ypatingų uždavinių, mūsų tautinė 
ambicija verčia mus gražiai pasireikšti pa- 
saulio tautų šeimos gyvenime. Iš vienos pusės 
mes negalime atsilikti nuo kitų kulturingy 
kraštų nė vienoje gyvenimo srityje. Mes tu- 
rime kilti apšvietoje, ugdyti dorovę, mokslą 
ir meną, kelti ekonominę krašto gerovę, gy- 


*) Pažangos. 
**) Autoriaus pabraukta. 


dyti socijalines*) žaizdas ir trūkumus — Zo- 
dziu, mes turime laimėti kultūringo krašto 
vardą — tikra to žodžio prasme. 

Tačiau visa tai mes darysime savaip, lie- 
tuviškai, aklai nepamėgdžiodami kitų, o kur- 
dami savąją lietuviškąją kultūrą“*), atitin- 
kančią mūsų dvasią ir papročius. Iš kitų kra- 
štų mes rinkimės gerus pavyzdžius ir venki- 
me blogų. Mes turime sudaryti savąjį lietu- 
viškąji kultūros tipą, kuris į pasaulio tautų 
koncertą ivesty naują gaidą, žinoma, tinkan- 
čią visuotiniam kultūros turiniui“ ***), 

Dalis mūsų tautos gana sparčiai nuėjo 
kultūros ir civilizacijos keliu. Per trumpą 
laiką daug padarė visose gyvenimo srityse. 
Kita dalis taip pat darė, ką galėjo. Steigėme 
lietuviškas liaudies mokyklas, kūrėme lietu- 
viškas draugijas, organizavome tų draugijų 
skyrius sodžiuje, steigėme skaityklas, ruo- 
šėme kartais suaugusiems kursus, šaukda- 


*) Visuomines. 
**) Autoriaus pabraukta. 
***) Prof. F. KeméSio str. Religija ir tautybė mūsų 
gyvenime „Naujoji Romuva“ Nr. 153. 

vome susivažiavimus. Kéléme apšvietą ir tau- 
tinį susipratimą. Per keliolika metų kultūros 
darbe padaryta gana daug. Pradžioje labai 
sunkiai ėjo kultūrinis veikimas. Sunku buvo 
išjudinti sodžius. Bet išjudintas gana smar- 
kiai pažengė priekin. Sodžiaus žmonės, ypa- 
tingai jaunimas suprato apšvietos ir kultūros 
reikšmę, įvertino organizacinio gyvenimo svar- 
bumą. Pats jaunimas pradėjo dirbti. Ėmė 
skaityti knygas, laikraščius, ruošti paminėji- 
mus svarbesnių mūsų tautos gyvenimo įvy- 
kių, rengti akademijas pagerbti izymiems 
mūsų visuomenės veikėjams. Nuo puikių, kul- 
tūrinių pramogų—lietuviškų vakarų su vaidi- 
nimais net Zvangédavo sodžius. Nebuvo skir- 
tumo tarp sodžiaus jaunimo ir inteligento. 
Visi kartu dirbom kultūrinį ir tautinį darbą. 
Bet tie laikai neilgai tvėrė... Šiandieną jau 
beveik neturime liaudies mokyklų, netekome 
skaityklų, nustojome lietuviškų draugijų skyrių. 

Kas belieka daryti? 

Negalime leisti, kad visas mūsų darbas 
dingtų. Ne tam aukota tiek medžiaginių ir 
dvasinių jėgų, kad jos žūtų. Jos turi atnešti 


ltalija nuolat ginkluojasi. Šiemet italai pasistatydino 300 bombanešių orlaivių. Štai Italijos 
diktatorius Musolini, generolų ir spaudos atstovų lydimas, apžiūri naujuosius orlaivius. 

vaisių. Negalime dirbti organizuotai, priva- 
"lome veikti pavieniui. Tik reikia daugiau vilties, 
noro, valios ir ištvermės. Nors darbo sąlygos 
sunkios, bet juo sunkiau, juo garbingiau veikti. 
Jau negalime skųstis, kad nėra, kas galėtų 
veikti. Darbininkų turime. Šiandieną jau be- 
veik kiekviename lietuviškame sodžiuje ra- 
sime daugiau ar mažiau apsišvietusių žmo- 
nių. Tai yra buvę mūsų mokyklų mokiniai, 
lietuviškų draugijų skyrių pirmininkai, val- 
dybų nariai. Tai gražaus mūsų buvusio kul- 
tūrinio ir tautinio veikimo darbininkai. Neteke 
savų mokyklų, skaityklų, organizacinio gyve- 
nimo atramos, pasijutome išblaškyti. Bet ne- 
dirbti negalime. Turime vėl susikaupti rim- 
tam ir ištvermingam kultūros darbui. Veikéme 
viešai, turime pradėti dirbti kas sau, privatiš- 
kai, savo namuose. Švietė, auklėjo mus, jau- 
nąją kartą, o dabar mes privalome pradėti 
auklėti. Igytas žinias turime kaskart papildyti 
naujomis ir perduoti jas būsimoms kartoms. 

Tas mūsų švietimo ir tautinio auklėjimo 
darbas turi pasireikšti šeimynoje. Iki šio laiko 
mūsų šeimyninis gyvenimas buvo visai aplei- 
stas. Tėvai rūpindavosi savo vaikus išmaitinti, 
apvilkti, apauti, o apie jo auklėjimą visai ne- 
galvodavo. O jau tų vaikų užaugę broliai, se- 
serys ir nepamanydavo apie jauniausios kar- 
tos tinkamą globojimą. Tai labai didelis ne- 
normalumas. Mes patys dirbom pakilusiu ūpu. 
Veikėm labai naudingą visuomeninį darbą, 
bet nepagalvodavom apie tai, kas dirbs, kai 
rnes nustosime krutėti. Buvom pamiršę apie 
tą mažiausiąją mūsų kartą—vaikus. Dirbome 
visuomenini darbą viešai, bet neveikėme 
auklėjimo darbo šeimynoje. Tiesa, tas trūku- 
mas anksčiau iš dalies išsilygindavo. Jauniau- 
sioji karta, bent kiek paaugus, matydama, 
kaip mes veikiame, pasekdavo mūsų pėdo- 
mis. Ji auklėjosi visai savaimingai. Bet šian- 
dieną, kai mes negalime dirbti viešojo, kultū- 
rinio darbo, toji mažiausioji karta neturi prieš 
save jokio gero pavyzdžio. Todėl ir savaimin- 
gas auklėjimas išnyko. Bet taip ilgiau pasi- 
likti negali. Turime suprasti, kad šeima yra 


auklėjimo veiksnių. Istorija gali paliudyti, kokį 
vaidmeni vaidino šeima mūsų tautos nelabai 
tolimoje praeityje. Rusų laikais neturėjome 
nei savų lietuviškų mokyklų, nei skaityklų, 
nei organizacijų. Tais laikais priaugančioji 
karta taip pat neturėjo pavyzdžio iš savo vy- 
resniųjų brolių ir seserų. Bet mažuomene rū- 
pinosi motinos. Jos, sukdamos rateli, mokino 
savo vaikus lietuviškai skaityti. Tai puikiai 
vaizduoja mūsų skulptorius Rimša savo vei- 
kale „Lietuvos mokykla“. Motina prie kasdie- 
ninio darbo sekė savo vaikams pasakas, niū- 
niavo daineles, mokė mylėti savo tėvų kalbą, 
papročius, savo kraštą. Ir taip vaikas buvo 
auginamas tikroje lietuviškoje dvasioje. Taip 
vaikui buvo skiepijama tėvynės meilė, patrio- 
tizmas. Iš geros, auklėjančios lietuviškos šei- 
mos yra kilę mūsų tautos veikėjai. Lietuviška 
šeima mums išauklėjo gerų patriotų, kurie 
savo tautą pažadino iš miego ir praskynė jai 
laisvės kelią. Jei seniau lietuviška šeima ga- 
lėdavo atlikti taip gražų ir kilnų savo vaikų 
auklėjimą, tai kodėl ji negalėtų tai padaryti 
šiandieną. Aišku, kad galėtų. Ir dar geriau. 
Juk šiandieną ne vienoje šeimoje rasime ir 
tėvą ir motiną, kurie jau mokinosi lietuviš- 
koje mokykloje. Jei tėvams neteko mokintis, 
tai jų vyresnieji vaikai mokinosi. Jie galėtų 
savo mažus broliukus ar seseles daug gero 
išmokinti. Seniau motinos visai nematė mo- 
kyklų ir išaugino mums didžių veikėjų. O mums 
iš tikrųjų būtų gėda, jei nesugebėtumėm išau- 
klėti savo tautai naudingų žmonių. Be abe- 
jonės, viskas galima padaryti. Ir mūsų šeimos 
tautinėje auklėjimo dirvoje labai daug gali 
nuveikti. Tik reikia gerai suprasti, ką reiškia 
šeimos auklėjimas. Reikia atjausti savo visuo- 
menės ir tautos kultūriniai reikalai. O manau, 
kad mums nesunku tai suprasti ir atjausti. 
Juo labiau, kad mes patys dirbome kultūrini 
darbą. Stenkimės, kad mūsų šeimos būtų 
pavyzdingos. Rupinkimés, kad mūsų šeimos 
spindėtų tikra lietuviška šviesa, kad jos būtų 
geru pavyzdžiu ir kitoms, mažiau susipratu- 
sioms šeimoms. 


vienas svarbiausių visuomeninio ir tautinio ot. M: 
Didžiausias kiekvieno žmogaus priešas — tai jo paties ydos ir geiduliai; todėl būtinai 
turime juos nugalėti. Kam pasiseks tai padaryti, tam ir gyvenime seksis. 
M. Harvey. 


JAPONAI „MOKSLINASI“ 


Japonija, kaip ir kitos valstybés, ginkluojasi, mankština ir stiprina savo karines pajėgas. 
Čia parodoma, kaip japonų pėstininkai manevrų metu brenda per plačią upę. 


ANTANO ZMUIDZINAVICIAUS 60 METŲ SUKAKTUVĖS 


S. m. spalių mėn. pabaigoje Kaune buvo 
minėtos garsaus mūsų dailininko ir visuome- 
nės veikėjo Antano Žmuidzinavičiaus 60 metų 
amžiaus sukaktuvės. Garbingas Jubiliatas yra 
daug nusipelnęs mūsų tautai. Karšta ir nepa- 
prastai gili tėvynės meilė spindėti spindėjo 
netik jo meniškoje veikloje, bet ir visuome- 
niškame darbe. 

A. Žmuidzinavičius gimė 1875 m. Seirijų 
miestelyje. Nepaprastai graži Dzūkijos gam- 
ta, kuri ne vienam mūsų rašytojų įkvėpė kū- 
rybinės galios, stipriai veikė nuo mažens pa- 
linkusiam į tapybą dailininkui. Neišdildami 
gimtojo krašto vaizdai su savo gražiais miš- 
kais, giliais, paslaptingais ežerais, padavimai, 
kurie liudijo apie garsią Dzūkijos praeitį, 
pažadino jį tapybos meno studijoms. A. Zmui- 
dzinavičius mokinosi tapybos Lenkijoje, Vo- 
kietijoje ir Prancūzijoje. 1901 m. jis pirmą 
kartą pasirodė viešai. 

Suruoštoje tais metais Varšuvoje dailės 
parodoje A. Žmuidzinavičius išstatė savo pa- 


veikslus, kurie palankiai buvo kritikos sutikti, 
ir turėjo didelį pasisekimą parodos lanky- 
tojų tarpe. 

Kaip matome, šie metai yra ne tik jo 60 
metų amžiaus, bet ir 35 metų jo meninės 
veiklos sukaktis. 1906 m. A. Žmuidzinavičius 


persikelia iš Paryžiaus į Vilnių. Tai labai 
svarbi mūsų meno istorijoje data. A. Zmui- 
dzinavičius pradeda II subrendusios ir gau- 


singiausios darbuoties laikotarpį. Kupina ener- 
gijos ir gražių sumanymų G. Jubiliato asme- 
nybė nesiriboja vien tapyba. Jis metasi vi- 
suomeniško darbo sukurin. Pirmas meta 
mintį suruošti lietuvių dailininkų darbų pa- 
rodą. Be to, jo iniciatyva 1907 m. Vilniuje 
įsteigiama „Lietuvių Dailės Draugija“. Tos 
draugijos steigėjai buvo M. K. Čiurlionis, 
Petras Rimša, Jonas Vileišis, M. Putvinskaitė, 
S. Gimbutaitė ir Jubiliatas. 

Buvo smarkiai imtasi darbo. Greitu laiku 
i šią jaunutę meno draugiją įsirašo nariais 
daug Lietuvos inteligentų. „Lietuvių Dailės 

Draugija“ rūpinosi mūsų mėnu. Mūsų meno 
istorijoje šios draugijos nuopelnai yra milži- 
niški ir neišdildomi. Tos draugijos steigėjai 
įsirašė aukso raidėmis mūsų tautos kultūros 
istorijos lapan. A. Žmuidzinavičius buvo tos 
draugijos ilgametis pirmininkas. Jo pastan- 
gomis „Lietuvių Dailės Draugija“ surengė 8 
lietuvių dailės parodas Vilniuje, 2 Kaune, 
1 Rygoje. 

Nemaža buvo rūpintasi, kad mūsų geni- 
jalaus tapytojo M. K. Čiurlionies paveikslai 
nepatektų svetimųjų rankosna, o pasiliktų 
mūsų tautos nuosavybe. Vilniuje buvo šios 
draugijos pastangomis ir rūpesniu suruošta 
nuolatinė šio dailininko paveikslų paroda. 
Tada pirmą kart buvo susirūpinta mūsų liau- 
dies menu. A. Žmuidzinavičius daug pasidar- 
bavo berinkdamas liaudies meno eksponatus. 

1914 m. sudunda pirmieji pasaulinio karo 
kanuolių šūviai. Karo metu A. Žmuidzinavi- 
čius nenuleidžia bejėgiškai rankų, bet tesia 
ir toliau savo mėgiamą darbą su dideliu pa- 
siaukojimu ir pasišventimu. Vokiečiai, užėmę 
Vilnių, susižavėjo netik miesto architektūri- 
némis puošmenomis, bet ir mūsų liaudies 
menu. Susipažinimo tikslams leidžia okupan- 
tai vokiškai „Das litauische Buch“. A. Žmui- 
dzinavičius parūpina jiems medžiagos apie 
liaudies meną. 

1919 m. A. Žmuidzinavičius apleidžia Vil- 
nių ir apsigyvena Kaune. Pradžioje jis buvo 
kurį laiką švietimo ministerijos dailės depar- 
tamento direktoriumi. Uoliai dirba teatro, 
meno mokyklos ir muziejų organizavimo sri- 
tyje. Drauge su V. Putvinskiu organizuoja 
Šaulių s-gą. 

1919 m.—1921 m. tautos nepriklausomybė 
buvo dideliame pavojuje. Aibė priešų iš visų 


eee S 
VYTAUTAS 


O, jaunime, pagalvok, 

Save dora apšarvok: 

Kas gyvena be doros, 

Tas pridaro daug žalos. 
Būki linksmas, mandagus, 
Tavo vardas bus garbus, 
Gal saulėta ateitis 
Vėl padangėje nušvis. 

pusių veržiasi į Lietuvą ir kardu nori nuslo- 
pinti mūsų tautos laisvę. A. Žmuidzinavičius 
stoja į savanorių eiles ir dalyvauja kovose 
už laisve. Vėliau, 1922 m. A. Žmuidzinavi- 
čius, šaulių sąjungos siunčiamas, važiuoja į 
užjūrį Amerikos lietuvių lankyti ir brolišką 
laisvos tautos pasveikinimą nuvežti. Belan- 
kydamas lietuvių kolonijas, išmėtytas po visą 
Ameriką nuo Atlanto pakrančių iki Didžiojo 
vandenyno beribių plotų, automobiliu padarė 
per 12.000 klm. kelionės, piešdamas visur 
gražesnius ir įdomesnius gamtos vaizdus. 
Baigęs tą savo kelionę, A. Žmuidzinavičius 
suruošė savo paveikslų parodą Vašingtone, 
Čikagoje, Naujorke. Šios parodos amerikiečių 
tarpe turėjo milžinišką pasisekimą. Grįžęs 
į Lietuvą, jis dirba meno mokykloje, mokin- 
damas tapybos jaunuosius mūsų menininkus. 

Bet A. Žmuidzinavičius vien menu nepa- 
sitenkina. Jis pakankamai turi laiko ir visuo- 
meniškai veiklai. Be to, jis yra Vytauto Di- 
džiojo muziejaus komiteto vicepirmininku ir 
statybos komisijos nariu. 

Nepaprasta tėvynės meilė matyti ir Gar- 
bingo Jubiliato tapyboje. Jis yra peizazistas— 
krašto vaizdų tapytojas. Daugiausia paveik- 
slų—Lietuvos krašto vaizdai. Minint šią su- 
kakti, Kaune buvo surengta G. Jubiliato dai- 
lės paveikslų paroda, ryškiai vaizduojanti 
A. Žmuidzinavičiaus kūrybą. 

Toje parodoje aiškiai išsiskiria Vilniaus 
laikotarpio tapyba. Daug paveikslų motyvy— 
Vilniaus miesto tei jo apylinkių vaizdai. Ši 
paroda kauniečių tarpe turėjo didelį pasise- 
kimą ir buvo atidaryta paties Lietuvos Res- 
publikos Prezidento Antano Smetonos, kuris 
ta proga pasakė kalbą, suminėdamas Jubi- 
liato didžius nuopelnus lietuvių tautai. 


w 


Le V. 


Zodis jaunimui 


Dievą, Tėvynę mylėk, 

Jai jėgų nesigailėk, 

lr išnyks nakties tamsa, 

Užtekės šviesi diena. 
Tavo dainos te skambės, 
Griaus vargus mūsų šalies, 
Šuoliais žengsime pirmyn, 
Drąsiai žvelgsim ateitin. 


NAUJOJI AMERIKOS STATYBA 


Prezidento Roosevelto laikais Amerikoje pagyvėjo statyba. Šimtai tūkstančių bedarbių gavo 
užsiėmimo ir duonos, o miestai pasipuošė gražiais pastatais. Vaizdely matome rūmus, statytus 
Roosevelto laikais. Jų pastatymas kaštavo 11 milijonų dolerių. 


NOBELIO PREMIJOS 


Nedaug terasime istorijoje Zmoniu, pana- 
šių Nobelio asmenybei. Tai nepaprastas žmo- 
gus, Kurio vardas nuolatos minimas viso pa- 
saulio kraštuose. 

Alfredas Nobelis buvo mokslininkas, išra- 
déjas. Jis paliko žmonėms žiaurų karo pa- 
būklą—dinamitą ir didžiausius turtus. Tačiau 
jis šiandieną minimas ne kaipo pasaulinės 
taikos ir ramybės ardytojas. Nūdien Alfredas 
Nobelis yra žinomas jo vardo premijomis, 
kurios kiekvienais metais yra duodamos žy- 
miausiems medicinos, fizikos ir chemijos sri- 
ties mokslininkams, garsiausiems rašytojams 
bei pasaulinės taikos darbuotojams, gynė- 
jams. 

Šiemet sueina lygiai 40 metų nuo šito 
mokslininko mirties ir 35 metai, kai pradėta 
vykdyti jo kilnus testamentas ir duoti gar- 
sios Nobelio vardo premijos. Šių sukaktuvių 
proga pravartu būtų ir mums nors trumpais 


bruožais pažinti tauri Nobelio asmenybė, jo 
išradimai ir jo nepaprastas testamentas. 

Alfredas Nobelis buvo švedas. Gimė jis 
1833 metais Švedijos sostinėje Stokholme. 
Jo tėvas Emanuelis labai domėjosi mokslu, 
o ypatingai traukė jį technikos išradimų pri- 
taikymas. Kalbų neméges, o vis svajojęs apie 
sprogstamasias medžiagas, kurių srityje jo sū- 
nus padarė didžiausius išradimus ir labai pagar- 
sėjo. Teturėdamas vos 14 metų, jis iškeliavo 
į pasauli pasižvalgyti. Nukeliavo net Egiptan 
ir tarnavo pas valdovą Ali. Iš čia po kurio 
laiko grižo Švedijon ir netrukus pagarsėjo, 
kaipo gabus statytojas. Vėliau Emanuelis 
Nobelis tapo Stokholmo Technikos Instituto 
asistentu. Tačiau ji vis domino sprogstamo- 
sios medžiagos. Kartą, bedarant bandymus 
įvyko toks smarkus sprogimas, kad net namų 
langai išbirėję. Po to jis daugiau panašių 
bandymų nebedaręs. 

1837 m. Emanuelis Nobelis vyksta į Ru-. 


siją ir laikinai apsigyvena Petrapily. Būdamas 
Petrapily, Nobelis sukonstruavo torpedas, už 
kurias rusų valdžia sumokėjo jam 25 tūkstan- 
čius rublių. Nobelis iškarto praturtėjo ir įsteigė 
Petrapily mechanikos dirbtuves ir geležies 
liejyklas. Greitu laiku pagarsėjo kaip 3 žymus 
pramonininkas ir įsteigė Rusijoje kelias dide- 
les pramonės įmones. 

Jaunas Alfredas Nobelis savo tėvynėje 
neilgai tebuvo. Atvažiavo su tėvu Rusijon ir 
jaunystės dienas praleido Petrapily, čia jis 
mokėsi ir rodė didelių gabumų svetimoms 
kalboms. Turėdamas 16 metų, būsimasis di- 
dysis išradėjas iš mokyklos išstojo ir tapo 
tėvo padėjėju. 

Po kurio laiko Alfredo tėvas išsiuntė savo 
sūnų į Jungtines Amerikos valstybes, kad 
išmoktų savarankiškai gyventi ir užsigrūdintų. 
Apsigyveno jis Naujorke ir dirbo pas žymų 
laivų statytoją, savo tautieti inž. Joną Erice- 
coną. 

Į Petrapili sugrįžo 1854 m. Krymo karo 
metu. Rusų vyriausybė, bijodama, kad anglų 
laivynas neužpultų Petrapilio, pavedė E. No- 
beliui Nėvos upės žiotis minornis uZspesti. 
Nobelis tą darbą atliko gerai, anglai prie 
miesto bijojo prisiartinti. 

Pasibaigus karui, Nobeliui Rusijoje pradėjo 
nebesisekti ir visa jų šeima sugrįžo savo 
tėvynėn. 

Dar Petrapily būdamas, jaunas Alfredas 
Nobelis padarė kai kuriuos technikos srity iš- 
radimus. Vėliau tačiau viską metė ir ėmėsi 
tirti vien tik sprogstamas medžiagas. 

Ilgą laiką žmonės vartodavo technikos ir 
karo reikalams primityvią sprogstamą me- 
džiagą— paraką, kurį atsitiktinai Europoje iš- 
rado Bertoldas Švarcas. XIX amžiaus viduryje 
buvo išrasta sprogstamoji medvilnė. Šios 
sprogstamos medžiagos jėga buvo žymiai 
stipresnė už paraką ir jį išstūmė. 1847 m. buvo 
išrasta dar stipresnė sprogstamoji medžiaga — 
nitroglicerinas. Išrado jį chemikas Sobrero 
Paryžiuje. Pasirodė, kad ši sprogstamoji me- 
džiaga turi milžiniškos jėgos, tik nemokėta 
su ja elgtis ir techniškai panaudoti. 

Ši naujai išrasta medžiaga buvo skysta. 
Todėl žmonės ilgą laiką nežinojo, kaip suval- 

dyti nitroglicerino jėga. Škystamė stovy ji 
vartoti buvo pavojinga, nes ir silpnas sutren- 
kimas iššaukdavo sprogimą. Kartais atrodė, 
kad žmogui nepavyks suvaldyti nitroglicerino 
jėgą. Tačiau Alfredas Nobelis ją įveikė. Jis 
sumaišė nitrogliceriną su paraku ir tuo būdu 
ji sustiprino. Dar po kurio laiko Nobelis pri- 
taikė uždegiką, kurio pagalba galima buvo 
iššaukti sprogimas. Tada nitroglicerino pritai- 
kymas technikai buvo išspręstas ir galima 
buvo manyti apie didžiulę tos sprogdinamo- 
sios medžiagos gamybą. 

Alfredas Nobelis stvėrėsi darbo. Tačiau jis 
neturėjo priemonių realizuoti savo sumany- 
mus. Bet jaunas išradėjas savo protu domino 
pasaulį. Atsirado greit žmenių, kurie jam pz- 
dėjo. Napoleonas III suprato Nobelio išradi- 
mo svarbą ir jo dėka Nobelis gavo 100.000 
frankų paskolos. Netrukus Stokholmo prie- 
miesty — Heleneborge išaugo nitroglicerino 
fabrikas. Tačiau jis veikė tik trejus metus. 
1864 m. rugsėjo mėn. 3 d. fabrikas virto pe- 
leny ir plytgalių krūva. Darant bandymus, 
sprogo. Sprogimas buvo baisus. Šios katastrc- 
fos metu žuvo Nobelio brolis Oskaras, žymus 
chemikas Harcmanas ir daug žmonių. Šis 
liūdnas įvykis labai paveikė mokslininką. 
Be to, isikišus valdžiai buvo uždrausta sta- 
tyti panašūs fabrikai arti gyvenamų vietų. 
Po to baisaus sprogimo tos rūšies dirbtu- 
vėse niekas nebenorėjo dirbti. Nobelio tėvas, 
sujaudintas baisios nelaimės, kuri tiek daug 
padarė sūnui nuostolio, buvo suparaližuotas. 

Tačiau Alfredas Nobelis rankų nenuleido 
ir toliau dirbo. Po kiek laiko įsteigė nitrogli- 
cerino gamybos bendrovę, pastatė naują fa- 
briką Vintervikine ir įsteigė Švedijoje visą 
eilę jo skyrių. Po kelerių metų Nobelis išrado 
dinamitą. Buvo šitaip. Kartą, būdamas savo 
dirbtuvėje, Nobelis pastebėjo, kad iš vieno 
indo pilasi glicerinas smėlin. Išradėjui tuoj 
atėjo galvon mintis, ar nitroglicerina persi- 
sunkęs smėlys turi tas pačias savybes, kaip 
ir pati nitroglicerina. Jis padarė keletą ban- 
dymų ir įsitikino, kad iš tikrųjų nitroglicerina 
sudrėkintas smėlys turi didelės sprogstamo- 
sios jėgos, nė kiek nesilpnesnės už gryną 
nitrogliceriną. Beliko tik surasti medžiaga, 
kuri daugiausiai nitroglicerino sugertų. Pasiro- 
dė, kad geriausiai tiko infuzorinė žemė iš Hano- 

vero apylinkės, susidariusi iš smulkių gyvu- 
nėlių kiautų. Tuo būdu buvo išrastas dinami- 
tas. Buvo tai 1866 metais. 

To išradimo dėka sprogdinamoji nitrogli- 
cerino jėga buvo apribota ir jo pavojingumas 
iki minimumo sumažintas. Netrukus dinamito 
gaminimas buvo dar patobulintas. Išsprog- 
dinti dinamitą galima ikaitinus jį iki 180’, 
arba smarkiai sutrenkus tarp dviejų metali- 
nių plokštelių. Šiaip vežamas medinėse dė- 
žėse arba statinėse visai nepavojingas. Be to, 
reikia dar pažymėti, kad 1875 m. Alfredas 
Nobelis išrado sprogstamąją želiatiną, kuri 
turi dar didesnę sprogdinamą galią už dina- 
mitą. Ši medžiaga tuoj buvo pavartota kasant 
San-Gotardo tunelį Šveicarijoje. 1888 m. pa- 
gamino beveik visai bedūmini paraką, kurį 
visuose kraštuose ėmė gaminti. 

Nobelis visą gyvenimą dirbo, išrasdamas 
ir tobulindamas sprogstančias medžiagas. Ta- 
čiau, nežiūrint to, jis buvo vienas didžiausių 
pacifistų—taikos šalininkų. Mat, jis buvo tos 
nuomonės, kad lengviausia bus išvengti karo, 
jeigu duosi žmonėms į rankas baisų ginklą, 
kuris karą padarys negalimu. Jis rodė pa- 
saulio taikai įvykinti šviesos kelią. Pasak jo, 
reikia visus apšviesti, tada žmonės ir patys 
suprasią karo žalingumą. 


MANEVRAI JUROJE 


Taip atrodo tylioji jūra, kada jos 

lygų paviršių raižo karo laivai, 

o padanges nušviečia raketos ir 

prožektoriai, ieškodami priešo 
lėktuvų. 


Nobelis buvo labai kuklus žmogus, nieko 
kito taip neméges, kaip darbą. Labai domė- 
josi mokslu, laisvomis valandomis rašė eiles. 
Be to, parašė švediškai „Beatrix Cenci“ dra- 
mą. Tačiau apie savo raštus mažai kalbėjo 
ir juos slėpė. Buvo išrinktas Stokholmo 
Mokslo Akademijos nariu, o Upsalos univer- 
sitetas (Švedijoje) suteikė jam garbės daktaro 
laipsnį. Apskritai, Nobelis mokslą vertino ir jį 
rėmė. Pav., Andrės šiaurės ašigalio ekspedi- 
cijai (išvykai) davė 80.000 frankų. 

Idomu, kad Nobelis taikos igyvendinimo 
klausimą, laikė labai skubiu, neatidėliotinu. 
Pasak jo, jeigu dar bus delsiama ir laukiama, 
tai pasaulis vėl grišiąs prie barbariškumo. 
Viename savo laiške, rašytame -1893 m. sau- 
sio mėn. 7 d. baronienei Zutnerienei, jis sako: 

„Mielai atiduočiau savo turto dali, jeigu 
kas penkeri metai tikriesiems taikos veikė- 
jams būtų davinėjamos tam tikros premijos. 
Sakysime, kad iš viso reikėtų šešių tokių 
premijų, nes jeigu per 30 metų nepavyks 
šių dienų sistemos sureformuoti, pasaulis 
vėl pradės barbariškėti. Premijuojami galėtų 
būti tie, kurie Europą didžiausiu žingsniu pa- 
shumėtų priekin amžinosios taikos kriptimi“. 

Iš tų jo žodžių matome, kad Nobeliui iš 


tikrųjų rūpėjo taika. 


ZYMUS RASYTOJAS 


Šių metų literatūros Nobelio pre- 

miją laimėjo amerikietis rašytojas 

Eugene O. Neill, kurio atvaizdą 
matome šioje nuotraukoje. 


Kol buvo gyvi tėvai, Nobelis gyveno drauge 
su jais Stokholme, tik jiems mirus išvažiavo 
Paryžiun ir jame ilgesniam laikui pasi'iko. Pas- 
kutines savo gyvenimo dienas Alfredas No- 
belis praleido San-Remo miestely (Italijoje). 
Čia jis ir mirė. 1896 m. gruodžio mėn. 10 d. 
atrado jį labaratorijoje nebegyvą. 

Mirus Nobeliui, visi susirūpino jo palikimu. 
Jis buvo turtingiausias žmogus pasauly. Jo 
paliktas turtas siekė 37 milijonus švedų kronų 
(40 suviršum milijonų aukso frankų). Niekas 
neabéjojo, kad tie milžiniški turtai turėjo ati- 
tekti giminėms. Tačiau išradėjas Nobelis iš 
anksto parašė savo testamentą, pagal kurį 1 mil. 
švedų kronų teko giminėms, o visi likusieji 
pinigai susilaukė iki šiol negirdėto paskyrimo. 

Testamentas skamba šitaip: 

„Likes nuosavas man priklausomas turtas 
(atmetus milijoną kronų palikimo visiems 
giminiečiams), turi būti sunaudotas šitaip: 
Mano testamento vykdytojų kapitalas turi būti 
surašytas visiškai patikimuose vertybiniuose 
popieriuose ir įsteigtas fondas, kurio procen- 
tai kasmet išdalinami premijomis už tokius 
darbus, kurie per paskutiniuosius metus žmo- 
nijai buvo naudingiausi. Procentai dalyti i pen- 
kias lygias dalis ir skirti šitaip: 

Dalis tam, kuris padarys didžiausį išradi- 
mą fizikos ar chemijos mokslo srityje. 

Dalis tam, kuris padarys išradimą fiziolo- 
gijos ar medicinos srityje. 

Dalis tam, kuris sukurs vertingiausią lite- 
ratūros kūrinį. 

Dalis tam, kuris labiausiai nusipelnė arba 
daugiausiai dirbo tautoms sujungti, esančioms 
kariuomenėms pašalinti bei sumažinti, kartu 
taikos kongresams organizuoti ir plėsti. 

Premijos už fizikos ir chemijos mokslų 
dalykus bus išdavinėjamos Švedų Mokslo 
Akademijos; premijos už fiziologiškus ir me- 
diciniškus darbus — Karaliaus Instituto Stok- 
holme; premijos už taikos ugdymą bus ski- 
riamos 5 norvegų Storthingo (parlamento) 
narių komisijos. Už literatūrą — Literatūros 
Akademijos. 

Aiškiai pabrėžiu savo valią, kad, skirstant 
premijas, nebūtų kreipiama dėmesio į apdo- 
vanojamojo tautybę, bet kad premijos būtų 
suteikiamos vertingiausiems, neatsižvelgiant 
į tai, ar jis bus skandinavas ar koks kitas“. 

Tačiau premijos pradėta duoti tik 1901 
metais, vadinasi, po 5 metų nuo išradėjo mir- 
ties. Mat, tolimesni mirusio giminaičiai buvo 
iškėlę bylą, kurią teisme pralaimėjo. 

Kiekviena Nobelio premija siekia apie 
250.000 auksinų. Iki šio laiko iš viso yra iš- 
mokėta premijų apie 35 milijonai auksinų. 
Nobelio laureatų priskaitoma 184. Bet prc- 
mija ne tik pinigas. Ji suteikia apdovanotam 
pasaulinę garbę. Nobelio premijos yra kaip 
ir saikas tautų kultūringumui ir darbštumui 
matuoti. Iki šiol daugiausiai premijų gavo 
vokiečiai, paskui anglai, prancūzai, amerikie- 
čiai, švedai, danai, olandai, šveicarai. Kitos 
tautos po mažiau. 

Šiemet Nobelio premijas gavo: literatū- 
ros—amerikietis dramatūrgas Eugenijus One- 
lis (O'Neill), chemijos — olandų mokslininkas 
P. Debye, Vilhelmo Instytuto Berlyne profe- 
sorius. Fizikos premija padalyta tarp austrų 
mokslininko Hess, Insbruko profesoriaus ir 
amerikiečio Karolio Andersero, Kalifornijos 
Technolcgijos Instituto profesoriaus Pasade- 
noje. Medicinos premija pripažinta austrų 
profesoriui Otonui Leoven iš Grazo. | tai- 
kos premiją kandidatais yra garsus vokiečių 
pacifistas von Osietzky ir Raudonojo Kryžiaus 
D-jos pirmininkas kun. Karolis. 

Vaimaras. 


VARDZIUKIEMIO JONAS 


Ruduo 


Apdaro žalio neteko gamtužė, 

Jau šalnos nudraskė jos rūbus žalius, 
Tik medžių šakose dar vėjas vis ūžia, 
Toks liūdnas ir pilkas beribis dangus. 


O aš dar svajojau išeit anksti rytą, 
Parnešti sesutei margųjų žiedų. 

Ir štai jau pagelto, visi jie nuvyto, 
Daržely ir pievoj taip liūdna, klaiku. 


Vasaros dienos, tarytum svajonės, 

Lyg mano lankose margieji drugiai, 
Nuskrido į tolį su vėjais galiūnais, 
Neskamba laukuose jų eiklūs aidai, 


Kaip gėlės, nuvyto ir manosios viltys, 
Krūtinėje liūdna, vis blaškos širdis, 
Paklausti norėčiau klajojantį vėją, 

Ar džiaugsmas saulėtas sielon vėl sugrįš. 


Jugaoslaviioį ir Bulgarijoj 


(Iš ciklo: „Mūsų kelionė po Europą“'). 


Aną kartą pradėjome lankyti Balkanų pu- 
siasalio šalis, tačiau nesuspėjome iš karto 
visų šalių aplankyti. Teko būti tiktai Graiki- 
joje ir Albanijoje. Dabar aplankysime likusias 
dvi Balkanų šalis: Jugoslaviją ir Bulgariją. 

Jugoslavija. 

Savo didumu Jugoslavija yra didžiausia 
Balkanų valstybė. Ši valstybė iš tikrųjų atsi- 
rado tiktai po Didžiojo karo. Ligi karo ne- 
buvo jokios Jugoslavijos. Buvo tik Serbija, 
Juodkalnija, Bosnija ir Hercogovina. Po karo 
betgi visos šios valstybės susijungė ir sudarė 
vieną valstybę — Jugoslaviją. Ilgainiui serbai 
ėmė kilti aukštyn, nustelbdami kitas tautas. 
Kilo nesusipratimas. Prasidėjo netgi tam tikri 
tarpusavio trynimaisi, kurie nekartą baigėsi 
ir kraujo praliejimu. Taip antai prieš keletą 
metų buvo nužudytas Prancūzijoje chorvatų 
sąmokslininkų Jugoslavijos karalius Aleksan- 
dras. 

Jugoslavijos sostinė — Belgradas. 

Žmonės verčiasi gyvulių auginimu ir že- 
mės ūkiu. 

O dabar užeikim drauge su Matu Šalčium 
į vadinamąjį jugoslavų kafaną arba kavinę. 

„I kafaną ateina ir išeina visokių žmonių: 
miestiečių, valdininkų, kaimiečių, darbininkų, 
policistų ir sunkiai įspėjamų verslų asmenų. 
Jie sėdos prie staliukų, užsakydavo „červe- 
no“— prasto raudono vyno, arba mažytį puo- 
duką kavos, prie kurio duodavo didelį stiklą 
vandens. Man tai buvo nepaprastas daiktas— 


visai mažytis puodukas juodos kavos ir labai 
didelis stiklas vandens! Europoj iki šiol nie- 
kur tokio vaišinimos būdo neteko matyti. Čia 
buvo pirmutinė vieta, kur taip darė. Vėliau 
paaiškėjo, kad tatai yra visų Rytų vaišinimosi 
būdas. Vadinas, Jugoslavijoj, arba lietuviškai 
tariant, Pietų Slavijoj jau aiškiai dunksteli 
Rytais“. 

Valgiai Jugoslavijoj gaminami su česna- 
kais ir raudonais pipirais. Paprasčiausias ir 
mėgiamiausias valgis yra troškinta aviena su 
raudonais pipirais. Tai yra vadinamasis „pa- 
prikažas“. Šis valgis nepratusiam išdegina 
visą burną. „Červenas“ gi kaip tik tinka pra- 
plauti burną. 

Kafanų lankytojai yra vien tik vyrai. Mo- 
terų Jugoslavijoj apskritai viešumoj retai kada 
pamatysi. Jos laikosi savo papročių ir pa- 
prastai sėdi namie. 

„Pabuves kafane valandėlę, iš drabužių 
pradedi pažinti žmonių tautybę. Pilkom namų 
darbo milinėm, primenančiom seniau Varto- 
tas Lietuvoje rudines, ir tokiom pat kelnėm, 
apskrita, be matiko, kaip rėčkutė kepurė ant 
viršugalvio, aukšti, tamsios odos ir liesi—tai 
serbai; europiškais rūbais drūti ir balti — tai 
vokiečiai; nedidelėm apvaliom avies kailiu 
apvedžiotom kepurėm arba žemomis skrybe- 
lémis ir baltais tubiniais apsiaustais, apva- 
džiotais juodais ar raudonais kraštais, ir raš- 
tais ant nugaros — tai batnatiečiai, vadiną 
save kartais rumunais, kartais „kucovalakais“ 

ir kitaip. Gražiausia, kai visų ?ty tautų po 
vieną ar keletą žmonių apsėda vieną staliuką. 
Gyvas serbas plačiai mosuoja rankomis ir 
garsiausiai kalba, judrus kucovalakas trumpai 
ir lėčiau jam prieštarauja, o storas vokietis 
klauso jų abiejų ir kartas nuo karto linksmai 
žvingtelia“. 

„Į kafaną atėjo kažin kokie du linksmi 
serbai. Jiedu prisėdo prie manęs, sako M. 
Šalčius, ir ėmė kalbinti rusiškai, pasisakę, kad 
karo metu buve Sibire. Paskui užsakė „čer- 
veno“ ir ėmė raginti gerti. Buvau jau kartą 
mėginęs jo ir daugiau nenorėjau, bet juodu 
pasiryžo mane „banatiškai“ pavaišinti. Bana- 
tiečių vaišinimas yra toks: visi susirinkusieji 
čiumpa svečią į glėbį ir pražiodinę supila jam 
iš karto visą „červeno“ butelį į gerklę. Paskui 
svečias čiumpa šeimininką ir jam tokiu pat 
būdu supila kitą „červeno“ butelį ir taip kar- 
toja su kiekvienu susirinkusiu, kol „červenas“ 
netelpa juose. Jiedu jau buvo besirengią ši 
būdą ant manęs išmėginti, kai man atėjo lai- 
minga mintis: 

— Jei pats svečias negali, tai jis gali pa- 
statyti vietoj savęs pavaduotoją! — tariau 
jiems. Nežinau, ar aš ispėjau Banato vaišin- 
gumo papročius, ar ta mano mintis jiems 
šiaip patiko, bet tuodu sutiko, ir aš jiems 
nurodžiau vienišą pilietį, sėdėjusį prie durų 

Nūdienė techni! a 
milžiniškais žinks- 
niais žengia prieki:.- 
Naujausias jos pada- 
rinys— tankas. Šios 
rūšies tankai nugali 
įvairias kliūtis: per- 
brenda upes, perlipa 
kalnus ir keliauja 
per miškus. 


ir nesuradusį sau jokios draugijos. Juodu 
čiupo „Janko“ (tuo vardu buvo sakytasis pi- 
lietis) ir suverté jam buteli vyno į gerkle. 
Išgėręs tas linksmai nusišypsojo. Pabaigėm 
tas vaišes tuo, kad vienas dalyvių pats parei- 
kalavo, kad jam būtų supilta butelis i gerklę 
ir nepatenkinus to jo noro, tiek ėmė triukš- 
mauti, kad šeimininkui teko jis išprašyti iš 
kafono“. 

Važiuodami per Jugoslavijos kaimus ir 
miestelius, matėme, kaip mergaitės po pa- 
maldų „vaikščiojo dideliais būriais, išsirikia- 
vusios lygiomis glitomis nuo vieno gatvės 
krašto iki kito, kad niekas negalėtų pereiti 
per jų eiles, jų nepastebėjęs. Galvas jos buvo 
užsiklėstusios šilko skarelėm arba pasipuo- 
šusios baltais, šimtais raukšlių suraukytais 
kiklikais, kaip kadaise kai kur ir Lietuvoj 
dėvėjo; ilgom rankovėm balti marškiniai buvo 
gausiai išsiuvinėti raštais; liemenės juodos ir 
ilgi, marginiai didelėm gėlėm (čigoniškų spalvų) 
palaidi sijonai. Visa tai — savo namų darbo. 
Krūtinės nuo kaklo iki juosmens apkarstytos 
suvertais sidabriniais arba auksiniais pinigais. 
Iš auksinių pinigų čia labiausiai mėgiami 
Austrijos imperatorienės Marijos Teresės du- 
katai, atnešą, pasak jų, laimę. Pristigus tų 
dukatų karo metu, imta karstyti ant kaklo 
auksuotas skardeles su Marijos Teresės at- 


vaizdu. Dukatus kabinasi merginos, kurios yra 
jau pribrendusios tekėti... Nė vargingiausia 
mergaitė negali apsieiti be šių papuošalų: 
jei ji neturi savų, tai pasiskolina, kol prisi- 
vilioja sau jaunikį. Auksiniai pinigai ant mer- 
gaitės kaklo turi dvejopą reikšmę: jie sudaro 
jos pasiturėjimo įspūdį ir kartu jaunikaičiui 
lyg sakyte sako: kiek gėrybių ji pati turi sa- 
vyje — paimk ją per žmoną, ir visos tos gė- 
rybės bus tavo! Merginos klegėdamos eina 
nuo vieno kaimo galo ixi kito; iš ten grįžta 
atgal ir taip visą priešpietį ir popietį. 

Paskui jas seka taip pat pulkais išsirikiavę 
vaikinai. Jie apsivilkę baltais, dailiai išsiuvi- 
nėtais ant nugaros tubo apsiaustais; uZsivoze 
ėrių kailio be matikėm kepuraitėm „rėčku- 
tėm“, naujom naginém ir baltais, apivarom 
apraišiotais autais. Kiti vietoj tūbinių apsiau- 
sty uzsimete ant pečių baltus avikailius, taip 
pat išsiuvinėtais ryškių spalvų raštais. Jie 
renkasi sau gražuoles ir kartais nuo karto 
persimeta su jomis lakiais žodeliais. Seniai, 
tuo tarpu susėdę krūvomis prie savo namų 
ir taip pat šventadieniškai pasipuošę, švam- 
pia pypkes, kalbasi ir daboja jaunimą. Sau- 
lei nusileidus, motinos pašaukia jaunuoles 
namo, o jaunikaičiai jas nusižiūrėję eina pa- 
skui ir, senu papročiu, klausia ,,paklydusios 
avies“ ženklui, kad atėjo pirštis. Jei tėvai 
atsako, kad „pažiūrėsią, gal ir yra isimaišiusi 
kur tarp jų avių“, tai reiškia, kad jaunikaitis 
priimamas pirštis, o jei atsako, kad.nesą jo- 
kių paklydusių avių, tai jam reikia kuo grei- 
čiausia nešdintis iš pirkios. Merginos čia taip 
pat turi savotišką teisę pasipiršti. Jei vaiki- 
nas jas per ilgai ir per meiliai kalbina lauke, 
bet neateina pirštis, tai mergina, mėgdama 
vaikiną, atbėga pati į vaikino tėvų namus, 
užkopia ant krosnies ir nuo ten nelipa tol, 
kol vaikinas nepažada jos vesti. Toki atsiti- 
kimai sudaro „nepaprastus įvykius“ šio krašto 
gyvenime ir jie ne dažnai atsitinka... Kai kur 
važiuojant per šiuos kaimus tarp susirinkusių 
gatvėse nuaidėdavo daina rytų girgséjimo — 
dejavimo ir Alpių šūkavimo gaidomis arba 
suskambėdavo duslios, panašaus į gitarą in- 
strumento, stygos“. 

Bulgarija. 

Gyventojų Bulgarijoje yra apie 5 milijo- 
nai. Iš visų Balkanų valstybių Bulgarija yra 


kultūringiausia. Bulgarai daugiausia verčiasi 
žemės ūkiu. Kadaise Bulgarijoj buvo daug 
stambių žemininkų, bet po karo ten buvo pra- 
vesta plati žemės reforma. Daugiausia sėjama 
kviečių, kukuruzų, paskui rugių, miežių ir 
avižų. 

Privažiavę kryzkele, kartu su Matu Šal- 
čiumi klausiame sutiktą pakeliui bulgarą: 

— Kuris kelias į Dragomaną? —Kaimietis 
parodė ranka ir kartu papurtė galvą. Parody- 
mas reiškė, kad ten buvo kelias į Dragomaną, 
bet ką reiškė galvos papurtymas toks, kaip 
pas mus ir kitose Europos šalyse sakant „ne“ ? 
Pakartojom dar kartą klausimą, rodydami tą 
pati kelią, „ar tai tikrai į Dragomaną?“ Jis 
vėl papurtė galva ir atsakė: 

— Tuk, tuk — da, da! (bulgariškai reiškia: 
„čia, čia — taip, taip“). Iš kalbos reiškė, kad 
kelias tikrai buvo čia, bet iš galvos kratymo, 
kad ne! Suprask tu dabar jį, jei gudrus esi. 
Pakartojom dar kelis kartus klausimą, kaimie- 
tis atsakinėjo taip pat, kas kartą purtindamas 
galvą. Norėdamas įsitikinti geriau, sako Matas 
Šalčius, ką reiškė tas purtinimas, parodžiau 
pirštu sau į krūtinę, kad jam aiškiau būtų, ir 
sakau: „kai aš tariu taip, aš linksiu galva že- 
myn“, ir parodžiau, kaip tai darau. Jis su- 
prates mane atsakė: 

— „O kai bulgarai sako „taip“, tai krato 
galvą, kaip mes sakydami „ne“. Tuomet ir 
mes supratome jų keistą, išvirkščią paprotį. 
Keista, ką? Bet papročių yra visokių. 

Bulgarijos sostinė— Sofija. Tai nelabai di- 
delis miestas, didumo toks, gal but, kaip Vil- 
nius, bet žymiai dailiau ir prabangiau atrodo. 
Mieste pastebima Rytų įtaka. Šaligatviai ap- 
statyti staliukais su visokiom prekém. Tarp 
kitų prekių daugiausia matyti sauliažolių sė- 
klos. Mat, bulgarai jas labai mėgsta lukštenti. 
Bulgarų valgyklose daugiausia rytų valgiai, 
ypač visoki saldumynai. „Katajif“ — kviečių 
lokSenos valgomos su medum, „ošaf“—džio- 
vintų vaisių šiupinys, ,,„boza“' arba stačiai buza 
tai tam tikras škipetarų gėralas, daromas iš 
medaus ir raugintų lęšiukų. Galima rasti taip 
pat ir ,,paprikažo““. 

Bulgarija yra konstitucinė monarchija. 


Paruošė A. P. 

MUZIKA IR MUSU KOMPOZITORIAI 


Kas tai yra muzika—sunku keliais žodžiais 
apibrėžti. Kai kurie muzikos žinovai bandė 
duoti jos definiciją (apibriežti ją), bet nepa- 
vyko. Daugumas tvirtina, kad į šį klausimą 
issemiamai, keliais sakiniais sunku yra atsa- 
kyti. Jie sako: „Jei kas tavęs paklaustų, kas 
yra muzika, tai imk ir uždainuok jam arba 
sugrok ir pasakyk — tai yra muzika“. 

Muzika yra viena dailiųjų meno šakų. Ji 
yra artima poezijai, nes vieną ir kita galime 
tik išgirsti, jausti. Tuo tarpu kitas meno ša- 
kas pav., tapybą, skulptūrą, architektūrą — 
galime pamatyti, net ir paliesti. Muzikos nei 
matome, nei apčiuopiame, tik girdime ir jau- 
čiame. Taip pat ir poezija. Todėl muzika ir 
poezija priskiriama prie vadinamųjų idealiųjų, 
kilniųjų meno šakų. 

Jau senų senovėje muzika buvo žinoma— 


TAUTOS ŠVENTĖ 


Šio mėn. 18 d. visoje Latvijoje buvo iškil- 

mingai paminėta Latvijos nepriklausomy- 

bės paskelbimo 18 metų sukaktuvės. Vaiz- 

dely latvių minia prie laisvės paminklo 
Rygoje. 

vartojama. Netgi laukinis žmogus ją turėjo. 
Pradžioje ji buvo prasta, neturtinga, kaip ir 
jos kūrėjas. Platonas tvirtina, kad pradžią 
muzikai davė riksmas. Žmogus, norėdamas 
išreikšti savo džiaugsmą arba liūdėsį — rėk- 
davo. Laikui bėgant ši primitivė muzika tobu- 
lėjo, vystėsi ir pasiekė mūsų laikų poauksti. 

Prisiklause dabartinės muzikos, patirsime, 
kad viena yra linksma, kita liūdna, greita, 
lėta ir t.t. Taip pat pajusime jos pradžią ir 
galą. Tas rodo, kad ji turi savo turinį, cha- 
rakterį ir stilių. Atsižvelgiant i aukščiau mi- 
nėtas ypatybes muzika daloma į bažnytinę ir 
pasaulinę. Pastaroji dar skirstoma į lirinę, 
dramatinę. Be to, dar gali būti operinė, sim- 
foninė, koncertinė, saloninė, charekteristinė 
(šokių, humoristinė ir karo), fantastinė ir pe- 
dagoginė. 

Kai kurie ir dabar mano, kad muzika yra 
tik žaislas, tinka pramogoms, pasilinksmini- 
mams. Jie klysta. Muzika yra dvasinis penas. 
Jos pagalba galima žmogų auklėti. Jos svarbą 
pastebėjo jau graikai. Platonas sakė: „Kaip 
gimnastika reikalinga kūnui, taip muzika dva- 
siai“. Graikai, klausydami savo mokslininko 
patarimų, muzika auklėjo savo jaunuomene, 
ypač kareivius. Muzikos pagalba iskiepydavo 
jiems tėvynės meilę ir drąsą. Iš istorijos ži- 
nome, kad graikų kariai buvo labai narsūs. 
Muzikos svarbą pastebėjo ir kitos tautos. Ki- 
niečiai tvirtina: „Muzika gali nuramint Sirdi, 
todėl turi būti mėgiama“. Arabai irgi bran- 
gino muziką. Anot jų, ji galinti pagydyti 
ligoni, sušvelninti piktą žmogų. Muzika yra 
švelni, kaip pienas, karšta kaip vynas, kas 
nejaučia muzikos, tas nėra žmogus“. 

Muzika, sujungta, pritaikista prie žodžių, 
dar labiau veikia klausytojus. 

Kur turime reikalo su žmogaus viduju gy- 
venimu, ten visuomet sutiksime muziką. Ba- 
žnyčioje ji ne vienam išspaudžia ašarą, kare 
priduoda drąsos, palengvina darbą. 

Kiekviena tauta turi savo muziką. Joje 
atspindi tautos dvasia, būdas ir kiti priva- 
lumai. 

Mes lietuviai irgi turime savo turtingą 
muziką. Kaip ji vystėsi ir kas ją kūrė, pana- 
grinésime kitą kartą. Vargutis. 


GAMYBOS ]MONE 


„Maisto“ b-vés bekono ir mėsos 
gaminių fabrikas Panevėžyje. To- 
ki fabrikai yra dar Kaune, Klai- 
pėdoje, Šiauliuose ir Tauragėje, 


Lietuvas Vals 


Paskutiniame „J. D-go“ numeryje buvo 
rašyta apie dabartinę Lietuvos Valstybę geo- 


grafiniu atžvilgiu. Ten buvo parodytas Lie- - 


tuvos Valstybės didumas, apibūdinta krašto 

paviršius, jo klimatas, augmens, gyvuliai žvė- 

rys, paukščiai ir gyventojai. Dabar galima su- 

sipažinti su Lietuvos Valstybės ekonomine 

būkle. Pažiūrėkime, kaip dabar ten kyla že- 

mės ūkis, pramonė, prekyba ir švietimas. 
Žemės ūkis 

Kaip žinome, mūsų tauta yra žemdirbių 
tauta. Žemę dirbo mūsų tėvų tėvai dar prieš 
Kristų. Tai patvirtina ivairios iškasenos, mūsų 
liaudies dainos ir kai kurie seni tautiški pa- 
pročiai. Tuo besiremiant jau yra išaiškinta, 
kad dar Kristui negimus lietuviai buvę sės- 
liai, žemdirbiai. Jau tuomet jie zemele are, 
akėję ir sėję rugius, kviečius, soras. Lietuviai 
jau tuomet buvę geri žemdirbiai. Jie žemdir- 
bystės yra išmokę ir kitas Baltijos tautas: 
latvius, estus. Tatai rodo įvairūs šių tautų iš 
lietuvių pasiskolinti augalų, ūkio darbų įran- 
kių pavadinimai bei padavimai. 

Lietuviai, besiversdami žemės ūkiu, dar 
žiloje senovėje gyveno kaimuose, sodžiuose— 
daugiausia prie ežerų ir upių, kur rasdavo 
labiau derlingą žemę. Jau tuomet turėjo įvai- 
rius ūkio trobesius: gyvenamąsias trobas, tvar- 

tus, svirnus, kluonus, jaujas ir kit. Vyrai žemę 
ardavo, javus kuldavo, gyvulių žiūrėdavo, 
o moterys—Seimininkaudavo, verpdavo, aus- 
davo. Visa tai buvo dirbta, gamintasi ne vien 
sau, bet ir parduoti bei mainams. 

Bet istorija rodo, kad lietuviai negalėjo 
visą laiką ramiai verstis žemės ūkio darbu. 
Jiems trukdydavo karai. Tryliktame amžiuje 
Prūsų žemėje įsikūrę kryžiuočiai, o Padau- 
guvyje kardininkai dažnai užpuldavo ir api- 
plėšdavo lietuvių gyvenamus plotus. Jiems 
reikėdavo atsispirti, reikėdavo visa mesti, 
sėsti ant arklių ir kovoti su priešais. Supran- 
tama, tokiais neramiais laikais žemės ūkis 
negalėjo gerai vystytis. 

Vėlesniais laikais Lietuvos žemės ūkiui 
pakenkė baudžiava, kuri kaimiečius lietuvius 
buvo pavertusi vergais, apkrovusi juos sun- 
kiais darbais ne jų, bet ponų, dvarininkų pra- 
bangai. Kaimiečiai turėjo pirmiau nudirbti 
dvarininkų, paskui jau savo laukus. Dėl to 
beveik visuomet turėdavo daug nuostolių. 

Lietuvos žemės ūkiui daug pakenkė ir rusų 
valdžios priespauda. Rusai, bevaldydami lie- 
tuvių gyvenamus plotus, tik mokesčius imda- 
vo, o žemės ūkio pakėlimu visai nesirūpin- 
davo. Tuo tarpu kituose kraštuose žemės 
ūkis vis kilo ir darė didelę pažangą. 

Didžiojo karo metu Lietuvos žemės ūkis 

labai nukentėjo: Lietuvos kraštas buvo apkasų 
išraižytas, jo pasėliai kariuomenių ištrypti, 
daug trobesių sudeginta ir daug ūkininkų iš- 
varyta Rusijos gilumon. Apskaičiuojama, kad 
Didžiojo karo metu Lietuvos žemės ūkiui pa- 
daryta 2 milijardai litų nuostolio. 

Karui praužus ir Lietuvai atgavus neprik- 
lausomybę, viso krašto ūkis atsigavo. Pirmiau- 
sia buvo pravesta žemės reforma. Didesnė 
dalis žemės dvarų išdalinta bežemiams ir ma- 
zazemiams. Iki 1936 metų išdalinta 534.252 
ha. Be to, sodžiai pradėta skirstyti į viensė- 
džius. Iki 1935 metų išskirstyta apie 5.010 
sodžių ir sudaryta apie 119.760 ūkių, kurie 
apima 1.343.436 ha plotą. Dar yra neišskir- 
styta 4.595 sodžiai, kurie numatyta išskirstyti 
ligi 1942 metų. 

Šalia skirstymo i vienkiemius visą laiką 
buvo varomi nusausinimo darbai. Iki šiol jau 
yra nusausinta 347.922 ha ir iškasta bemaž 
13.000 kilometrų griovių. Visam tam išleista 
daugiau kaip 40 milijonų litų. 


T CE 


LIETUVOS ARUODAS 


Milžiniškas „Lietūkio“ javų sandėlis (elevatorius), 
kuriame telpa tūkstančiai centnerių grūdų. 

Lietuvos žemės ūkio kultūros kėlimu ru- 
pinasi Žemės Ūkio Ministerija ir Žemės Ūkio 
Rūmai. Pirmoji vykdo žemės ūkio reformą, 
rūpinasi žemės ūkio kėlimu ir veterinarine 
pagalba. Rūmai turi savo žinioje apskričių ir 
rajonų agronomus ir instruktorius, kurie mo- 
kina ūkininkus dirbti žemę, laikyti gyvulius, 
statyti trobesius ir kit. Rūmai veikia ir per 
spaudą. Jie leidžia ūkininkams skirtą laikrašti 
„Ūkininko Patarėją“ ir žurnalą „Žemės Cki". 
Nuo 1929 m. Rūmai organizuoja jaunuosius 
ūkininkus, kurių dabar yra 23.000. 

Lietuvos Valstybėje apie 85?/; gyventojų 
gyvena sodžiuose ir viensėdžiuose. Žemės 
ūkiu verčias 809/,. Ukiai daugiausia vidutiniai — 
nuo 5 ligi 30 ha. Mažiau kaip po 5 ha yra 
nedaug, taip pat nedaug ir didesnių kaip po 
50 ha, o daugiau kaip po 100 ha nėra nė 
vieno procento. 

Dirbamosios žemės visame krašte yra be- 
veik pusė viso ploto, pievų ir ganyklų — ket- 
virtadalis. Visa kita— netinkamos žemės: krū- 
mai, durpynai, balos, miškai, upės ir ežerai. 
Bet, kylant žemės ūkio kultūrai, dirbamosios 
žemės plotai kasmet vis didėja, nes neder- 
lingos ir nenaudojamos vietos dabar jau pa- 
verčiamos derlingais laukais. 


Prekyba 


Lietuvos žemės ukj kelia ir palaiko dar 
šios įstaigos: „Lietūkis“, „Maistas“ ir „Pieno- 
centras“. 

„Lietūkis“ veikia nuo 1923 m. Jo isteigé- 
jas yra dabartinis ministeris pirmininkas Juo- 
zas Tūbelis. „Lietūkis“ — priekybinė įstaiga. 
Ji pargabena ir išgabena javų sėklas, trąšas, 
ūkio mašinas ir ivairius ūkio įrankius. „Liet- 
ukiui“ dar pavesta ir linų prekyba. 

„Pienocentras“ veikia nuo 1926 metų. Jo 
tikslas — skatinti ir tobulinti pieno gamybą 
visame krašte. Steigia ir palaiko pienines, 
užkandines ir pieno kuoperatyvus. Šalia to 
jis suorganizavo pieno produktų pardavimą 
krašte ir užsienyje. | užsienį kasmet jis išga- 
bena už kelias dešimtis milijonų litų. 

„Maistas“ ikurtas 1923 m. Jo veikla pra- 
dėta plėsti 1930 metais. Dabar jis verčiasi 
bekonų, gyvulių ir paukščių prekyba. Kaune, 
Panevėžyje, Klaipėdoje, Šiauliuose ir Taura- 
gėje turi bekonų ir mėsos gaminių fabrikus, 


kurie paruošia mėsą visam kraštui ir užsienio 
prekybai. Per paskutinius 12 metų „Maistas“ iš- 
vežė užsienin mėsos ir gyvulių už 189.677.722 
litus. 


Žemės ūkio švietimas 


Lietuvos Valstybėje žemės ūkio švietimas 
skleidžiamas per tam tikras ūkio mokyklas. 
Aukščiausia jų yra Žemės Ūkio Akademija 
Dotnuvoje. Dabar ši akademija turi 4 skyrius: 
1) žemdirbystės, 2) gyvulininkystės, 3) eko- 
nomijos, ir 4) namų ruošos. Per 12 metų aka- 
demija paruošė šimtus ūkio specialistų-agro- 
nomų ir namų ruošos instruktorių. 


JUOZAS KEKSTAS 


Be Dotnuvos akademijos dar veikia 5 spe- 
cialios žemės ūkio vidurinės mokyklos, bu- 
tent: gyvulininkystės, sodininkystės ir darži- 
ninkystės, pienininkystės, kulturtechnikų ir 
miškininkystės mokyklos. 

Žemesniųjų ukio mokyklų yra 10. Jose 
mokosi tik tie, kurie nori patys pavyzdingai 
ukininkauti. Be šių yra 20 žieminės žemės 
ukio mokyklos, kur mokslas eina tik žiemos 
metu. 

Šalia to viso įvairiose krašto vietose daž- 
nai rengiami specialūs namų ruošos'ir namų 
pramonės kursai. 

Jurėnas. 

Motinai 
Žinau, kad naktimis nemiegi, Atsigrįžau — 
kad skausmas ašarom akis tau čiulpia, dar skarele šlapia pamojai. 
žinau, kad soduos paukščiai tau, taip kaip O, motin, 
ir man, motin! 


linksmų dainų jau nebečiulba. 

Žinau, kad motinišką tavo jausmą peiliai 
raižo, — 

juk paėmė nevalion sūnų. 
Atsimenu—kai ėmė —ašaras stengeis paslėpt 
nuo to, kurį širdy pavadinai tu „palaidūnu“. 
Mačiau... 

lr tu tai pastebėjai. 

Atsisukei. Paskui nusišypsojai. 
Kai išvedė — ilgai prie lango dar stovėjai... 


Tavo sūnus taip sunkiai serga... 
Širdy jo Meilė dega, didelė kaip saulė! 
Taip noris jai išsprukt, nuvyt šešėlį sargo, 
priglausti prie savęs išniekintą pasaulį! 
Neverki, motin, ir nekeik tu jo, — 

jis gris. . 

Jis, mama, grįš... 

Jei tik rūsyse nesupus.. 


jei nepamiš... 


Mūsų krašto jaunieji poetai? 


(Kritikos šviesoje) 


Visuomeninių, istorinių ir kitos srities mok- 
slinių veikalų turime gana daug. Ne maža yra 
jau ir dailiosios literatūros, rašytos proza. Pa- 
skutiniu metu ir drama kaskart gausiau pra- 
deda rodytis viešumoje, tik dar negausi poe- 
zija. Tiesa, yra nemaža mėgėjų ir jau mégi- 
nančių rašyti, bet iki šiol dar nė karto nebuvo 


*) Ištrauka iš stud. J. Karoso paskaitos: „Vilniaus 
krašto lietuviai poetai kritikos šviesoje“, skaitytos 
1936—XI—10 d. Liet. Meno ir Literatūros D-jos susį- 
rinkime. 


aptarta jų kūryba. Tad panagrinékime ją da- 
bar ir susipažinkime su dažniau pasirodan- 
čiais mūsų poetais. 

Ona Miciūtė, kaip ir daugelis poetų, pra- 
dėjo rašyti dar gimnazijos suole. Jau tada 
jos eilėraščiai išsiskirdavo iš kitų gražia savo 
forma ir nuodugniu išbaigimu. Poetė kukli. 
Ji spausdina savo eilėraščius mūsų periodi- 
koje nedažnai, taip pat nedažnai ir dekla- 
muoja savus eilėraščius. 

Jos eilėraščiuose artistinis poaukštis išlai- 

kytas. Rimas taisyklingas, ritmas švelnus, bet 
tvirtas, eiliavimas, palyginti, gražus ir įvai- 
rus. Paimkime, pavyzdžiui, iš šių metų ,,Jau- 
nimo Draugo“ 9 n-rio eilėraštį ,,Zodziai—mai- 
štininkai“. Eilėraštis gražus, vaizduojąs poetės 
vidujini pergyvenima. 

Miciutés tematika néra ivairi. Vyrauja re- 
liginiai, refleksiniai, aprašomieji ir vidujiniai 
pergyvenimai. Žmonijos skausmai, gyvenimo 
audra, tautos likimas, jos aplinka—poetei sve- 
timi dalykai. 

Miciūtės eilėraščių religingumas nė kiek 
nemazina jų poaukščio ir meninės vertės. 
Bet čia poetė (,,J. Dr.“ nr. 9 „Kame tu esi?“) 
jau ne tiek laisva, kaip refleksiniuose eilė- 
raščiuose. Tačiau kai kuriuose jos eilėraš- 
čiuose ypač visuomeniškuose pasireiškia ba- 
nalumas, nenuoseklumas, o kai kur ir stoka 
ritmo, -pav., eilėraštyje „Gatvė“. 
ae ad on P. | 


SVIESOS ŽIDINYS 


ALI 


Liet. Šv. Kaz. D-jos skaitykla Švenčionyse ir 
jos vedėja E. Tunkūnaitė. Šiomis dienomis sto- 
rastos įsakymu ši skaitykla uždaryta, 

Reikia pažymėti, kad neatsižvelgiant į kai ku- 
riuos eilučių trūkumus Miciuté savo bare daro 
kas kart ryškesnę pažangą. Paskutinis jos 
eilėraštis „Rudens tyla“, įdėtas „Jaun. Draugo“ 
10 n-ry, aiškiai liudija apie jos tobulėjančią ku- 
rybą. Šiame tikrai gražiame eilėraštyje lyg 
ir matosi visa poetė. Šioje tylioje autorės 
dainoje bene geriausiai bus įžiūrimas cha- 
rakteringas jos bruožas—užsidarymas savyje, 
melancholiškai refleksinis tonas, tonas sveti- 
mas paniūrusiai, griežtai ir žiauriai dabarčiai. 
Skaitant jos poeziją savaime prisimena A. Mic- 
kevičiaus posakis apie tūlo rašytojo kūrybą: 
„Šventykla be Dievo“. 

Greta Miciutés moterų tarpe senai jau rašo 
ir Jūratė. Bet ši, matyt, mažai domisi poezi- 
ja. Ji toli atsilikusi nuo Miciūtės ir vargu ar 
mėgins ją vytis, nes paskutiniu metu jos nau- 
jų eilėraščių niekur nematyti, o šiemet idė- 
ti „J. Dr.“ 3a n-ry „Lelijos“, „Graži esi, Tė- 
vyne“ nebyloja apie jos pažangą. Iš anksčiau 
įdėtų jos eilučių matyti, kad Jūratė ne eilė- 
dirbė, o poetė. Bet podraug pastebima jos 
eilėraščiuose stoka gilesnės minties ir idė- 
jos, o tėra vien žaidimas žodžiais. 

Be mieste gyvenančių jaunųjų poetų ne- 
maža turime poezijos mėgėjų ir bandančių 
rašyt mūsų sodžiaus jaunuolių tarpe. Jų yra 
gana daug. Jų visų aptarti nebeįmanoma. Tad 
susipažinkime nors su ryškesniais ir dažniau 
rašančiais. 

Jonas Cekauskas savo prastuose (natūra- 
liuose) eilėraščiuose yra gan laisvas ir ver- 
tingas, bet kai mėgina pasirodyti kažkuo ne- 
paprastesniu, nublunka ir kartojasi. Mėgda- 
mas sekti kitų peotų pavyzdžiu, neistengia 
nuodugniai pažinti jų kūrybos, „o pasisavinęs 
tik kai kuriuos jų savumus, pakenkia savo 
kūrinių vertei. Čekauskas kai kada pamėgina 
sekti Vaičiūną, bet tada tampa jau nebe poe- 
tas, bet eiliadirbis. Dauguma jo eilėraščių 
karingos nuotaikos, pav., „Mes eisim“, ,,Jau- 
nimui“, „Mes“, „Sustok, Jaunystė“ ir t. t. 
Kiti, pav., gamtos aprašymai, religiniai bei 
refleksiniai sudaro mažumą. Apskritai, Čekau- 
skas daug žadąs poetas, tik jam reikalingos 
bent kiek geresnės gyvenimo sąlygos, kad 
galėtų geriau pažinti senųjų mūsų poetų kū- 
rybą. 

Vincas Kuolaitis J. Čekauskui konkuren- 


tas. Tai bene daugiausiai mėgstąs rašyti jau- 
nas, ištvermingas poetas. V. Kuolaitis anksčiau 
ryškiai sekė senuosius musy poetus, vėliau 
pradėjo rašyti visai laisvai, net gi be jokios 
įtakos. Jo ankstyvesnieji kūrinėliai: -„Kol jau- 
nas, lietuvi“, „Jis vis dar laukia“ ryškiai pri- 
mena Kudirkos ir Maironio kai kuriuos kū- 
rinius. 

V. Kuolaičio eilėraščiuose pilna liūdesio, 
jautrumo ir net nusiminimo. Paskutiniuose jo 
eilėraščiuose skamba vien minoriniai akordai, 
net ir tada, kai mėgina vyti lauk nusiminimą 
(„Nenusimink“). Daugumoje jo eilėraščių ver- 
žiasi Vienožinskio dvasia. Kuolaitis jaučiasi 
vienišas, lyg koks vienuolis, gyvenąs dyku- 
moje, o ne tarp žmonių. 

Be šių dviejų poetų dar yra nemažas skai- 
čius ir kitų, gan gražiais eilėraščiais pasireiš- 
kusiy „Jaun. Draugo“ puslapiuose, jaunųjų 
kūrėjų: J. Maleiska F. Giriūnas, J. Paluševi- 
čius, P. Č, Berželis, J. Žižmaitis, Karigirdas, 
P. Sudnickas, L. Burokas, Naras, K. Č. Lie- 
tuvis, Randamonių Petrelis, L. Aukštaitis, 
Lietuvmylis, V. Žibintas, F. Petkelis, V. Ge- 
nys, Sodo Gegu'ė. E. P.— Mira ir daug kitų. 

Daugumas jų gyvena sodžiuje, todėl jiems 
statomi visai kitoki reikalavimai ir visai kitu 
mastu vertinama jų kūryba. Apskritai, šiems 
kaime gyvenantiems poetams trūksta sodžiaus 
motyvų, jie yra linkę ieškoti visokių prašmat- 
nybių ir vartoti ivairius, kartais net keistus 
palyginimus. Jie mėgina sekti didžiuosius po- 
etus ir pasisavinti netik jų formas, bet linkę 
aprašyti net tuos pačius daiktus, asmenis, 
vietas ir rašyti visai ta pačia tema. Savo. gi 
kasdienio gyvenimo, jo aplinkumos daugumas 
musy jaunųjų poetų vengia. 

„Ramu... ramu... ramu... 
aš nuo Kalėdų duonos neturiu!“ 

Tai Zigmo Tureikos pirmas viešai pasiro- 
dęs eilėraštis. Šis poetas mėgina duoti pradžią 
valstietiškai poezijai. Jis stengiasi atvaizduoti 
žmonių skurdą, jų išnaudojimą, troškimus ir 
rūpesčius. Jis nesistengia ieškoti keistenybių, 
„mMmadnų“ išsireiškimų, bet visa atvaizduoja 
natūraliai, realiai, kaip kad pastebi pačiame 
gyvenime. Anksčiau jis pajėgdavo gražiai ap- 
tarti mūsų kraštą, žmones ir tikrąjį jų gyve- 
nima, paskutiniuose eilėraščiuose beliko 
Tureikos tik šešėlis. Darosi banalus ir skystas. 


Reikia tikėtis, kad pirmasis jo poezijos laiko- 
tarpis dar nepalaidotas, ir kad poetas dar 
griš ir susiras save paklydusi. 

Tenka dar suminėti bene jauniausias, gra- 
žiai pasireiškęs ir daug žadąs poetas Jonas 
Kėkštas. Jis skirtingas nuo visų kitų mūsų 
poetų. Jo kūryba pasižymi savitumu. Jo te- 
matika gan įvairi, tik kartais per daug krap- 
štinėjasi apie save („Skundas“, „Manoji Vasa- 
ra“, „Tuomet ir dabar“ ir kit.) Jis bręsta 
naujosios poezijos įtakoje, tačiau gausus sve- 
tima lietuvių poetams ornamentacija ir eilia- 
vimu. 

Trumpa mūsų jaunųjų poetų apžvalga ten- 
ka baigti Vlado Radziulio kūrybos aptarimu. 
V. Radziulis, tai ryškiausias iš jaunųjų tarpo 
poetas. Vienas iš drąsiųjų ir laimingųjų, pa- 


wwe 


jėgęs atspausdinti savo eilėraščių rinkinéli — 


MŪSŲ ŠALIES KRYŽIAI 


Šį gražų kryžių — paminklą pernai pastate 
uolūs Liet. Šv. Kaz. Draugijos Miečionių (Mie- 


lagėnų vals.) skyriaus nariai, 

„Pirmais Sparnais“. Platesnis šio rinkinélio 
aptarimas buvo įdėtas „J. Dr.“ 7 n-ry. 

Individualus akstinas, poetiška reakcija 
prieš pilkąją kasdienybę iškėlė V. Radžziulį 
aukštai, gal net per aukštai, nes pats poetas 
prisipažįsta: „Nors nežinau, kur nusileisiu“... 
Čia glūdi visa Radziulio nelaimė. Čia reikia 
ieškoti priežasties, kodėl poetas ,Zvelgs pro 
uždarus vartus“, eis į „dykumą žmonių ieško- 
ti’ ir kodėl neras savo juodbério kur pagir- 
dyti. Tiesa, Radziulis dažnai nutolsta nuo te- 
mos, vietomis iki abstrakcijos ir tada pasi- 
rodo nerealumas, keistenybės ir pamegdžio- 
jimai. Radziulio aprašomieji žmonės nėra tai 
tikri mūsų krašto žmonės, bet tai žmonės to- 
kie, kokius poetas nori matyti. 

Didžiausia poeto nelaimė būna tada, kai 
neranda tinkamos formos savo minčiai išrei- 
kšti. Mat, forma turi atitikti turinį. Turinys ir 
forma tai du neperskiriami broliai. Poeto už- 
davinys—jas suderinti. Tik tuomet autoriaus 
mintis prabils į skaitytoją, į jo jausmus ir pa- 
sieks savo tikslą. 


Vertinant iš šios kertés Radziulio kūrybą, 
jo rinkinėly randame įvairios vertės kūrinė- 
lių. Daugelis jų neaiškūs, nenuvesta iki galo 
mintis ir stoka tarp paskirų posmų sąryšio 
(„Jos pažadai“). Autorius net gilias mintis 
ne visada sugeba perduoti skaitytojui. Nemo- 
kėjimą išvystyti minties parodo dažnas tų pa- 
čių posmų kartojimas, pav., „Manoji laimė“ 5 
kartotiniai posmai, o „Giesmė laisvei“, susi- 
dedanti iš 3 posmų, turi 2 kartotiniu. 

Bet vis dėlto Radziulis yra sukūręs ir la- 
bai gražių eilėraščių, kuriuose jaučiama jo 
laisva, gabi, be jokio dirbtinumo bei spaudimo 
kūrybinė jėga. Kai kurie jo eilėraščiai („Valio, 
dalgele“, „Lietuva“, „Lietuviškos juostos“) 
rodo, kad jis turi nemažus poeto gabumus, 
tik kol kas jie dar nesubrendę, neišvystyti. 
Aplamai imant, Radziulis turi rasti save ir 
tematikos, ir formos atžvilgiu, turi mesti šalin 
dirbtinumą, daugiau pasijusti laisvai ir mažiau 
pamėgdžioti kitų trukumus. Kai kurie jo eilė- 
raščiai rodo, kad jis tai pajėgtų padaryti. 


SAUGOKIME TAUTOS TURTUS! 


„Jei Lietuva iki šiai dienai gyva 

dar liko, tuo mes kalti esam stipry- 

bei mūsų garbingųjų prosenių bei 

pražilusiems mūsų piliakalniams“. 
Dr. Jonas Basanavičius, 


Tokiais žodžiais mūsų tautinio atgimimo 
patriarchas apibūdina praeities svarbą ir jos 
įtaką tautiniam mūsų tautos atgimimui. 

Iš tikro! Gražus gimtasis mūsų kraštas, 
graži jo praeitis. Daug lietuvių ir kitataučių 
poetų yra apdainave garbingą Lietuvos praeiti, 
lygiuosius laukus, gražiuosius piliakalnius, vin- 
giuotus upokšnius. 

Nemažas ir mokslininkų skaičius kropščiai 
tyrinėjo senovės liekanas, bet dar daug yra 
mūsų krašte senienų, piliakalnių ir kitų bran- 
genybių, kurių nelietė nei poetų plunksna, 
nei mokslininkų kastuvai. 

Mažai mes žinome ir mūsų krašto miestų, 
miestelių bei įžymesnių vietų praeitį. Ne vie- 
noje šiaudinėje pastogėje išgyventų metų naš- 
tos slėgiamas tūno ne vienas tautinio atgi- 
mimo ir lietuviško žodžio skleidėjas knygne- 

šys, daraktorius ar koks kitas pilkasis di- 
dvyris. 

Ne vienose kapinėse žole ir kerais apaugę 
dyla Šarkauskų, Matulių ir kitų lietuvybei 
nusipelnusių kunigų bei pasauliečių veikėjų 
kapai. Jie šiandie mums nebyliai. Deja, daug 
jie mums pasakytų apie netolimą praeitį ir 
ryžtingus jų žygius dėl šviesesnio mūsų krašto 
ir savo tautiečių rytojaus. 

Mes, jaunimas, privalėtume nuodugniau 
pažinti savąji kraštą, jo praeitį ir didžiųjų tau- 
tinio atgimimo budintojų darbus ir žygius. 

Tad kviečiame darbštųji jaunimą į šią 
talką. Kiekvienas privalėtume savo apylinkėj 
surankioti medžiagą apie miestų, miestelių, 
sodžių, knygnešių, daraktorių ir kitų brangių 
mums vietų bei asmenybių praeitį, vietinių 
žmonių papročius, padavimus, vietines legen- 
das ir kita... 

„Jaunimo Draugo“ redakcija noriai duos 
vietos šios srities straipsniams ir nuotrau- 
koms. 

Tad visi į darbą! 


ORGANIZUOTAS 
JAUNIMAS 


Liet. Sv. Kazim. D-jos Marcinkoniy 

(Gardino apskr.) skyriaus nariai ir 

jų vadovybė. Šiame jaunimo būrely 

nemaža yra „Jaunimo Draugo“ skai- 
tytojų ir platintojų. 


Iš netolimos praeities 


„Šiandieną jų kapo jau nieks nebelanko, 
Visi jau pamiršo ir jųjų vardus, 
Tik retkarčiais vėjas aplink pasitranko 
Ir mėto pageltusius medžių lapus“. 
(„J. D.“ 1936 m 4 nr.). 

Ir tautos gyvena lyg žmogaus gyvenime. 
Tauta, kaip ir Žmogus, pasirodo istorijos ho- 
rizonte, vystosi, bręsta, pergyvena gražiąsias 
jaunystės dienas, sensta ir nyksta. Tai tiesa, 
galiojanti nuo neatmenamų laikų. Kas šian- 
dien suskaitys tautas, kurios netgi savo vardo 
istorijoj nepaliko? Kur šiandien tie Egipto pi- 
ramidžių statytojai? Kur garsusis turtais Ba- 
bilonas ir žiaurioji Asirija? Kur pagaliau „auk- 
sinės ir amžinosios“ Romos Imperijos kūrė- 
jai? Dingo! Likimo slibinas nunešė jas amii- 
nybėn. Šiandien tik kropštus istorikas, varty- 
damas senienas, gali stebėtis tų tautų nu- 
veiktais darbais. 

Jau ir lietuvių tautos kūnas buvo deda- 
mas į karstą ir giedama jam „Libera“. Bet 
skaidrios ,„Aušros“' šviesa perskrodė tamsius 
mirties debesis, pasigirdo „Varpo“ gaudimas 
ir tauta vėl atsikėlė. 

Lietuvių tauta pabudo ir nužengė laisvės 
taku, pakilo iš miego savo sūnų žadinama. 
Tautos priešai migdė ją ir netgi neleido jos 
budinti. Kas driso garsiau prabilti, ar drą- 
siau sušukti, tam gręsė kančios, persekiojimai 
ir trėmimai. Bet kilnieji tautos sūnūs nepa- 
bugo. Jie nuklojo savo lavonais tautos prisi- 


kėlimo kelią. Nebijojo nei žiauraus žandaro 
plakimų, nei tamsių kalėjimo rūsių, nebaisus 
buvo jiems ir pats Sibiras. 

„Dauge! žūva, daugel pūva, 

— Kas apverks jų dalį — 

už Uralo, žemės galo. 

ne po savo šalį“. 

Ejo ir mirė už savo tėvynę ne plieno kardu 
ginkluoti, ne mokslo šviesa šarvuoti, bet kar- 
štos tėvynės meilės vedami. 

Buvo tai mūsų tautos didvyriai. Jų vardai 
amžiams liko įrašyti į mūsų tautos prisikėliino 
istoriją. 

Daugelio kapus jau sergsti granito pa- 
minklai, daugelio asmenybes aptaria storos 
knygos, bet nemaža yra ir tokių, kurių kapą 
„vien tik vėjas aplanko ir mėto pageltusius 
medžių lapus“. 

Tad mes, jaunoji karta, turėtume ir šiuos 
dėl geresnio rytojaus kovotojus prisiminti ir, 
kiek galima, išsamiau surankioti apie juos 
medžiagą ir viešai aptarti. 

Vienas tokių dėl skaidresnės šio krašto 
ateities kovotojų buvo Antanas Juršėnas. Tad 
nors prabėgomis žvilgterkime į šiurkščias jo 
gyvenimo dienas ir drąsias jo pastangas bei 
veiksmus. 

Antanas Juršėnas gimė 1867 mt. rugsėjo 
9 dieną Dvarapievio sodžiuje, Mielagėnų val., 
Švenčionių apskr, Jo tėvas buvo Antanas 

Jurša arba Juršėnas, o motina Domicelė Din- 
daitė. Dvarapievyje Antanas praleido visą savo 
jaunystę. Tėvai paprasti bemoksliai valstiečiai, 
aišku, negalėjo Antano iš mažens pramokyti 
skaityti ir rašyti bei įskiepyti jam tautinio susi- 
pratimo. Tačiau išugdė jame darbštų, pavyz- 
dingą ūkininką, mylintį savo kalbą ir papročius. 
Kaipo vyriausias sūnus paaugęs turėjo labai 
daug darbo ir todėl negalėjo lankyti jokios 
mokyklos. Skaityti ir rašyti išmoko jau turė- 
dames apie 16 metų. Pramoké ji sesuo Julė. 
Mokinosi daugiausia naktimis. Bet stipri valia, 
tvirtas pasiryžimas nugalėjo visas kliūtis. An- 
tanas vėliau mokėjo pakankamai rusiškai ir 
lietuviškai skaityti ir rašyti. 

Antano jaunystės laikotarpis sutampa su 
tamsiausiu mūsų krašto laikotarpiu. Lietuvių 
tautinio judėjimo bangos, kurios skardžiai 
plovė Didžiosios Lietuvos pakraščius, mūsų 
kraštą vos tik ką pradėjo liesti. Labai pa- 
mažu ima rodytis mūsų krašte lietuvybės 
pragiedruliai. Tuo maždaug laiku pradeda 
veikti kun. Silvestras Gimžauskas Vidiškėse, 
kiek vėliau kun. Jonas Burba Daugėliškyje. 
Kun. J. Burbos pamokslai dažnai skamba ne 
tik Daugėliškio, bet ir Ceikinių bažnyčioje, 
(čia atskiro klebono nebuvo). Ceikiniuosna 
kun. Burbos pamokslų klausyti traukia mi- 
nios žmonių iš aplinkinių parapijų. Lietuviškų 
pamokslų paklausyti dažnai atvažiuodavo ir 
Antanas Juršėnas. 

Čia Antanas susipažino su kun. J. Burba, 
T TTT g ed el 


GIMTINĖS KAMPELIS 


Gražus mūsų krašto vaizdelis — tai vilingos Žeimenos 
pakrantės. 

kuris ji įtraukė į knygnešių eiles. Pradėjo 
knygas nešti turėdamas apie 18 metų. Knygas 
imdavo dažniausiai iš Rizgūnų sodž., Daugė- 
liškio val., kur buvęs knygnešių centras. Daž- 
niausiai važiuotas, rečiau pėsčias, vykdavo pas 
savo dėdes Rizgūnuosna, o iš ten, pamygęs 
po pasėste krovini, dumdavo namo. Skleidžia- 
mos buvo daugiausia maldaknygės, elemen- 
toriai, kalendoriai ir pan. knygos. Imdavo pi- 
nigus tik už maldaknyges. Gaudavo Antanas 
knygų ir iš Adutiškio kleb. kun. J. Mirono ir 
iš Švenčionių vikaro kun. Maželio (taip pasa- 
kojo knygnešio sesuo Julė). 

Adutiškyje išmoko Antanas lieluvisky gies- 
mių. Paskiau, turėdamas gražų balsą, vaikš- 
čiodavo laidotuvėsna ir giedojo lietuviškai. 
Buvo tai nemaža Mielagėnų apylinkėje nau- 
jiena. Kun. J. Burbos patariamas, Antanas rašo 
prašymą Vilniaus vyskupui, kad duotų Miela- 
gėnuosna lietuvi kunigą. Negavęs atsakymo 
bene du kart važinėja į Vilnių (Pas. Julė jo 
sesuo). Nežinia, ar ten Antano prašymas ir 
važinėjimai ką paveikė, bet netrukus Miela- 
gėnuosna buvo paskirtas kun. Placidas Sar- 
kauskas, garsus lietuvybės žadintojas Šven- 
čionių parapijoje. 

Tas Antano lietuviškų knygų platinimas, 
prašymų pas vyskupą rašymas, aišku, ne vi- 
siems galėjo patikti. Prasideda prieš Antaną 
akcija. Skleidžiama apie jį gandai, būk Anta- 
nas esąs didelis revoliucijonierius, turįs pas- 
lépes šautuvų, šovinių ir net kulkosvaidžių; 
gąsdinąs savo kaimynus rusus, grąsydamas 
juos išpiauti. Bet tos paskalos ir klebono 
pyktis neatbaidė Antano nuo lietuviško darbo, 
Šitos paskalos pradžioje ir jam nė kiek ne- 
pakenkė. 

Atvaziavus kun. Placidui Sarkauskui Me- 
lagénuosna, visoje apylinkéje prasidejo nauja 
budinimo gadynė. Naujasis klebonas visų 
pirma atkreipia domę į dideli parapijiečių 
moralinį susmukimą. Mat, jo pirmtakūnams 
valdant Mielagėnų parapiją, kortavimas, gir- 
tuokliavimas, muštynės, ,„šeptūnavimas“ buvo 
kasdieniniai dalykai. Viskas pasikeičia atva- 
žiavus Šarkauskui. Žmones pradeda veikti lie- 
tuviški, visiems suprantami pamokslai. Blogi 
įpročiai pradeda nykti. Iš pirmos dienos pa- 
rapijiečiai kun. Šarkauską pamilsta. Igaves di- 
deli parapijonų pasitikėjimą, per vienerius me- 


tus įstengia atnaujinti ir apdengti bažnyčią, 
nuperka gražias Kristaus kančios stotis, ku- 
rios ir šiandien puošia šią bažnyčią. Maža to, 
iš pat pradžių klebonas imasi organizuoti 
liet. bažnytinį chorą. Visur ir visada jam pa- 
deda Antanas Juršėnas, kuris savaime tampa 
artimiausiu kun. Šarkausko padėjėju. 

Nevisiems toks kun. Šarkausko lietuviškas 
veikimas patiko. Iš pirmųjų dienų prasideda 
prašymų rašinėjimas, skundimas rusų valdžiai. 
Bet tuo tarpu be pasėkų. Tų skundų pasėkos 
pasirodė 1905 m. Tai garsūs metai. Revoliu- 
cijos srovė sukrėtė visą Rusiją. Revoliucinis 
judėjimas pasiekė ir mūsų kraštą. Kyla ju- 
dėjimas Daugėliškyje, Ceikiniuose, Mielagė- 
nuose, Tverečiuj ir kt. Šis judėjimas Miela- 
gėnuose prasideda 1905 m. gruodžio mėn. pa- 
baigoje. Jo organizatoriumi buvo kun. Placi- 
das Sarkauskas: sekmadienyje pasišaukia pas 
save Antaną Juršėną ir, iteikęs ryšulį lietu- 
viškų proklamacijų, liepia išdalinti žmonėms. 
Antanas tai atlieka su didžiausiu uolumu- 
Vieną proklamaciją, stovėdamas ant akmens, 
balsiai visiems perskaito ir paaiškina jos tu- 
rini. Po to su keletu karštesnių klausytojų 
vyksta Antanas į valsčiaus raštinę ir parei- 
kalauja, kad sekretorius nuimtų caro paveikslą. 
Sekretoriui nepaklausius, Antanas stvėrė pa- 
veikslą nuo sienos ir suplėšė. 

Apie Mielagėnų įvykius greit buvo pra- 
nešta „pristavui“. Netrukus atvyko iš Šven- 
čionių pats „pristavas“ su keliolika „straž- 
nikų“ kun. Šarkausko suimti. Tai sužinoję 
parapijiečiai nutarė neduoti savo klebono iš- 
vežti. Susirinko iš visos parapijos būrys vyrų 
su kirviais, šakėmis bei kitais įrankiais ir per 
3 dienas ir naktis saugojo kleboniją. ,,Prista- 
vas“, matydamas įniršusią minią, pabugo. Per 
pasiuntinį pranešė susirinkusiems, kad išrinktų 
iš savo tarpo 3-jų žmonių delegaciją ir pa- 
siųstų pas ji. Delegacija greit buvo išrinkta. 
Delegacijos vadu buvo ir Antanas. Delegatai, 
nuvykę pas „pristavą“, parapijiečių vardu pa- 


J. ZIZMAITIS 


Krūtinėse mūsų pavasaris žydi 
Ir meilė tėvynės liepsnoja, 

Į kovą už būvi kiekvienas teeino, 
Prikelsime broli — artoją. 


PAVYZDINGĄ SODYBA 


Valkinyko padangéj gyvena susipratę lietuviai ir pavyz- 
dingi ūkininkai. Vaizdely matome jų tvarkingą sodybą 
ir jos savininką. 


reiškė: „Jei jūs atvažiavot mūsų klebono 
suimt, tai mes jo neduosime“, apsisukę išėjo. 

„Pristavas“, matydamas, kad be susirė- 
mimo su minia klebono „nepaims“, pradėjo 
kibti prie kunigo padėjėjo Antano Juršėno. 
Ir štai 1906 metų 1 dieną 10 val. naktį ap- 
supamas Antano Juršėno namas. Prie kiek- 
vieno lango pastatoma po 3 „stražnikus“, 
o keturiuose su pristavu priešaky įžengė į vidų. 
Antanas jau avėsi kojas eiti gulti. Padarė 
tiksliausią kratą, bet nieko nerado. Antano 
laimei proklamacijos jau buvo išvežtos pa- 
daugėliškin. Po kratos išvežė Antaną pro 
Adutiški į Švenčionis, kur buvo kalinamas 
iki Verbų sekmadienio. Verbų sekmadienį 
Antanas paleidžiamas už 5000 rb. kauciją. 
Apie Sekmines vėl suimamas ir išvežamas 
i Vilnių teisman. Antanas su savimi atsiveža 
6 liudininkus. Liudininkai liudija Antano nau- 
dai. Teismas vis tiek nuteisia Antaną 6 sa- 
vaitėms kalėjimo. Atsėdėjęs bausmę grįžta 
namo. Mirė jis 1919 m. gegužė 27 dieną sma- 
genų uždegimu. Palaidotas Mielagėnų kapuose. 

Zilv. 


Jaunime! 


Kol jaunos dar jėgos ir norai mūs platūs, 
Laimėsime kovą, jaunime!... 

Nuveiksime kliūtis ir eisim i tolį, 

Vis puošime mielą tėvynę. 

Pažinkim 


ir skruzdėlės gyvenimą 


(Pagal „Jugendjournol“ Nr. 15 — 16, 1936). 


Skruzdė rūpinasi maistu, butu 
ir draugėmis-sesutėmis. 

Vaikščiodami miške galime rasti aukštus 
skujų kūgius. Tai rudųjų skruzdėlių lizdas — 
skruzdėlynas. Jie kartais buvo iki 15 metrų 
aukštumo, 10 metrų platumo, tik, žinoma, ne 
mūsų krašte. Pas mus jei skruzdėlynas pu- 
santro metro, tai jau aukštas. O kai į juos 
prisižiūrėtum, pamatytum tūkstančius sutvė- 
rimėlių, per juosmenį persmaugtų. Tai skruz- 
dėlės darbininkės. Visos jos užimtos darbu, 
bėga, skuba. Vienos šeimyninkauna lizde, ki- 
tos keliauna toli nuo skruzdėlyno jų išmindy- 
tais keliais. Kartais skruzdė nukeliauna dau- 
giau kaip 50 metrų nuo savo lizdo. Žiūrėk, 
viena neša eglės ar pušelės spyglį, 3 kart už 
save didesnį, tai sienojis jų namams, kita 
tempia žemės ar molio grumteli,—tai jų ce- 
mentas, sienoms sustiprinti. Kitos vėl isikan- 
dusios kokius grūdelius, tai — riebios augalų 
sėklos. Jos tuos riebalus nuo grūdelių, kaip 
mes vyšnias, apgraužia, o kauliukus išmeta. 
Mes metam, kur pakliuvo, o skruzdėlytė nu- 
neša apgraužtą grūdelį ir pakasa purion že- 
mėn. Tokie grūdai paskui išsprogsta augaliu- 
kais. Iš jų ir žibuoklės ir mėlynažiedžiai ir 
plaukuotakočiai išauga. Vienas mokslininkas 
apskaičiavo, kad ruda skruzdėlytė tokiu būdu 
pasodina 36 tūkstančius augalų. Mes ir patys 
pastebėjom, kad kur yra daugiau skruzdėlynų, 
ten daugiau ir augalų ir žiedų. Taigi darbi- 
ninkės rūpinasi daugiausia maistu. Reikia gi 
išmaitinti tokios šeimynos lizduose. Kitur keli 
šimtai tūkstančių skruzdėlių gyvena vienoje 
šeimynoje. Kartais vėl keliuose skruzdėlynuose 
gyvena ta pati šeimyna ir vienos pas kitas 
dažnai lankosi. Valgis jų — šaknelės, sultys, 
ypatingai vabzdžiai-vabalėliai, muselės, kurių 
tūkstančius jos kasdien išgaudo. Tokiu būdu 
per metus milijonai žūsta kenksmingiausių 
vabzdžių. Kartais matom skruzdėlytę lipant 
aukštai ar betykojant po lapu. Vis tai vabz- 
džius medžioja. Dabar bus suprantama, ko- 
dėl medžiai žaliuoja arti skruzdėlynų, o kodėl 
kitur, kur jų nėra, lapai nuėsti, augalai nu- 
skurde. Maza vabzdelį skruzdė pati viena čia 

pat ir suéda, didesni tempiasi namo. Va, sa 
kysim, nukrito gylys, nusisukes sparnelį. Tuoj 
kelios skruzdės jį sukabino, kanda, kiek gali, 
net neatsidusdamos, bet nenugali — jų dar 
permaža. Kitos sustoja ant tako ir laukia 
draugių. Toms einant, ūseliais daužo kitoms 
per galvą, duodamos ženklą, kad reikalinga 
jų pagalba. Visos pripuolusios pagaliau pri- 
veikia gylį. Dantim nieko nepadarė, tai šonan 
įleido nuodų — ir gylio nėra. Atitempė liz- 
dan, supeščiojo gabaliukais ir išnešiojo į vi- 
sus aukštus, padalijo kiekvienai po gabaliuką 
mėsos — savo porciją. O jeigu netenka por- 
cijų, tai darbininkės savo maistu kitas peni. 
Regi, skruzdė, kaip karvė, turi du skilviu, vie- 
nas atsargai sulčių prikrautas, kai laiko turi, 
tai ir pati valgo ir draugėm iš to sandėlio 
sulčių duoda atrajodama. Savo burną prie ki- 
tos burnos prikiša ir pavalgydina, kaip motina 
vaiką. Visos darbininkės tik sutemus grįžta 
namo. Jos gerai mato, girdi, bet geriausiai 
suuodžia, savo jautrias ūseliais pajunta netik 
drėgme, kietumą, bet ir betkoki pavojų. 

Vakare skruzdės — sargai užkemša visus 
skruzdėlyno plyšiukus skujom, kad šaltis ir 
lietus nakti neilystų. Skruzdėlynė buna šilu- 
mos apie 10 laipsnių. Uzsidaro jos taip pat 
lietui užėjus taip, kad lietaus lašas, kaip akme- 
nėlis, nurieda nuo riebių skujų žemėn. 


Skruzdžių motinos jaunystė 


Vasarą be skruzdžių darbininkių matome 
skraiduoles su permatomais sparnais. Tai tų 
pačių skruzdėlyčių būsimos motinos. Ne tik 
žmogus jaunystėj stiprus ir gražus, bet ta ir 
skruzdėlytė pažįsta jaunystės dienas nors la- 
bai trumpai ir tik kartą savo gyvenime. Skruz- 
dės patelės ir patinėliai, įgavę sparnus, pul- 
kuojas, džiaugsdamiesi saulės šiluma ir skrenda 
net ant medžio viršūnių; čia gyvunėliai susi- 
randa savo poras. Bet ir medžiuose pavojaus 
daug. Čia paukščių daug, kurie juos lesa, pa- 
tinka sparnuočiams skruzdėliena. O reikia 
žinoti, kad patinėliai —baisiai netikę: nei jie, 
kaip skruzdės patelės, nuodų turi atsiginti, 
nei žiaunų valgyti, juos turi patelės maitinti 


ir ginti. Tokie lepsiai beveik visi žūsta. Pate- 
lės, kurios gyvos lieka, grizta į savo skruz- 
dėlynus. Darbininkės jas maloniai priima, su- 
tikusios sparnelius nulaužo ir lizdo dugnan 
nuveda kiaušinėliams dėti. Jos jau daugiau 
saulutės niekuomet nebepamato; sudeda kiau- 
šinius ir miršta. 


Skruzdžių darbo pasiskirstymas 


Darbo skruzdėlynuose yra nemaža. Vienos 
stiprina skruzdėlyno sienas, kad nesugriūtų, 
kitos kasa ir išnešioja užgriuvus žemėms, valo 
koridorius. Skruzdėlynas suskirstytas į kelio- 
liką aukštų. Visur skruzdžių pilna, visur dar- 
bas verda: virš žemės ir po žemėmis. Lizde 
svarbiausios skruzdės-globėjos. Jos rūpinasi 
motinomis ir naująja karta — skruzdėlytėm, 
kurios dar auga. Motinų būna ne viena, kaip 
pas bites, bet kartais kelios dešimtys. Jos 
nieko kito nedaro, tik kiaušinius deda. Gy- 
vena kartais net 15 metų. Peni jas sultim 
darbininkės iš lūpų į lūpas. Iš kiaušinių išsi- 
rito kirmius, vikšrelis, leliuké ir tik paskui 
skruzdėlytė. Sudėtus kiaušinius darbininkės 
neša paviršiun, kur saulė labiau pašildo. Iš jų, 
prasikalus vikšreliam, vėl auklėm daug rupes- 
čio: reikia sultim penėti, žiūrėti, kad nenu- 
šaltų, nepersišaldytų; reik rūšiuoti; nuolat ne- 
šioti, mažesni su mažesniais, didesni prie di- 
desnių, kitaip stipresni papliektų silpnesnius. 
Gerokai paaugę ir atsipenėję pagaliau vikšre- 
liai užmiega šilko voratinkliais patys apsisupę. 
Tuos siūlus jie patys iš seilių ir susiverpė. 
Pamiegoję vikšreliai atsibunda, bet jau leliu- 
kėmis virte. Va, visai panašus į pievos žioge- 
lius. Leliukėm reikia dar daugiau šilumos. Ir 
tik iš jų pasidaro silpneliutės skruzdėlytės. 
Kol jos sustiprėja, laižo jas ir savo kūnais 
šildo skruzdės-auklės, maitina, nešioja. Taigi 
tik po 6 savaičių rūpesčių ir vargo skruzdės 
sulaukia iš kiaušinėlių sau naujų sesučių. 


Juodosios skruzdės buitis 


Visai kitokis juodosios skruzdės gyveni- 
mas. Po vestuvių savo skruzdytei nukrenta 
sparnai ir ji pati viena, lyg vienuolė atranda 
sau vietą po akmeniu, išsikasa sau duobę ir 
būna ten kelias savaites. Akmuo, mat, saulės 
įšildytas, šildo ir skruzdės butą. Ji per kelis 


mėnesius beveik nieko nevalgo, nemiršta tik 
todėl, kad gurkly savo turėjo daug atsargos. 
Neišvengiamam pasnyke skruzdytė liesėja kas 
kart labiau. O čia dar alkdama kiaušinius dėk, 
pati vikšreliais rūpinkis. Ir pyktis gi ima. To- 
dėl savo sudėtus kiaušinius ima ji ir valgo, 
žinoma, ne visus. Kuogi gyvens per 6 savai- 
tes? Taip pat iš kiaušinėlių vikšreliai būna, 
leliukés ir paskui silpnos skruzdėlytės. Jos 
jau pačios išsirausia iš po akmens ir eina 
pasaulin maisto ieškoti. Pirmosios skruzdės 
sesutėmis savo jau geriau rūpinasi, negu mc- 
tina jomis: geriau ir dažniau maitina, todėl 
antrosios būna vis dvigubai stipresnės uz pir- 
mąsias. Jų lizdas, palyginti su rudųjų skruz- 
dėlynu, labai kuklus. Mirus motinai, skruzdy- 
tės dar kartais kurį laiką gyvena pačios vie- 
nos, bet neilgai, galų gale išmiršta. Todėl dar- 
bininkės tokiu atveju būdi netoli savo lizdo. 
Skruzdžių įnamiai — svečiai 

Žinom, kad skruzdėlės pasiskirsto tarpu- 
savy darbu. Apsaugotas nuo lietaus, vėjo, 
šalčio ir didelės kaitros gyvenimas skruzdė-- 
lynan vilioja daug visokių kviestų ir nekviesty 
svečių. Ten nėra nei alkanų, nei bedarbių — 
išsvajotas gyvenimas. Todėl vieni svečiai ap- 
sigyvena skruzdėlyne trumpam, kiti visam 
laikui. Yra tokia mažulytė skruzdytė 3 mili- 
metrų didžio. Ji susisuks savo lizdą skruzdė- 
lyno viduj ir visai nesiskaito su Seimyninkém; 
vis délto gyvena santaikoj vienos kitoms ne- 
kliūdamos. Įkirūs ir kenksmingi „kvaterantai“ 
ypač tokie vabalėliai. Jie suėda savo šeimy- 
ninkių kiaušinius, jeigu tik randa. Bet skruz- 
dės jų nenaikina, nes jos tų vabalų pieną 
geria. Tai skruzdžių karvės, todėl netik va- 
balus, bet ir jų veislę jos maitina. Tačiau tas 
vabalų pienas joms labai nesveikas. Nuo jo 
jos užauga ligotos ir darbui netinkamos. Zo- 
džiu kur tų vabalų atsiranda—skruzdės išmiršta. 

Skruzdės turi daug ir kitų priešų, ypač 
geniai godžiai jas ryja. Bet nėr didesnio 
joms priešo, kaip išdykę vaikai, kurie ardo 
skruzdėlynus. O juk prisiminus, kad skruzdės 
tūkstančius sėklų išnešioja, vabzdžius naikina, 
tuo pačiu saugodamos mūsų krašto puošme- 
ną—girias, yra jos vertos kiekvieno protingo 


žmogaus globos ir įvertinimo. 
K. 

Vilniaus 


Daug kur miestuose yra išlikusios vadi- 
namosios rotušės. Pats pavadinimas yra kilęs 
iš vokiečių kalbos. Jis reiškia namą mieste, 
„kur buvo teismas ir miesto tarybos susirin- 
kimai. Paprastai, rotušės buvo statomos tur- 
gavietės viduryje. | 

Vilniaus miesto rotušė taip pat stovi aikš- 
tės viduryje, kur buvo turgus. Dabar rotušės 
aikštė apjuosta Aušros Vartų, Didžiąja ir Vo- 
kiečių gatvėmis. 

Seniau rotušėj spietėsi visas miesto gy- 
venimas. Yra išlikusi legenda, kad didžiojo 
Lietuvos kunigaikščio Algirdo laikais (XIV am- 
žiuje) buvę čia nužudyti 7 pranciškonų vie- 
nuoliai, o kiti septyni buvę nukryžuoti ant 
Plikojo kalno (dabar Trijų Kryžių kalnas). 
Šiaip ar taip, šitoje vietoje pralieta daug 
kraujo. 1580 metais karaliaus Stepono Batoro 
įsakymu buvo nužudytas valstybės išdavikas 
ir pinigų klastotojas Grigalius Astikas. Tačiau 
jo sūnui nebuvo atimtos bajorų teisės. 

Nelaimingi buvo 1655 metai. Vilnių už- 
puolė rusai, kunigaikščio Chovanskio vado- 
vaujami. Miesto gyventojai, suorganizavę vi- 
sas jėgas, mėgino jiems priešintis, bet nieko 
nepadarė: negailestingai buvo rusų išžudyti. 

Po to praėjo daug metų, kol miestas iš- 
sivadavo. 1661 metais karaliaus Jono Kazi- 
miero kariuomenė rusus iš Vilniaus išvijo. 
Netgi pavyko paimti nelaisvėn rusų kariuo- 

VILNIAUS ĮŽYMBNYBĖS 


Gražus ir įdomus senelis Vil- 
nius.  Vaizdely matome miesto 
rotušę ir šv. Kazimiero bažnyčią. 


miesto rotušė 


menės vadą Danielių Mišecki. Kadangi tas 
vadas okupacijos metu su miesto gyventojais 
labai žiauriai elgėsi, tai ir jis buvo nužudytas. 

1794 metais vėl čia buvo smarkūs susirė- 
mimai miesto gyventojų su rusų kariuomene. 
Abi pusės labai nukentėjo. | 

Tačiau, gal liūdniausį įspūdį darė pran- 
cuzų kareiviai, kurie 1812 metais bėgo nuo 
rusų. Apiplyšę, sušalę ir išbadėję jie visą 
rotušės aikštę savo lavonais nuklojo. 

Po tų įvairių įvykių buvo rotušės aikštelė 
sutvarkyta, aptverta ir medeliais užsodinta. 
Dabar ir jų nebėra; jų vieta užsėta žolėmis 
ir pristatyta suolelių miesto gyventojams pa- 
sėdėti. 

Iš senų laikų išliko senas paminklas—pati 
rotušė. Dideli tai dviejų aukštų namai. Viduje 
buvo posėdžių salė, pirklių ir teismo kamba- 
riai, miesto iždinė, ginklų sandėlis, kalėjimas 
Le E as 

Čia būdavo svarstomos ir vykdomos įvai- 
rios bylos. Prieš rotušę buvo stulpas, vadina- 
mas „pilotu“, prie kurio buvo pririšami ir 
plakami nusikaltėliai. Galimas daiktas, kad 
čia buvo ir kartuvės; vėliau jos buvo įtaisytos 
už miesto, bent taip buvo nuo XVII amžiaus 
vidurio. 

Buvo laikas, kad rotušei priklausė daug 
miesto namų; pavyzdžiui, 1715 metais buvo 
net 669 rotušės namai. 


Šalia rotušės buvo bokštas, kuriame ka- 
bojo laikrodis ir varpai. Laikui bėgant, bokš- 
tas ėmė irti, Laikrodis ir varpai buvo nuimti 
ir pakabinti šv. Kazimiero bažnyčioje, esančioje 
netoli rotušės. Pagaliau 1781 metais bokštas 
su dideliu trenksmu griuvo, bet nieko neuž- 
mušė. 

XVIII amžiaus pabaigoje garsus architektas 
Laurynas Gucevičius perstatė seną rotušę 
pagal naują stilių ir priešakyje pastatė gražų 
portiką su šešiomis kolonomis. Rotušės viduje 
buvo padaryta graži salė, kur miestiečiai pra- 
dėjo rengti įvairiais pramogas. Pagaliau, 1845 


SODO GEGUTĖ 


Pasakyki, 


Pasakyki, Vilniau, 
Senas, didis mieste, 
Kur tavo karžygiai, 
Eisime jų kviesti. 


Pasakyki, Vilniau, 
Kas gi lanko pilį, 
Kur amžiai užmigę, 
Lyg nebyliai tyli. 


metais miesto magistratas įtaisė teatrą. 1918 
ir 1919 metų pradžioje čia vaidino Vaičkaus 
lietuvių teatras. 1924 metais namas buvo už- 
darytas ir iki 1936 metų stovėjo nenaudo- 
jamas. 

Tiktai šiais metais miesto magistratas pra- 
dėjo rotušės namą taisyti. 

Taip atrodo, trumpai suglaudus, viena Vil- 
niaus miesto kertelė. Kiti Vilniaus pastatai, 
stovėdami miesto sargyboje, taip pat matė 
ir pergvveno daug gražių, malonių ir nema- 
lonių įvykių. 

JiM: 


Vilniau! 


Kopsiu aš į kalną, 
Kelsiu Gediminą... 
Kur laimė tėvynės, 
Gal Neris mūs žino. 


Kalne rauda vėjas, 
Neris tyliai plaukia, 
Ir senuolių miestas 
Saulėtekio laukia... 


TIKYBA IR MOKSLAS 


Kunigų, bažnyčios ir net tikėjimo priešai, 
beieškodami įvairių šiems priekaištų, išgal- 
voja nebūtų dalykų. Jie kartais tvirtina, 
kad mokslas esąs priešingas tikėjimui, o ti- 
kyba esanti kultūros stabdys. Tokių tvirtini- 
mų, deja, tenka išgirsti; ir iš kai kurių mūsų 
jaunuolių lūpų. Galvojantiems ir geros valios 
žmonėms reikėtų šie nepamatuoti priekaištai 
išsiaiškinti. 

Tikrumoje tikėjimas ir mokslas—du gra- 
žiausiai suderinami dalykai. Mokslas yra stip- 
riausias tikėjimo rėmėjas. Tikėjimas pareina 
iš Dievo Apreiškimo, mokslas gi yra žmogaus 
proto kūrybos vaisius. Bet, kaip žmogaus 
protas, taip ir mokslo tiesos pareina iš Dievo. 
Jei Dievas yra tikybos apreiškėjas, jei Die- 
vas yra žmogaus proto, mokslinių tiesų ir 
viso pasaulio kūrėjas, tai suprantama, kad 


Dievas negali dviejų prieštaraujančių dalykų 
sutverti, nes tai priešintųsi Dievo išminčiai. 

Kad mokslas neprieštarauja tikėjimui, tai 
patvirtina ir garsiųjų mokslo vyrų nuomonės. 

Prieš Didyjį. karą protestantas Dennertas 
suskaičiavo didžiausius pasaulio mokslinin- 
kus: astronomus, gamtininkus, matematikus, 
fizikus, garsius išradėjus, muzikus, poetus ir t.t. 
Skaičiavimo daviniai buvo tokie: per 500 metų 
(nuo XV iki XIX šimtm.) iš 300 didžiausių 
mokslininkų 242 buvo tikintieji. 

Ne kitaip yra ir dabartiniais laikais. Dau- 
gumas garsių mokslininkų ir išradėjų yra 
tikintieji. Kai kurie mokslininkai, savo moks- 
linių tyrinėjimų dėka, griza į Kat. Bažnyčią, 
pav.: Milano univ. steigėjas ir jo rektorius, 
garsus filologas Džemeli, garsus italų rašy- 
tojas G. Papini ir kiti. Garsiausias šių laikų 

fizikas, išradėjas Markoni, dr.. Pasteuras ir 
daug kitų yra tikintieji. Pasteuras yra pasa- 
kęs: „Daug tyrinėjau ir tapau tikintis, kaip 
bretonas, o jei dar daugiau tyrinėčiau, tap- 
čiau tikintis, kaip bretonė“. 

Kad mokslas neprieštarauja tikėjimui, liu- 
dija ir tai, jog Bažnyčia nuo pirmųjų savo 
atsiradimo dienų iki šių laikų rėmė ir tebe- 
remia mokslą. Bažnyčia buvo pirmoji univer- 
sitetų steigėja. Iki 1400 metų visoj Europoj 
buvo 45 popiežių įsteigti ir medžiaginiai re- 
miami universitetai. Didžiausieji ir garsiau- 
sieji universitetai taip pat yra tikinčių zmo- 
nių įsteigti. Pavyzdžiui, pirmojo universiteto, 
XI šimt. įsteigto Paryžiuje, dabar vadinamo 
Sorbonos universitetu, įsteigėjas yra kun. 
Sorbona. Garsūs Liuveno (Belgijoj), Dublino 
(Anglijoj), Frieburgo (Šveicarijoj), Vašingtono 
(Amerikoj) universitetai yra tikinčių ir mok- 
slo žmonių įsteigti. 

Tad, jei mokslas būtų priešingas tikėjimui, 
argi Kat. Bažnyčia ir tikintieji mokslininkai 
rūpintųsi mokslo ir mokyklų reikalais? 


PR ete, wo D "TIT ay, DA DTS Kia 


SENIAUSIAS LAIKRODIS 


Mūsų seneliai, proseniai irgi turėjo amži- 
nąjį laikrodį, jis netaisomas, tol budino, 
kol gyveno. Dar daug kur ir šiandie šis 


laikrodis neišėjo iš mados. 

Šios trumpos pastabos aiškiai sako, kad 
Kat. Bažnyčia visuomet buvo mokslo ir švie- 
sos skleidėja, net tikrasis mokslas tikėjimą 
remia ir ji stiprina. 

Tačiau kyla klausimas, kodėl gi atsiranda 
žmonių, baigusių aukštąji mokslą, kurie nuo 
tikėjimo atšale? 

Nuo tikėjimo atstoja tie, -kurie nesirūpina 
jo gerai pažinti. Tokie žmonės gali daug ži- 
nių turėti iš įvairių pasaulio mokslų, gali būti 
geri advokatei, daktarai, inžinieriai, bet visai 
silpnai nusimano tikėjimo dalykuose. Tikėji- 
mą silpnina dorinis žmonių pakrikimas. Žmo- 
nės, pasidavę įvairioms ydoms, ypač kūniš- 
kiems geiduliams, tikybos neapkenčia. Mat, 
ji nemaloni todėl, kad draudžia blogai daryti 
ir įsako pasitaisyti. 

„Jei religija reikalautų tik tikėti, — sako 
žymus vokiečių jaunuomenės auklėtojas dr. 
T. Toth—tada visam pasauly nebūtų nė vieno 
netikinčio. Bet religijos tiesos reikalauja vengti 
nuodėmės, nugalėti blogus savo palinkimus, 
pykti, išdidumą, savimeilę, puikybę; reika- 
lauja mylėti savo artimą ir jam pagelbėti. 
Todėl dabar galima suprasti, kodėl kai kurie 
nenori tikėti. Jie nenori tikėti dėl to, kad 
jiems reikėtų pakeisti savo gyvenimas“. 

Zmogus, nenorėdamas taisytis, pradeda 
neapkęsti tikybos. Jis norėtų, kad jos visai 
nebūtų. Tuomet būtų galima pateisinti blo- 
gus darbus, už kuriuos prieš nieką nereikėtų 
atsakyti. 

Iš to seka, kad būti netikinčiu jau šiame 
pasauly nesudaro jokios garbės, nes rodo 
žmogaus vengimą tam tikrų pareigų, žmo- 
gaus nepastovumą, stiprų pasiryžimą ir iš- 
tvermės stoką. 

„Žmogus be tikėjimo — sako anglų filo- 
sofas Hume — tai žemė be saulės, naktis 
be žvaigždžių, keleivis be tikslo, žmogus be 
tėvynės, kūdikis be tėvų“. 

Tikėjimas yra žmogui įgimtas dalykas. 
Jei atsiranda žmonių, kurie nuo tikėjimo at- 
krenta, tai yra tik nesveikos išimtys. Tei- 
singiausiai yra išsireiškęs apie mokslo su ti- 
kyba santyki mokslininkas Bakonas Verula- 
mietis: „Paviršutiniškas mokslas, gal būt, to- 
lina nuo tikėjimo, bet pagrindinis mokslinis 
pažinimas artina 'prie tikybos ir prie paties 
Dievo“. Teol. 


Didžiosios ir mažosios valstybės 


Didžiosiomis valstybėmis vadiname tas 
valstybes, kurios yra didelės ne tiek užima- 
mu žemės plotu, kiek savo galybe. Mažosios 
gi valstybės — tai silpnesni politiniai viene- 
tai, kurių ir pajėgumas ir reikšmė tarptauti- 
nėje plotmėje yra žymiai mažesni, negu di- 
džiųjų valstybių, nors teisiškai visos be skir- 
tumo valstybės lygios. 

Naudodamosios ta faktiškąja savo per- 
svara, didžiosios valstybės tvarko tarptautinį 
gyvenimą taip, kaip joms patinka. | mažųjų 
gi valstybių reikalavimus ir interesus nedaug 
teatsižvelgia, nebent tik tiek, kiek liečia jų 
pačių, didžvalstybių reikalus. 

Imkime Tautų Sąjungą. Juk iš tikrųjų ji 
turėtų ginti visų savo narių reikalus lygiai, 
be jokio skirtumo. Be to, kadangi Tautų Są- 
junga yra sutvarkyta demokratiško parlamen- 
tarizmo pagrindais, tai visi jos nariai, taip pat 
be jokio skirtumo, turėtų naudotis lygiai tiek, 
teisiškomis, tiek faktiškomis garantijomis. Tuo 
tarpu Tautų Sąjunga, kuriai jau artinasi visiš- 
kas galas, gynė tiktai didžiųjų valstybių rei- 
kalus. Ir tik didžiosios valstybės turi tenai 
lemiamą balsą. Dar daugiau. Iš pat pradžių 
Tautų sąjunga yra virtusi didžiųjų valstybių 
politikos irankiu. Tik jų reikalai Sąjungoje 
karščiausiai svarstomi. Pirmiausia sprendžia- 
mąji balsą Tautų Sąjungoje turėjo Anglija, 
Prancuzija, Italija ir Japonija. Vėliau šių val- 
stybių tarpan būvo priimta Vokietija. Pasi- 
traukus iš Sąjungos Japonijai ir Vokietijai, 
viską sprendžia dabar Anglija, Prancūzija ir 
Italija. Vadinas, tik trys valstybės, tuo tarpu, 
kai iš viso Tautų Sąjungoje yra per 50 narių 
valstybių. 

Dabar keisčiau dalykai atrodys, jeigu pri- 
siminsime, kad visi svarbesni Tautų Sąjungos 
nutarimai priimami tiktai vienbalsiai. Tiesa, 
čia imama domėn tik dalyvaujančios posė- 
džiuose valstybės, bet vistiek paprastam zmo- 
gui nesuprantama yra, kaip nutariami reika- 
lavimai didžiųjų valstybių, tuo tarpu, kai ma- 
žųjų valstybių (kurios sudaro Sąjungoje ab- 
soliutinę daugumą) reikalavimai dažniausiai 
atmetami, o jeigu ir nutariami, tai taip, kaip 
didžvalstybės nori. Didžvalstybių reikalavimai 


ar pasiulymai nepraeina dažnai tik dėl jų pa- 
čių nesutarimo. 

Didžiųjų valstybių viešpatavimas Tautų 
Sąjungoje remiasi taip pat jų faktiškąja per- 
svara tarptautiniame gyvenime. Jų itakoje ar 
globoje yra daug smulkesniųjų valstybių. Jos 
ir palaiko Tautų Sąjungoje savo „globėjas“. 
Be to, didžvalstybės daro spaudimą, kartais 
labai aplinkiniu diplomatiniu būdu, ir į tas 
mažesniąsias valstybes, kurios daugiau ar 
mažiau veda nepriklausomą užsienio politiką. 

Steigiant Tautų Sąjungą, atrodė, kad ji 


bus geriausia mažųjų valstybių nepriklausc- 
mybės saugotoja. Bet labai nusivilta. Tautų Są- 
junga turi tiktai taikos saugotojos vardą, bet 
iš tikrųjų ji nė kiek neprisideda prie taikos 
palaikymo. Dėl to negali užtikrinti ir mažųjų 
Kol taika pati 
tai dar gerai, 


valstybių nepriklausomybės. 
savaime dar šiaip taip laikosi, 


Paskutiniu metu švedų inžinierius paga- 

mino tokią laikrodžio mašineriją, kuri 

kartą pasukta veikia visą laiką. Tai savo 

rūšies „perpetuum mobile“ — amžinai vei- 
kianti mašina. 

kai tik kur nors kyla karas ir padaroma ku- 
riai nors valstybei skriauda -- Tautų Sąjunga 
yra bejėgė. O kodėl bejėgė? Nes ten sėdi ir 
turi sprendžiąmąjį balsą tie patys, kurie netei- 
sėtai skriaudą daro! Ir tie, kurie dėl tokių ar 
kitokių savanaudiškų sumetimų arba pritaria 
skriaudėjui, arba, po ilgų kalbų ir tuščių be- 
reikšmių purkštavimų, jam nusileidžia ir su 
viskuo sutinka. Taip, kaip nieko ir nebuvo. 

Yra labai daug faktų Tautų Sąjungos be- 
jėgumui irodyti. Paskutinis gi — Abisinijos 
nukariavimas—yra ryškiausias. Nekitaip būtų, 
jeigu ir Europoje kas nors panašaus būtų 
įvykę. Būtų susirinkusi Tautų Sąjungos Ta- 
ryba ar pilnumos posėdis, būtų daug kalbėta, 
galėtų būti nutartos ir sankcijos, bet jeigu 
duotasis įvykis skaudžiai nepaliestų kitų didž- 
valstybių interesų, tai užpultoji valstybė tik- 
riausiai būtų netekusi savo nepriklausomybės. 

Nėra abejonės, kad ir ateityje Tautų Sa- 
junga neistengs užtikrinti nei savo narių, nei 
šiaip jau kitų valstybių nepriklausomybės, 
nors ir bus pertvarkyta. Nesunku įspėti, kad 
ir naujoji Tautų Sąjunga, taip pat gins ir rū- 
pinsis tiktai didžvalstybių reikalais. 

Musolini jau seniai siūlo pertvarkyti Tautų 
Sąjungą diktatūros pagrindais. Šiam suma- 
nymui pritaria ir Vokietijos diktatorius — 
Hitleris. Vadinas, ir teisiškai norima pavesti 
tvarkyti Europos reikalus tiktai didžiosioms 
valstybėms. Mažosios gi valstybės tada visiš- 
kai būtų nustumtos Tautų Sąjungoje į pas- 
kutine vietą. 

Aišku, kad mažosioms valstybėms, jeigu 
jos nenori virsti visiškai didžiųjų valstybių 


V. KUOLAITIS 


irankiu, tenka savo tarpe labiau suartėti ir 
abipusiškai remti savo reikalavimus. Antai 
tuojau po karo susiorganizavo Rumunija, Če- 
koslovakija ir Jugoslavija i vadinamąją Ma- 
žąją santarvę. Tuo pačiu didžiosios valstybės 
buvo priverstos jau labiau skaitytis su šiąja 
santarve. Balkanų valstybės taip pat turi su- 
dariusios vadinamąją Balkanų santarvę. Šitoji 
santarvė yra tuo reikšminga, kad iš vienos 
pusės sušvelnino Balkanų valstybių tarpusa- 
vio trynimąsi, iš kitos gi pusės pakėlė šių 
valstybių politinį lygiaamąji svorį Europoje. 

Labai didelės reikšmės taip pat yra suda- 
rytoji prieš keletą metų Pabaltės valstybių 
santarvė. Tiesa, šioji santarvė yra mažiausia, 
nes apima mažesnes valstybes, negu anksčiau * 
minėtos dvi santarvės, bet vis tiek Pabaltės 
valstybės, susidėjusios vienybėn, daug dau- 
giau įstengia tarptautinėj politikoj, negu veiktų 
kiekviena valstybė atskirai. Štai Pabaltės san- 
tarvė nuo pat isisteigimo pradžios reikalavo, 
kad būtų įsileista Tautų Sąjungos Tarybon 
Lietuvos, Latvijos ir Estijos bendras atsto- 
vas. Tiesa sakant, savo reikalavimo Pabal- 
tés santarvė dar nepravedé, bet užtat iš- 
rinktoji atstovu Tarybon Latvija pasižadėjo 
ginti Taryboje ir kitų Pabaltės valstybių rei- 
kalus. 

Ištikus karui, mažesniųjų valstybių santar- 
vės taip pat turės labai didelės reikšmės. 
Galimas dalykas, kad ateityje atskiros maže- 
sniųjų valstybių santarvės sudarys vieną ben- 
drą santarvę savo reikalams ginti. 


Alm. 


Laimėsime! 


Drąsiai didžius vargus pamynę, 
Mes visas kliūtis nugalėsim 

Ir tik su rytmečio aušryne 
Laimužėn kelig sau nutiesim. 


Skausmuose jėgos mūs išaugo — 
Mokėsim audroms atsispirti; 
Tarp mūsų vietos lai neranda, 
Kuris prarado jauną viltį. 


Mūs darbas vaisių turi duoti, 
Mes pasiryžę tik laimėti, 
Mūs siekiai platūs, neriboti. 
Mes ilgimės dienų saulėtų. 

MOTERIS — SEIMOS SIRDIS 


Sakoma, kaa vyras yra Seimos galva, mo- 
teris gi — Seimos Sirdis. Nuo moters pareina, 
kokia bus Seima. Nuo motinos priklauso, ar 
vaikai bus dori, teisingi zmonés, myli savo 
kraštą, kalbą, ar jie bus, sakytum, menkos 
vertės žmonės, kurie nieko negerbia, nebran- 
gina: šiandien jie yra lietuviai, ryt gal jau gu- 
dai, po kiek laiko vėl dangstosi kitos tautybės 
skraiste. Nei tautybė, nei gimtoji kalba jiems 
nėra brangus, neatskiriamas dalykas. | visą 
jie žiūri pro pirštus. Šiuo atveju kalta jų mo- 
tina, kuri neugdė, nesaugojo savo šeimos 
dvasios, nesirūpino įskiepyti savo vaikams 
tikros savo tautai meilės. 

Šiuo laiku daugelio tautų moterys—moti- 
nos nuo senai jau supranta, kokios svarbios ir 
atsakingos jų pareigos yra šeimoje. Jos žino, 
kad, auklėdamos savo vaikus, privalo rūpintis 
ne tik jų maistu, rūbais ir švara, bet taip pat 
atitinkamu jų dvasios ugdymu. Gerai auklė- 
damos vaikus, jos auklėja žmones, naudingus 
savo tautai ir visuomenei. 

lr mūsų, šio krašto lietuvės motinos, pir- 
moji pareiga auklėti savo šeimoje katalikiš- 
kai — lietuvišką dvasią. Kokiu būdu ji atliktų 
šį savo uždavini, nekartą jau mes šioje vie- 
toje kalbėjome, bet prisiminkime ir šiuo kartu. 

Visų pirma motina turi stengtis, kad gim- 
toji-lietuviška kalba visuomet skambėtų jos 
šeimoje. Nesupratinga bus toji motina, kuri 
visai nekreips domės, kaip jos vaikai kalba 
savo tarpe: gudiška ar kita sudarkyta kalba. 
Lyg tai jai būtų visai nesvarbu. Yra ir tokių 
motinų, kurios, išgirdusios savo vaikus šve- 
pluojančius nelietuviškai, pagiria juos, esą tuo 
būdu jie pramoksią svetimos kalbos. Žinoma, 


ir svetimoji kalba yra reikalinga, bet kada 
išrauname iš savo širdžių meilę ir pagarbą sa- 
vajai kalbai, kada jos išsižadame, virstame iš- 
gamomis, sielos paliegėliais, kurie vargiai ar su- 
gebės būti teisingais ir naudingais žmonėmis. 
Lietuvė motina taip pat privalėtų rūpintis, kad 
jos vaikai mokėtų skaityti ir rašyti lietuviš- 
kai, kad jie gerbtų ir brangintų savąją spaudą, 
kuri visuomet bus teisingu kelrodžiu. Skaudu, 
kai mūsų motutės visai nesirūpina, kad mo- 
kykloje vaikai girdėtų savąją— lietuvišką kalbą 
ir jos mokytųsi, kai nesistengia, kad pirmuo- 
sius maldos žodžius jie išmoktų sava, jiems 
suprantama kalba. Taigi lietuve motina, tavo 
rankose šeimos dvasia, globok ją ir auklėk, 
kad ji būtų garbinga, lietuviška, o tikrai visi 
prieš tave su pagarba nusilenksime! 


II — S, 


SVARBIOS PAREIGOS 


Seniau, kada sodžiuose maža kur buvo 
mokyklų, vaikų auklėjimu rūpinosi tik tėvai, 
daugiausia motina. Tas auklėjimas negalėjo 
būti vispusiškas ir nuodugnus, nes moteris 
be to turėjo daugybę kitų pareigų. Žvilkter- 
kim i šio laikraščio „Sesių talkos“ viniete, 
kuri vaizduoja anų laikų mokyklą. Motina 
suka rateli ir mokina savo vaiką tarti „ABC“. 
Dabar dali tos pareigos nuo tėvų pečių nu- 
ėmė mokykla, kuri išmokina vaikus netik 
skaityti, bet daug ir kitų dalykų. Neretas at- 
sitikimas, kad vaikas skaito laikrašti, moki- 
nas iš ten eilučių, pasakų, sužino daug da- 
lykų apie platųji pasauli,kai tuo tarpu jų tė- 
vai dar maža tuo domisi. Tenka vistik tvir- 


tinti, kad sodžiaus kultūra sparčiai pažengė 

pirmyn, bet dar jame pasiliko nemazZa ir tam- 
sumo, ir kitų švietimo trūkumų. 

Pažvelkime pirmiausiai į sodžiuje gyvenan- 
čio lietuvio inteligento santykius su sodžiaus 
gyventojais. Kartais sodžiaus švietėjui tenka 
nugirsti visokių šmeižtų ir pletkų nuo savo 
tautiečių. Išgirs kur moterėlė, kad jų moky- 
tojas toks ir toks, prideda daug nuo savęs ir 
išnešioja po visą apylinkę apie tų švietėjų 
negirdėtus, neregėtus dalykus. Nors priežo- 
dis sako: „Pavadino—nepagadino“, bet šiuo 
atveju gali daug ir pagadinti. Vaikas, išgirdęs, 
kad jo tėvai blogai kalba apie švietėją, pra- 
deda jo negerbti, pašiepti. Kitas neleistinas 
reiškinys yra liaudies švietėjo išnaudojimas 
materjialiai. Neša viena moterėlė inteligentui 
parduoti sviestą, o kita kaimynė susitikusi 
pataria jai: „Paimk desietku skatikų brangiau, 
inteligentų duona lingva, ne iš ko gi jį pa- 
imsi, kad ne iš liaudies švietėjo“. Dėl poros 
skatikų, žinoma, pirkėjas nenukentės, bet toks 
pasakymas: „inteligento duona lingva“ rodo, 
kad kai kurie mūsų tautiečiai nė kiek nesu- 
pranta liaudies švietėjo darby ir jų neįver- 
tina. Ir tokiam švietimo darbininkui, kuris, 
auklėdamas sodžiaus jaunimą ir vaikus, įdeda 
daug sielos, pasišventimo ir darbo daugiau, 
negu iš jo reikalauna tiesioginės jo pareigos. 
Panašus jų darbų vertinimas ir atsinešimas yra 
labai skaudus ir dažnai mažinąs norą dirbti. 

Antra mūsų motinų yda—permažas susi- 
rūpinimas vaikų auklėjimu. Mokykla dalinasi 
su tėvais vaikų auklėjimo pareiga. Sodžiuje 
dažnai būna taip, kad vaikas, sulaukęs septy- 
nerių metų, pavedamas visiškai mokytojo 
žinion ir baigta. Kartais vaikas iš mokyklos 
grižta keliomis valandomis vėliau, ką jis per 
tą laiką veikė, kur buvo, tėvams ne galvoj. 
Tėvai nepasiteirauja pas vaiką, ko jį toj mo- 
kykloj mokina ir ar daug jis išmoko. Užten- 
ka vien tik to, kad jis į mokyklą vaikščioja. 
Todėl sodžiuje randam tokių vaikų, kurie 3— 
4 metus į mokyklą vaikščioję dar nemoka 
tinkamai parašyti savo vardo ir pavardės. 
Tėvai neprižiūri, ar vaikas namie mokinasi 
ar ne. Ko mokytojas mokina vaikus mokyk- 
loje, tėvai turi tą patikrinti ir prižiūrėti, kad 
vaikas elgtųsi pagal tą pamokymą. Pav., mo- 
kytojas liepia vaikams pavalgius padėkoti tė- 
vėliams: „ačiū už pusryčius, ačiū už pietus, 

už vakarienę“. Vaikas, pirmą kart padékojes, 
atidžiai seks, ką i tai pasakys tėvai, jei jie 
nekreips į tai jokio dėmesio, nepagirs jo už 
gražų padėkojimą, tai jis jau daugiau to ne- 
darys ir mokytojo pamokymas nueis niekais. 
Kartais vaikas mokykloje išdykauna, pats ne- 
seka pamokos ir kitiems trukdo. Mokytojas pa- 
lieka jį už tai po pamokų. Motina, nesulauk- 
dama sūnaus, eina teirautis, kas su juo at- 
sitiko. Susitinka apsiverkusį „nuskriaustąjį“, 
kad mokytojas paliko jį po pamokų; motina, 
vieton pamokyti, papeikti už blogą elgesį 
vaiką, bėga išbarti mokytoją, kaip, girdi, jis 
driso jos vaiką palikti po pamokų, nepašyk- 
šti ir aštrių žodelių. Čia neišgalvotos pasa- 
kos, bet tikri nuotykiai, kurie rodo, kad mūsų 
motina ne tik atitinkamai nemoko savo vaiko, 
bet dažnai trukdo kitiems, kurie norėtų jų 
vaikus gražiai pamokinti ir tinkamai auklėti. 
Tad rūpinkimės tinkamu savo vaikų auklė- 
jimu ir rodikime daugiau pagarbos mūsų liau- 
dies Svietéjams. O-ne. 


BUKIME MANDAGIOS 


Gerai išauklėtą ir išlavintą žmogų pažis- 
tame ne iš rūbų, bet iš jo pasielgimų. Dailus 
žmogaus elgesys visus žavi. Malonu yra pažinti 
ir bendrauti su tais žmonėmis, kurie visur 
ir visuomet moka tinkamai pasielgti. Žmo- 
nės, moką tinkamai elgtis, visuomet yra ma- 
lonus, gerbia kitų įsitikinimus, nieko neužgau- 
na darbais ir žodžiais, nešmeižia kitų, daro tai, 
kas galėtų suteikti kitam džiaugsmą ir malo- 
numą. Teisingai yra sakoma, kad mandagu- 
mas maža atsieina, o padeda labai daug. Jis 
švelnina žiaurius papročius, nugali kerštą, 
linksmina paniurélius, naikina ginčus ir bar- 
nius, žodžiu, puošia gyvenimą ir užtikrina 
pasisekimą. 

Geras elgesys yra reikalingas kiekvienam 
žmogui, o ypatingai mergaitei—moterei. Dau- 
gumas tvirtina, jei visuomenės papročiai su- 
gedę, kaltos moterys, nes jos turi daugiausia 
įtakos kitiems. Jeigu mes turime pareigos 
budėti savo papročių sargyboje, privalome 
būti pačios tam gerai pasiruošusios. Todėl 
pradėkime nuo pat jaunystės rūpintis išsi- 
dirbti gerą būdą, tinkamą ir švelnų elgesi. 


JAUNOSIOS 
AMATININKĖS | 


Lietuvių amatininkių būrelis su 
savo globėja p-le U.Sekmukaite. 


Uoliai imkimės darbo: kiekviename žingsnyje 
tikrinkime savo jausmus, kalbą, judėsius; ste- 
bėkime save ir kitus. Skaitykime atitinkamo 
turinio knygas ir laikraščius. Klausykime gerų 
patarimų ir pastabų. 

Iš tikrųjų juokingai atrodytų mergaitė, 
nors ir gražiausiai išsipuošusi sulig paskuti- 
nės mados, jei ji nemokėtų tinkamai elgtis: 
kur eitų, ten užkliūtų, ką sakytų, tai vis nukal- 
bėtų, ką mėgintų daryti, vis nepataikyty. Daž- 
nai draugijoj ne tik jai pačiai, bet ir kitiems 
tektų dėl to raudonuoti. 

Malonu yra pažiūrėti į kukliausią mergaitę, 
mokančią gražiai laikytis, dailiai kalbėti, lipš- 
niai ir maloniai su kitais elgtis. Ji tikrai 
turės didesnę pagarbą ir pasisekimą gyve- 
nime. 

Pačio zmogaus laikymasis įvairiais atve- 
jais yra labai svarbus dalykas. Jis daug pa- 
sako apie žmogų. Beveik kiekvienas judėsys 
parodo jo viduinį nusistatymą. 

Kūno laikymas turi būti laisvas, paprastas, 
natūralus ir tiesus. Visa, kas yra dirbtina, ne- 
normalu, kaip perdidelis išsitempimas, susi- 
kuprinimas arba pasvirimas į kurią nors puse, 
reiškia tuštumą ir daro žmogų juokingą. Ne- 
tinka būti mergaitei suglebusiai ir ištižusiai. 
Tai rodo tingumą ir silpną valią. Bet nerei- 
kia vėl tiek judrumo ir išsiblaškymo, kad 
atrodytų kaip gyvasis sidabras. 

Galva, kaip ir kūnas, reikia laikyti laisvai 
ir tiesiai. Nelaikyti jos nejudinant, kaip pri- 


. - 


kaltos ir nekraipyti perdaug į šalis. Plaukai 
turi būti tvarkingai ir gražiai sušukuoti. 
Geriausiu žmogaus dvasios ir inteligentiš- 
kumo veidrodžiu yra veidas. Veide atsispindi 
džiaugsmas ir nuliūdimas, meilė ir kerštas, 
pasitenkinimas ir nusivylimas, malonumas ir 
neapykanta. Norėdami pažinti žmogų ir ši tą 
apie ji spręsti, pirmiausia pasižiūrime į jo 
veidą. Susiraukęs ir paniūręs iš pykčio ar 
liūdėsio veidas nemaloniai matomas ir atstu- 
mia kitus nuo savęs. Todėl reikia stengtis 
turėti malonią ir rimtą išvaizdą, tinkančią 
aplinkybėms, vengti garsaus ir dažno juoko, 
nes tai parodo blogą žmogaus išauklėjimą, 
Juoktis pridera tuomet, kai tikrai yra kas juc- 
kinga ir tam tinka bendra nuotaika. Atsira- 
dusi linksmoj draugystėj negali būti viena pa: 
niūrusi. Avirkščiai, negalima juoktis ir džiaug- 
tis iš kieno nors nelaimės, arba ten, kur vy- 
rauja liūdna nuotaika. Tokiais atvejais reikia 
būti rimtai ir pareikšti užuojautos liūstantiems 


"ir nukentėjusiems. 


Labai daug pasako apie žmogaus būdą ir 
išauklėjimą jo akys. Visi dvasios pergyveni- 
mai atsispindi akyse. Tad daug dėmesio rei- 
kia kreipti į akis ir stengtis jas tinkamai lai- 
kyti. Žvilgsnis turi būti atviras, laisvas, kuklus, 
drąsus ir gyvas. Kalbant su kuo nors, nega- 
lima nukreipti žvilgsnio į šalį arba laikyti visą 
laiką nuleidus akis. Tai parodo žmogaus ne- 
drąsumą, neatvirumą arba nusikaltimą, žodžiu, 
nemokėjimą elgtis. Kalbamam žmogui reikia 

maloniai ir laisvai žiūrėti į akis. Reikia paro- 
dyti, kad atsidėjus klausai jo kalbos, supranti 
ją ir tinkamai reaguoji. Reikia vengti turėti 
ilgai ibedus akis i vieną vietą, arba perdaug 
žingeidautis kokiais nors daiktais, švaistytis 
į visas puses, kas kur randasi ir kas ką daro. 
Ypatingai stengtis nematyti to, kur pastebi, 
kad tavo žvilgsnis yra nepageidaujamas. Ne- 
gražu yra vartyti akis—baltakiuoti ir skersa- 
kiuoti, tai blogo būdo požymis. 

Iš laikymo burnos irgi galima spręsti apie 
žmogaus išauklėjimą. Labai negražu ir ne- 
sveika būti išsižiojus. Lupas reikia laikyti už- 
dengtas, bet neužspaustas. Nereikia jų nei 
kramtyti, nei laižyti. Kiek galima reikia lai- 
kytis nuo žiovavimo. Tai yra nuovargio ir nuo- 
bodžiavimo ženklas. Labai negražu yra žio- 
vauti balsu, rąžuojantis. Jei atsitinka neti- 
kėtai sužiovauti, reikia pridengti burną ranka 
ar nosine, kad nepasibiaurėtų kiti tavo perdi- 
deliu išsižiojimu. Sužiovavus netikėtai kokioj 
nors draugystėj, reikia atsiprašyti. 

Sunkiausias dalykas išmokti tinkamai ran- 
kas valdyti. Kol žmogus dirba, nejunta apsun- 
kinimo jomis, bet kai turi laisvą valandėlę, 
jis nežino, kur jas padėti. Kartais susikiša 
i kišenes, kartais daro įvairiausius judėsius: 
krapštinėja ką nors, gniaužo, vadžioja aplink 
burną, trina akis, krapšto nosį ar ausis, ko- 
kiu nors dalyku barškina. Tai yra blogo išau- 
klėjimo ir vaikiškumo požymis. Atsiranda ir 
tokių, kurie kalbėdami su kitais mėgsta su- 
duoti per peti, glostyti arba padėti ranką ki- 
tam ant peties. Kad tai būtų ir nuoširdžiausi 
santykiai, vis tiek yra nemandagu viešai liesti 
kitą asmeni savo rankomis. Kalbant su kuo 
nors, neleistina yra sunerti rankas užpaka- 
lyje, susidėti už galvos arba įsiremti į šonus. 

Jei rankos yra tuščios, reikia laikyti jas 
laisvai ir natūraliai. Stovint reikia jas laikyti 
nuleidus žemyn, arba sudėjus žemiau krūti- 
nės; sėdint turėti ant kelių. Kalbant reikia 
vengti didelių mosavimų, gestų. 

Giedrė. 
(a r 
Nieko nera negalima; yra kelių, kuriais 


gali nueiti, kur tik nori. Reikia tik pakanka- 
mai valios, o priemonių visada pakaks. 


LA ROCHEFOUEAULD. 

Tarutis moko savo žmoną 


(Ištrauka iš P.*Cvirkos veikalo „Žemė mai- 
tintoja“). 

Prasidėjo ilgosios naktys, ir prie spinksu- 
lės Taručių viduje ėjo mokslas. Monika jau 
kelintas vakaras zulino alkūnėmis stalą prisi- 
glaudusi prie vyro, kuris dešinės smiliumi 
vedžiojo knygoje. Retkarčiais buvo girdėt čia 
pat miegančio vaiko ramus šnirpštimas, o kar- 
tais atsiliepdavo ir svirplys, bet visus tuos 
garsus nustelbė šnypštimas ir šniokštimas iš 
užstalės. Mokslo pyragas moteriškei buvo ne- 
perskaniausias, ir ji mielu noru verčiau būtų 
verpusi, kiaurą naktį kulusi , negu kimšusi 
į galvą tuos negyvus ženklus, iš kurių ilgai- 
niui turėjo išeiti žodžiai ir mintys, ko gero 
dar gražiausios istorijos. Juo daugiau Moniką 
skatino vyras, juo jai pikčiau buvo. 

— A-a-a-a... — tęsėsi garsas, kaip lopšio 
daina. Dar vieną kartą, dar, jau, rodosi, ji 
išmokusi, savanoris atsikvepia, jie padaro 
mažą pertrauką, vyras įpila į lempą žibalo, 
jie šipsosi vienas kitam, rodosi, viskas gerai. 

Bet Monikai reikia pakartoti, ji vėl užmiršo 
kelias raides, jos sumaišė, ir žiūri į vyrą, lyg 
norėdama jas atsiminti, lyg susigėdusi, ir 
staiga joje kyla nusivylimas, pyktis: 

— Nenoriu. Užsimanei, kaip mažas. Nei 
man čia reikia, nei aš skaitysiu kada. Tokia 
molio galva — niekad neišmoksiu. 

— Birbia, kaip avis į uodegą įkirpta. Juk 
dantys dėl to neišbyrės. Sakyk, kaip šita va- 
dinasi? Na, ar žiaunos užšalo? 

— Man jos visos vienodos. Užmušk neat- 
skirsiu. Eik, sumanei mano durną galvą var- 
ginti, eitum miegoti, kaip žmonės... 

— Pastatysiu į kertę! — nuduodamas mo- 
kytoją, riktelėjo Juras, savo ranka paėmė jos 
ranką ir su juoku, gražniuoju ją vertė kartoti 
garsus, Monika tik pradėjo raidę „m“, kai vy- 
ras neiškentė nesikvatojęs.—Tu geriau už avį, 
me-mel—raitési jis.—Gerai, varyk. Jau ledas 


smegenyse tirpsta, varyk! 


Monika tikrai nusišluostė kaktoje iššoku- 
sios prakaito lašius. Nežinojo, ar drauge juok- 
tis, ar pykti. Ji senu įpratimu vyrui uždavė 
į nugarą. 

— Šaiposi jis! Rodos galva pusiau pliš. 
Nežinau šitos, nežinau, nežinau! — skyrėsi 


Moniką ir vyrui tos valandėlę ji pasirodė 
jauna, mažiutė. Abiejų akys sustojo ties nauju 
ženklu ir, rodos, kalnu pavirto, taip sunku 
moteriškei buvo per ji perlipti. 

Monika pastūmė knygą ir nubėgo į lovą, 
bet vyras ją sugavo ir buvo girdėt kampe 
vėl abiejų zodziai: — Ar iš proto kraustaisi? 
Atsitrauk, vaikui miegot neduodame! 

Jis skubėjo pro galvą nusimauti sijoną, 
kad tik greičiau į lovą, bet vyras ją suėmė 
glėbin ir nešė besispardančią prie stalo, dai- 
nuodamas ir pamėgdžiodamas jos balsą: 

Gir-gir-gir, gar-gar-gar 
į mokykléle... 

Vyras sodino klykiančią žąselę už stalo ir 
vaišino mokslo skanėsiais, nuo kurių, pagal 
savanorį, turėjo ne tik jo namuose, bet ir 
visame kaime šviesiau pasidaryti. Juodu gra- 
žiuoju susitarė, kad išmoks dar raide ir eis 
miegoti. Raidę pavyko perkąsti, kaip kietą 
riešutą, ir jie galėjo užpūsti spinksule. 

Daug mokslo vakarų Taručiams buvo su- 
trukdę kūlės, linaminiu talkos, bet vyras sa- 
vo užsispyrimu nepakeitė. Būdavo, sėdės prie 
knygos, kartos raides, o iš lovos ar aslos 
isiklauses į abėcėlę, Kazys taip pat varys 
bu-bu, mu-mu... 

— Ar negėda? Anksčiau už tave tas va- 
balas išmoks. Na, kaip čia parašyta? Ar lie- 
žuvį nurijai?!.. 

Jei savanorio pamokų metu sulodavo suo, 
Monika mesdavo viska— ir už krosnies. Gė- 
da jai buvo žmonių, kad tokiais darbais už- 
siima, kad kaime kalbos nepaplistų, bilojo. 

— Kailį iškaršti tau reiktų. Gėda atrodo. 
Dar šaiposi, kaip šuo į lašinius. Greičiau už 
stalo! 

Iš lėto, Monika negalėjo gėdą ir baimę, 
nebepurkštavo, kad kaime jau ir plepėjo, jog 
savanoris pačią į ministerius ruošia, ištirpo 
galvoje ledas, ir drauge su sūnumi ji pradėjo 
pirmuosius žodžius. 

Staiga jai lengva ir linksma pasidarė žiū- 
rėti į knygą. Paveikslai, kurie galėjo dominti 
tik vaiką, Monikos akyse pasidarė judą, gyvi. 
Juras pirštu vedė palei ženklus, o ji snibz- 
dėjo sau ir po trumpos valandėlės skaitė be 
mažiausios klaidos. 

Ir anksčiau ji žinojo, kad po paveikslėliu 
parašyta — „vilkas“, po musės— „musė“, ji 


taip sakė, bet nebuvo tada džiaugsmo, nes 
ji sau ir Jurui melavo. 

Bet netikėtai sąmonė išgiedrėjo, lyg koks 
sunkumas nukrito, raidės nebeatrodé daik- 
tais, visai jos išnyko, ji juokiančiomis akimis 
žiūrėjo, skaitė „vil-kas“ ji jautė, kad neme- 
luoja, nes pati girdėjo skiemenis, skaitė ki- 
tus žodžius, daugiau ir daugiau ir su kiek- 
vienu perskaityti pilnėjo džiaugsmas krū- 
tinėj. 

Mokytojas nemažiau džiaugėsi, nespéda- 
mas rodyti Monikai žodžių, atvertė tyčia iš 
galo knygos — ir ten paskaitė. Nebylė pra- 
kalbėjo. Smagenys apsivertė. Stebuklas įvy- 
ko. Monikos širdis plakė, šnervėmis ir bur- 
na ji gaudė orą, juokėsi ir skaitė, vis nau- 
jus žodžius, kažkokiu skambiu, Jurui dar ne- 
girdėtu, virpančiu balsu, panašiu į vaiko, pir- 
mą kart ištarusio ma-ma. Ji pačiupo vyro 
rankas, prisidėjo jas prie veido, bučiavo, o 
akyse triškėjo ašaros. 


LINKSMA LIETUVAITĖ 


Joks vargas nebaisus, kai jaunos lūpos moka 
linksmai šypsotis .. 

RAMUNE 


Ar jis žino, kad dėl jo 
smėliu taką nubarsčiau 
ir iš mylimo darželio 
vieną žiedą nuraškiau? 
| Ar jis žino?.. 


Ar jis žino, kad dėl jo 
taip skubėjau šiandien aust, 
kad galėčiau pasigirt 
ir šypsodama paklaust 
— ar gražu? 


Bet, kad laukiau jo nuo ryto, 
kad nemyliu nieko kito, 
nesakysiu, jei neklaus... 

Jei ir klaustų, nesakysiu... 


Ar jis nesužinos 
ir iš šypsančios tylos... 


MOTERYS VEIKIA 


VILNIUJE 


Lietuvės studentės, prasidėjus mok- 
slo metams, padarė jau du sa/0 sekcijos su- 
sirinkimus, kuriuose buvo paskaitytos paskai- 
tos. Be to, pasipasakota atostogų įspūdžiai ir 
numatytas tolimesnis veikimas. 

Mergaičių amatininkių „Birutės“ ben- 
drabučio kuopelė įsikūrė peraitais metais. Jos 
tikslu yra savitarpis lavinimasis. Kuopelė dažnai 
daro susirinkimus. Šio mėnesio 22 d. ši kuo- 
pelė surengė pas save lietuviškos dainos va- 
karą, kurį atidarė kuopelės pirmin. Survilaitė. 
Programoje buvo dvi paskaitos: „Daina ir Lie- 
tuvos praeitis“ — skaitė L. Tunkūnaitė, „Vydū- 
nas—dainos mėgėjas“ — skaitė R. Šlenytė. Be 
to, buvo gražiai padeklamuota. Programą už- 
baigė mergaičių choras. Į vakarą buvo atsilankę 
kai kurie mūsų visuomenės vyresnieji atstovai. 
Jie pasidžiaugė ne tik gražia ir įdomia pro- 
grama, bet taip pat ir gražiu salės papuošimu. 
Ant sienų kabojo lietuviški kilimai ir parašai: 
„>kambėk lietuviškoji daina“, „Pamilk lietuvišką 
dainą“ ir kiti. 


LIETUVOS VALSTYBĖJE 


— Lietuvos moterų Taryba, norėdama pa- 
gerbti lietuvę motiną, skelbia konkursą scenos 
veikalui parašyti. Už geriausį veikalą skiriama 
premija — 1000 litų. Komisijos spaudimas bū- 
siąs paskelbtas 1937 m. sausio mėn. 30 dieną. 
Jury Komisijoj sutiko dalyvauti: p. Biržiškienė, 
Soloméja Neris, viceministeris Masiliūnas, re- 
žiserius Glinskis ir Lietuvos moterų tarybos 
pirmininkė p. Lozoraitienė, 

-— Lietuvos skautés jau ruošiasi didžiajai 
1938 m. tautinei stovyklai. Tos stovyklos metu 
skautés parodys Lietuvos visuomenei, kaip jos 
moka ir sugeba dirbti pasirinktajj darba. Sioje 
stovykloje zada dalyvauti visy tauty ir valsty- 
biy skaučių atstovės. Per tuos dvejus metus 
Lietuvos skautės pasiryžo įgyvendinti šiuos šū- 
kius: skautėjimas, darbštumas, vieningumas. 

— Antroje šio mėnesio pusėje buvo Mo- 
tery Tarybos posėdis, kuriame tarybos pirmi- 
ninkė p. Lozoraitienė padarė pranešimą apie 
įvykusį rugsėjo mėnesį Jugoslavijoj tarptautinį 
moterų susivažiavimą. Pastarasis moterų kon- 
gresas pasisakė prieš karą, o jos dalyvės pasi- 
žadėjo grįžusios į savo valstybes auklėti taikos 
dvasią ir rūpintis, kad būtų sudaromos šeimos, 


kuriose viešpatautų taikos ir žmoniškumo dva- 


sia. 

— Paskutiniu metu Lietuvos moterų orga- 
nizacijos pagyvino savo veikimą. Svietimo, kul- 
tūros ir visuomenės gyvenime ryškiausiai pasi- 
rodo Kunigaikštienės Birutės Karininkų šeimų 
moterų draugija ir Moterų Katalikių draugija. 
Birutės draugija šalia aktyvaus dalyvavimo vi- 
suomeniniame gyvenime dabar ruošia spaudai 
knygą apie Lietuvos moteris. Moterų Katalikių 
draugija lapkričio 12 d. buvo surengusi Kaune 
akademiją, kurios programa buvo paskirta api- 
būdinti moterį moderniame gyvenime. Buvo 
skaitomos paskaitos temomis: „Moteris ir reli- 
gija”, „Moteris visuomeniniame gyvenime“ ir 
„Moteris ir kasdiena’. Be to, buvo koncertinė 
dalis, kurioje dainavo amerikietė Drangelienė ir 
kaunietės: Jonuškeitė - Zaunienė, Kardelienė, 
Rymaitė ir skambino Smilgaitė - Varionaitė. 


— Lapkricio mén. 15 d. Dariaus ir Giréno 
sporto kuopos ping-pong sekcijos rūpesniu 
įvyko ping-pong rungtynės tarp V.D.G. ir Pre- 
kybos mokyklos mokiniy. Rungtynés pasibaigé 
lygiomis 5:5. Iš mūsiškių žaidė: J. Karlonas, 
A. Pakula ir Ed. Kudaba. Šiose rungtynėse 
geriausiai žaidė E. Kudaba. 


_ — Lapkričio mėn. 17 d. sporto kuopos, 
ping-pong sekcijos rūpesniu prasidėjo ping- 
pongo turnyras tarp gimnazijos mokinių. 
Turnyre dalyvauja 14 mokinių. 

_ — Lapkričio mėn. 17 d. V.D G. prie Dariaus 
ir Girėno sporto kuopos įsisteigė mergaičių 
ping-pong sekcija, kuriai vadovauja V. Dem- 
sytė. 

— Vilniaus Lietuvių Sporty Klubas jau pra- 
dėjo žiemos sezoną: gimnastikos sekcija—vyrų 
grupė daro pratimus antradieniais ir penkta- 
dieniais V. Didž. Gimnaz. salėje. Organizuo- 
jasi ir mergaičių grupė, kuri netrukus, mokyt- 
J. Kazlauskaitei vadovaujant, pradės mank- 
štybos pratimus. 

— Artinantis žiemai, pradeda gyvėti ledo 
hockejaus sezonas. Sporto spaudoje nuolat 
judinamas kanadiečių klausimas. Mat, Ang- 
lija, parsigabenusi iš Kanados geriausius žai- 
dikus, laimėjo pasaulio pirmenybę. Jų pa- 
vyzdžiu eina Vokietija ir kitos Europos šalys. 
Jei tokiu tempu eis toliau kanadiečių žaidikų 
pirkimas, greitu laiku visos valstybinės hockey 
komandos bus vien iš kanadiečių sudarytos 
Ir tarptautinės hockey rungtynės pavirs į ka- 
nadiečių, gyvenančių Anglijoje, Vokietijoje ir 
kitur varžytinės. 

— Žymus Vokietijos automobilistas lenk- 
tininkas Rudolfas Caracciola sumušė pasau- 
linį greiči > rekordą, pasiekdamas virš 370 kilm. 
greiti į valandą. Sis rekordas pažymėtinas 
tuo, kad toks greitis pasiekta važiuojant auto- 
strada, o ne specialiu lenktynėms skirtu keliu. 


— Tarpvalstybinės Vokietijos ir Italijos 
futbolo rungtynės Berlyne baigėsi santykiu 
2:2. Italijos komanda buvo ta pati, kuri šių 
metų Berlyno Olimpijadėje laimėjo pasaulinę 
futbalo pirmenybę. 

— Belgija remia sportą. Belgijos vyriau- 
sybė 1937 m. sąmatoje paskyrė sporto rei- 
kalams 100 mil. belgų frankų (apie 19 mil. 
auks.) 


— Kaune įvyko Lietuvos bokso ir sun- 
kumų kilnojimo rungtynės dėl pirmenybės. 

Sunkiajam svoryje laimėjo Bagdanavičius, 
pussunkiame—Seikentas, vidutiniame—Ben- 
dikas, pusvidut. — Jacunskas, lengv. svoryje 
Cypa ir plunksnos sv. Kaplanas. Lietuvos 
boksininkai uoliai ruošiasi tarpvalstybinéms 
tarp Pabaltės valstybių rungtynėms, kurios 
įvyks šių metų gruodžio 2—4 d. Estijos so- 
stinėje Taline. 


— Garsusis anglų tenisistas Fred Perry, ku- 
ris trejus metus buvo pasaulio meisteriu, Vim- 
kledono turnyre laimėdamas triskart | vietą, 
šiemet tapo profesonalu ir perėjo „Tildeno te- 
nisininkų cirkan“. Už tai jis per metus gaus 
100 tūkst. dol. Perėjus Perry į profesonalus 
Anglija neteks stipriausio ramščio ir, beabejo, 
šiais metais pralaimės Davis taurę, kurią pa- 
veržė iš Prancuzijos. 


— Garsus sunkiojo svorio boksininkas Joe 
Lonis per vieną dieną laimėjo dvejas rungty- 
nes nokautu: su Wiliamu — II runde ir P. 
Johns — Ill runde. 


— Perry rungsis su kitu garsiuoju tenisistu 
amerikieciu Vines 40 karty ivairiuose Ameri- 
kos miestuose. 

— Stoke City mieste įvyko tarptautinės 
Futbolo rungtynės tarp Anglijos ir Airijos. Lai- 
mėjo anglai santykiu 3:1. 


— Vengrai smarkiai ruošiasi futbalo rung- 
tynėms su anglais. Rugtynės įvyks Londone 
gruodžio mėn. 


— Japonijoje, Tokio mieste, įvyko lengvo- 
sios atletikos rugtynės. Jos pasauliui naujų 
rekordų neatnešė. Bėgimuose laimėjo garsu- 
sis Murakoso, kuris ir Berlyno olimpijadėje 
pasižymėjo. 100 metrų bėg. — Kin per 10,9 
sek. 400 metr. — Morimachi 49,6 sek. 800 
metr. — Kinoshita 1:59,5; 1500 metr. — Ira- 
buchi 4:09,6; 5000 mtr.— Murakoso 15:05,4, 
10.000 mtr. — Murakoso 31: 19,6; ėjime Kaza- 
ma, maratono bégyje Isamu Susuki, Sokis 
į auksti—Kashima 1,96 mtr., į tolį Harado— 
7,26 mtr. 


— Lenkijos valstybés Prezidento taure, 
skirtą geriausiai futbalo komandai, laimėjo 
Krokuvos rinktinė, sumušdama Poznanės rink- 
tinę komandą santykiu 2:0. 

PAMINEJO JUBILIEJU 


(Feljetonas) 


Valsčiaus gydytojas daktaras Gurklys už- 
simanė paminėti savo gydytojavimo dešim- 
lies metų jubiliejų. Ką gi, sako, mini kiti, o 
kodėlgi negaliu aš? 

Sumanyta — padaryta. 

Jubiliejui paminėti Gurklienė paruošė įvai- 
riausių valgių ir gėralų, o Gurklys prisiprašė 
svečių: vietos kleboną, vaita, raStvedi, pašto 
viršininką, policijos komendantą, vaistininką, 
mokytoją, pienininką, sekvestratorių, gimines 
ir kūmus. 

I jubiliejaus paminėjimą suėjo visi. Nepa- 
sivėlino nė vienas. Daugelis atsivedė žmonas, 
o kai kurie dar ir vaikus... 

Iškilmingas jubiliejaus minėjimas prasidėjo 
tuomet, kai svečiai susėdo prie stalo ir pra- 
dėjo valgyti. Tai buvo nepaprasta valanda. 
Visų nuotaika buvo ramiausia. Jokio triukšmo. 
Kalbėjo tik peiliai, šakutės, lėkštės ir stiklai. 

Bet taip buvo neilgai. Kai stalas jau buvo 
gerokai nutuštintas ir silkių, kumpių, dešrų 
ir svaiginamųjų gėralų jau visai nebeliko, — 
svečiai užsimanė pakalbėti apie Gurklio jubi- 
liejų ir iške.ti aikštėn visus jo nuopelnus. 

Pirmas prabilo klebonas. Jis pasakė šitaip: 

„Gerbizmosios ir Gerbiamieji! Štai jau su- 
ėjo lygiai 10 metų, kai mūsų malonusis dak- 
taras Gurklys dirba nepaprastai rimtą, sunkų 
ir atsakomingą darbą. Man malonu tai pab- 


rėžti todėl, kad per visą laiką mes dirbome 
beveik kartu. Jis gydė žmonių kūnus, o aš— 
jų sielas. Ir labai dažnai atsitikdavo, kad 


vienas kitam dar ir padėdavome. Kai jis ne- 
išgydydavo, aš tuos žmones palydėdavau 
i kapus. Ką gi, reikia. Nieko nepadarysi... 
Taigi lai gyvuoja mūsų malonusis Jubiliatas!“ 

— Lai gyvuoja! Valio!-—šaukė visi ir kartu 
plojo delnais. 

Antras atsistojo kalbéti valsciaus galva — 
vaitas. Jis atsikoséjo ir sako: 

„Aš Gerbiamaji Jubiliatą pažistu nuo jo 
jaunų dienų. Pirmą kartą jis man krito į akis 
tuomet, kai dar būdamas gimnazijoje vieną 
vasarą vedžiojosi su kažkokia panele. Tais 
metais aš išvažiavau Rusijon. Buvau Mask- 
voje, Peterburke, Kryme, Kijeve, Minske ir 
Lydoje. Kai sugrižau namo, prasidėjo karas. 
Mane paėmė kariauti. Bet aš, nenorėdamas 
už svetimą Rusiją pralieti kraujo, pasidaviau 
germanams į nelaisvę. Ten bebūdamas vos 
badu nepamiriau. Sukritau, sudžiūvau, kaip 
šakalys. Po karo sugrižęs namo susiradau 
žmoną, ariau žemę ir kartu deginau plytas. 
Pernai, kai buvo vaito rinkimai, pasisukau — 
ir išrinko. Dabar bevaitaudamas, bedirbdamas 
viso valsčiaus visokiariopai gerovei, aš Ger- 
biamaji Jubiliatą pamatau beveik kasdien. 
Taigi, tegu jis neišnyksta iš mūsų akių ilgiau- 
sius metus!“ 

— Valio!—pritaré kiti. 

Trečias prabilo vaistininkas. Jis taip kal- 
bėjo: 

„Nesigirdamas pasakysiu, kad aš, kaipo 
aptiekorius, Gerbiamaji Jubiliatą geriau pa- 
žistu, negu kiti, todėl ir jo nuopelnai man 
geriau yra žinomi, negu kitiems. Kodėl? — 
Todėl, kad mus riša tiesioginės pareigos. 
Mes vienas kitam labai reikalingi: aš duodu 
vaistus, o jis gydo, jis duoda receptus, o aš 
iš to gyvenu. Maža to. Gerbiamąjį Jubiliatą 
aš pažistu nuo tų laikų, kai jis pradėjo stu- 
dijuoti daktarystę, o aš — aptiekoryste. Tuo- 
met aš dirbau Maskvoje. Gyvenimo sąlygos 
buvo sunkios. Iš namų paramos neturėjau jo- 
kios. Tad padėdavau rusų vaikams mokytis. 
O buvo nelengva. Mat, rusų valdininkų vai- 
kai buvo labai išlepinti ir negabūs. Kali, kali, 
bruki, bruki galvon, o ten kaip nelenda, taip 
nelenda. Na, bet vis dėlto užsikrutėdavau. Ir 


butą apmokédavau ir pramisdavau. Pragyve- 
nimas tuomet Maskvoje buvo nebrangus: 
duonos svaras — 2 kapeikos, cukraus — 10 
kap., mėsos 3 kap., silkių, druskos ir pipirų 
kainos jau nebeatmenu. A... (susilaiko), ką 
gi aš čia dar norėjau pasakyti?.. Na, tai ir 
bus gana. Lai gyvuoja Jubiliatas!“ 

Hai gyvuoja — Pritarė <i žilė, 
šios kalbos metu buvo suglaude akis... 

Paskutinis paprašė balso vienas iš kūmų. 
Jis šitaip pradėjo: 

„Čia Gerbiamas Ponas Aptiekorius pasakė, 
kad jis Gerbiamąjį Jubiliatą pažįsta geriau, 
negu kiti. Ot ir netiesa. Jeigu jau kalbama 
apie pažintį, tai aš galiu pasakyti, kad aš jį 
pažistu taip, kaip savo penkius pirštus. Kad 
norite, galiu ir faktais išrodyti. Pavyzdžiui, 
kaip jis gavo mūsų valsčiuje daktarystės vie- 
tą ir apsiženijęs netrukus susilaukė vaiko, 
pirmiausia atėjo ne kur kitur, bet pas mane 
ir sako: „Aš tamstą gerbiu, kaip vieną iš 
rimčiausių ir protingiausių vietos gyventojų 
ir kaipo su tokiu norėčiau sueiti į giminystę. 
Būk, sako, geras ir pakrikštink mano vaiką“. 
Aš ir neatsisakizu. Mat, aš labai minkštas 
žmogus. Jeigu kas manes ko nors paprašo, 
dievaži, negaliu atsisakyti. Ot ir vakar atėjo 
viena moteriškė paskolinti rėčio. Mano žmo- 
na ir susiraukė. Tada aš jai padaviaiu ne vien 
rėti, bet dar pasiūliau ir keptuvę. Taigi aš 
labai minkštos širdies žmogus, Nekietas’, ro- 
dos, ir Jubiliatas. Sakysime, pas jį ateina ligo- 
nis, kuris neturi nė skatiko. Jubiliatas ir ne- 
prasivaro. Vietoj pinigų paima kumpi, sviesto, 
sūrį, vištą ar ką kita. Ir aš taip darau. Ką gi, 
sunkūs laikai. Dėl to žmogus kartais turi pasi- 
tenkinti net ir kopūstų galvele... Vadinas, mudu 
esame minkšti žmonės. Duok, Dieve, kad 
mes nesukietėtumėm niekuomet. Valio Ge- 
rasis mūsų Jubiliatas“. 

— Valio! — karščiausiai pritarė visi. 

Kai jau nebebuvo daugiau norinčiųjų kal- 
bėti ir svečiai, nutuštinę stalą, ėmė Ziovauti, 
Jubiliatas atsistojo, paskambino šaukštu į 
lėkštę ir pasakė: 

„Gerbiamosios viešnios ir gerbiamieji sve- 
čiai. Tariu visoms ir visiems ačiū, kad nesi- 
puikinote, ir mano jubiliejaus proga, atėjote 
pavalgyti. 


kurie 


Urbulis. 


TRUPINIAI 


Pasaka. Tėvas turėjo du sūnus: vienas 
buvo kvailas, kitas durnas. Jie iškeliavo. Vie- 
nas išėjo į pietus, kitas į priešingą Siaurel 
pusę. Beidami vienas pamatė kiškį, kitas zui- 
ki. Vienas buvo alkanas, o kitas labai norėjo 
valgyti. Todėl vienas zuikį užmušė, o kitas 
nukovė. Vienas nulupo kailį, o kitas zuikį nu- 
bielijo. Liko tik išvirti. Bet vienas neturėjo 
degtukų, o kitas zapalkų. Tada vienas trynė 
šaką i šaką, o kitas pagali i pagalį, kad ga- 
vus ugnies. Užsidegė. Reikėjo vandens. Vie- 
nas nuėjo į griovį, kitas į ravą. Vienas van- 
deni nešė ąsočiu, kitas uzbonu. Išsivirė. Pa- 
valgė. Kiškio mėsa buvo nesveika, O zuikio 
apkrėsta apkrečiama liga... Todėl vienas bro- 
lis apsirgo, o kitas gavo ligą. Vienas sirgo 
ilgai, o kitas netrumpai. Vienas sirgo smar- 
kiai, o kitas — labai. Galop vienas brolis nu- 
mirė, o kitas gavo galą... 


Vienas skolininkas parašė savo skolinto- 
jui tokį laišką: „Gerbiamasis! Deja, žadėtos 
pinigų sumos šią savaitę atsiųsti negalėsiu. 
Bet aš tamsta užtikrinau, kad kito mėnesio 
pradžjoje sumokėsiu tamstai du kart dau- 
giau negu šią savaitę... 


Universiteto profesorius, baigdamas skaityti 
paskaitą, pažymėjo: „Taigi, turint galvoje ak- 
losios žarnos uždegimą, reikia neduoti ligo- 
niui valgyti... 


Ponia Adomienė kalba savo kaimynei apie 
savo jaunystės dienas: 

— „Tuomet man Adomas šitaip pasakė: 
Jeigu tu nesutiksi būti mano žmona, tai aš 
mirsiu. 

— Na, ir ką, pamirė? 

— Taip, pamirė... Po 30 metų. 


Tardytojas.— Radai piniginę su pini- 
gais? 

Kaltininkas.— Radau. 

Tard.— Kodėl neatidavei, kam pridera? 

Kalt. — Mat, jau buvo vėlus vakaras. 

Tard.— Tai galėjai atiduoti rytojaus dieną. 

Kalt. — Rytojaus dieną piniginėj jau nieko 
nebebuvo... 

FASIZMAS AR BOLSEVIZMAS? 


Fašizmas ir bolSevizmas—tai du kraštuti- 
niai priešingumai, nors tiek ekonominiu, tiek 
politiniu atžvilgiu turi daug panašumo. Šios 
dvi srovės yra dabartiniu metu stipriausios, 
labiausiai pasireiškusios. Yra, be abejonės, ir 
tam tikrų tarpinių politinių bei socialinių sro- 
vių, bet jos reiškiasi arba daug silpniau, arba 
pergyvena krizį, kaip, sakysime, demokratija. 

Tarp fašizmo ir bolševizmo, kaip tarp 
priešingų srovių, vyksta atkaklios varžytinės. 
Stačiai vedamos žūtbūtinės kovos. Tos kovos 
vyksta visose šalyse — vienur slaptos, kitur 
viešos, bet be kraujo praliejimo, trečiur gi 
vedamos atviros kraujingos kovos. Kiekvienas 
permano, kad paskutiniuoju atveju 
galvoje 


turima 


G zisru patvinusi Ispanija. 

Ten, būtent, fašizmas ir komunizmas išėjo 
priešais save į atvirą kovą. Tenlink pakrypo 
taip pat visos Europos akys, nes Ispanijos 
karas, tai ne vien tik ispanų reikalas. Tai vi- 
sos Europos reikalas. Nenuostabu tad, kad 
daugelis valstybių ryžosi įsikišti i Ispanijos 
vidaus karus. Galima sakyti, kad visa Europa 
yra susiskirščiusi į dvi puses: vienos valsty- 
bės daugiau ar mažiau simpatizuoja sukilė- 
liams, kitos — vyriausybininkams, nekalbant 
jau apie tas valstybes, kurios teikia pagalbą 
vienai arba antrai kovojančių pusei. 

[sp 1nijos įvykiai turi lemiamos reikšmės 
visai Europai. 

Tą lemiamą reikšmę mes čia suprantame, 
žinoma, nešališkai. Kalbame tiktai apie tai, 
kas bus, jeigu laimės fašizmas arba bolše- 
vizmas. Aišku, kad laimėjus fašistams, visur 
ne abejojamai isigalés fašizmas, lygiai taip 
pat būtų, jeigu laimėtų komunistai. Spren- 

džiant tačiau iš visos Ispanijos įvykių eigos, 
atrodo, kad sukilėliai turės laimėti. Sovietų 
Rusija tada atsiras labai keblioj padėtyj. Iš 
vienos pusės tada atsistos prieš Sovietus 
Vokietija ir Italija su visu savo fašistiniu val- 
stybių bloku, iš antros gi pusės pavojingesnė 
galės būti Sovietams ir Japonija, kurioje taip 
pat viešpatauja fašizmas. Juo blogiau Sovie- 
tams galės būti, kad Japonija yra geruose 
santykiuose su Vokietija. 
Būtų kebliau ir Prancūzijai. 

Dabar Prancūziją valdo kairieji gaivalai. 
Tai dar yra, galima sakyti, demokratinis kraš- 
tas, bet pradeda jau ir tenai augti fašizmas. 
Labai įdomu, kad lygiai, kaip Musolini, kaip 
Hitleris, taip ir Prancūzijos fašizmo vadas 
Dariot išėjo iš kairiųjų tarpo. Dariot'o partija 
užmegsta dar neseniai, bet jau turi apie šimtą 
tūkstančių narių. Laimėjus Ispanijoje sukilė- 
liams, Prancūzija būtų iš trijų pusių apsupta 
fašistinių valstybių — Vokietijos, Italijos ir 
Ispanijos. 

Didelio įspūdžio padarė Prancūzijos vi- 
daus reikalų ministerio Salengro nušižudy- 
mas. Tai buvo kairiųjų pažiūrų žmogus. Mi- 
nisteris nusižudęs, esą, dėl to, kad ji smar- 
kiai pradėję pulti parlamente ir spaudoje de- 
šiniojo sparno žmonės. Ryšium su min. Sa- 
lengro nusižudymu Prancūzijos kairieji buvo 
surengę keletą didelių manifestacijų prieš de- 
šiniuosius, 

Sukilėliai dar tebeima Mcdridgq 

Jau kelinta savaitė Madrido gatvėse vy- 
ksta kruvini mūšiai tarp sukilėlių ir vyriau- 
bininkų. Tačiau aiškios persvaros dar nė- 
ra. Kai kuriuose priemiesčiuose sukilėliai yra 


gerai įsitvirtinę. Miesto centras betgi tebėr 
dar vyriausybininkų rankose. 
Barcelonos blokada. 

Barcelona yra dar, kaip žinia, vyriausybi- 
ninkų rankose. Šis didžiulis miestas yra rytų 
Ispanijos pakraštėje. Todėl strateginiu atžvilgiu 
didelės reikšmės. I ši miestą sukilėliai nori 
nukreipti dabar savo veikimą. Neseniai gen. 
Franko vyriausybė paskelbė, kad sukilėliai 
žadą šį miestą užblokuoti, t. y. apstatyti savo 
laivais ir neileisti į ji vyriausybininkų laivų. 
Kitų valstybių laivai turį būti kontroliuojami. 
Po to Barcelona turinti būti bombarduojama. 
Dėl sumanytojo blokados žygio gen. Franko 
perspėjo Prancūziją ir Angliją. Tačiau Pran- 
cuzijos Vyriausybė pareiškė, nepripažįstanti 
jokios blokados. Anglija iki šiol nedavė aiš- 
kaus atsakymo, bet atrodo, kad ir ji nepri- 
pažins skelbiamos blokados. Atvirkščiai, ry- 
šium su skelbiama blokada, Ispanijos uostan 
Alicante atplaukė iš maltos keliolika anglų 
karo la'vų, kurie turės teikti apsaugą Angli- 
jos prekybos laivams Ispanijos vandenyse. 
Italija ir Vokietija pripažino gen. Franko 

vyriausybę. 

Jau esame rašę, kad pirmoji sukilėlių vy- 
riausybę pripažino Portugalija. Vokietija gi ir 
Italija turėjusios sukilėlių vyriausybę pripa- 
žinti po Madrido paėmimo. Pasirodo tačiau, 
kad abi valstybės padarė tai anksčiau, ne- 
laukdamos, kol Madridas bus paimtas. 

Habsburgų dinastijos grąžinimas 
Austrijoj ir Vengrijoj. 

Italijos užsienio reikalų ministeris Ciano, 
kuris lankėsi Berlyne, apsilankė taip pat ir Vie- 
noje ir Budapešte. Čia tarp kita ko buvo kal- 
bėtasi, kaip galima būtų šiose valstybėse grą- 
žinti monarchija. Tuo pačiu reikalu tarėsi 
taip pat Austrijos politikai su Musoliniu. Mat, 
Musoliniui svarbu, kad Austrija ir Vengrija 
padaryti labiau nepriklausomas nuo kitų val- 
stybių. Habsburgų dinastijos grąžinimas jau 
seniai Italijos buvo keliamas, bet kitos val- 
stybės — Prancūzija ir Mažoji Santarvė tam 
visą laiką priešinasi. Dabar gi Musolini yra 
tvirtai pasiryžęs savo sumanymą įvykdyti. Jis 
sako, kad Habsburgų dinastijos grąžinimo 
klausimas yra tiktai Austrijos ir Vengrijos vi- 
daus reikalas, todėl, esą, kaip šios valstybės 


panorės, taip ir padarys. Kadaise ir Vengrija 
nelabai norėjo monarchijos, bet mirus Veng- 
rijos premjerui Giombošui, Vengrija pradėjo 
linkti monarchijos pusėn. 

Ką reikštų monarchijos grąžinimas Austri- 
joje ir Vengrijoje? Reikštų, žinoma, fašizmo 
laimėjimą. Tiesa sakant, ir dabar šie kraštai 
yra fašistiški, bet tada fašizmas čia dar labiau 
sustiprėtų. Apskritai imant, tai būtų trečias di- 
delis fašizmo laimėjimas tarptautine prasme. 
Pirmas laimėjimas — tai Abisinija. Musoliniui 
laimėjus ir fašizmas pašoko aukštyn, ėmė la- 
biau visur plisti. Sakoma taip pat, kad fašiz- 
mas turėtų žlugti, jeigu Ispanijos sukilėliai 
pralaimėtų karą. Atrodo tačiau, kad sukilė- 
liai nepralaimės. Fašizmas vėl pakils vienu 
laipsniu. aukščiau. Grąžinus gi monarchiją 
Vengrijoje, fašizmas dar labiau triumfuotų. 
Tada fašistinių valstybių blokas, susidedąs iš 
Italijos, Vokietijos, Austrijos, Vengrijos, Ispa- 
nijos, Portugalijos ir kitų giminingų valstybių, 
galės turėti lemiamą balsą Europoje. Sakysime, 
kad ir tas pats sukilimas Ispanijoje buvo grei- 
čiausia Musolinio ir Hitlerio suplanuotas. Taip 
manyti duoda pagrindo tas faktas, kad suki- 
limas kaip tik prasidėjo tuojau po to, kai 
Italija ir Vokietija suėjo į artimesnius santy- 
kius. Kitaip sakant, kai buvo sudarytas ben- 
dras prieškomunistinis frontas. Tas frontas, 
kaip sakyta, dabar vis labiau stiprėja. Cha- 
rakteringa taip pat, kad Ispanijos karuose 
kitos valstybės ne tiek dalyvauja (žinia, slap- 
tai), kaip valstybė prieš valstybę, bet kaip 
šalininkės tam tikrų idėjų, tam tikrų sociali- 
nių ir politinių srovių. Niekas neabejoja, kad 
yra čia ir kitokių sumetimų, bet pirmoj eilėj 
Ispanijos karas yra dviejų ideologijų — fa- 
šizmo ir bolševizmo karas. 

Sprendžiant iš viso to, kas dabar vyksta 
tarptautinėj plotmėj, galima sakyti, kad fa- 
šizmas paims viršų. Kai kas netgi įžiūri, kad 
ir Sovietų komunizmas, pametęs savo senąjį 
pagrindą, pasuko fašizmo link, t. y. nusidažė 
fašistiškai. Esą, dabartinis Sovietų komuniz- 
mas nėra tikrasis komunizmas, bet kažkoks 
komunizmo ir buržuažinio fašizmo mišinys. Tai, 
esą, visa padaręs Stalinas, kuris, neva atsisa- 
kes nuo visuotinės revoliucijos, pradėjo labiau 
rūpintis Sovietų valstybės reikalais, pradėjo 
ugdyti sovietišką nacionalizmą ir panašiai. 

LIETUVOS VALSTYBEJE 


— Lapkričio 18 d. Latvija minėjo savo 


tautos nepriklausomybės paskelbimo šventę. 
Si šventė iškilmingai buvo minima ir Lietuvos 
Valstybėje. Tą dieną Kaune buvo laikomos lat- 
vių kalba pamaldos ir iškilmingai sveikinama 
Latvijos atstovybė. Vakare valstybės teatre bu- 
vo surengtas latvių dainos ir muzikos koncer- 
tas. | koncertą buvo atsilankes Lietuvos Val- 
stybės Prezidentas, ministeriai, kariuomenės 
vadovybė ir daug jvairių įstaigų ir organizacijų 
atstovų. 

— Šiomis dienomis tautiškosios studentijos 
„Neo-Lituanijos“ korporacija Kaune minėjo sa- 
vo 14 metų veikimo sukaktuves. Į paminėjimo 
iškilmes buvo atvykęs Valstybės Prezidentas 
A. Smetona, kuris pasakė studentams pritai- 
kintą kalbą. 

— Lietuvoje išleistas įstatymas, pagal kurį 
nuo kitų mokslo metų pradžios nelietuviškų 
gimnazijų abiturijentai, įstodami į universitetą, 
turės laikyti tam tikrai komisijai išplėstus lie- 
tuvių kalbos egzaminus. 

— Nesenai buvo paskelbtas Vytauto Di- 
džiojo Muziejaus įstatymo projektas. Įstatymą 
paskelbus, Svietimo ministerija paskyrė muzie- 
jaus vadovybę: Muziejaus direktoriumi paskir- 
tas Paulius Galaunė, muziejaus priešistorinio 


skyriaus vedėju — A. Rūkštelė, Kultūros pa- 
minklų saugotoju—VlI. Pryšmantas, muziejaus 
istorinio skyriaus vedėju — dr. A. Račkus. 


— Siemet Lietuvoje žymiai padidėjo spaus- 
dinių skaičius. Per šių metų 10 mėnesių vi- 
soje Lietuvos Valstybėje buvo išleista 28 ne- 
periodiniai leidiniai. Pernai per tą patį laiko- 
tarpį buvo išleista 781 leidinys. 

— Zinomas Lietuvos lakūnas Pyragius ke- 
tina skristi sklandytuvu net į Japonijos sostinę 
Tokio. _ 

— Siemet Klaipėdos uoste buvo didelis lai- 
vų judėjimas. Iki šio mėnesio 10 d. į uostą 
buvo įplaukę 1225 laivai. 

— Lapkričio mėn. 23 d. Lietuvos kariuo- 
menė iškilmingai šventė savo metinę šventę. 

— Nauju Cekoslovakijos karo attache Lie- 
tuvai ir kitoms Baltijos valstybėms paskirtas 
pulk. ltn. Farsky. 

SUOMIJOJE 


— Šio mėn. 14 d. Suomių Lietuvių Vieny- 
bės D-ja Helsinkyje surengė savo nariams ir 
bičiuliams lietuvišką vakarą. Lietuvos konsulato 
sekretorė Egzempliovoraitė škaitė paskaitą apie 
Lietuvos operos dainininką Kiprą Petrauska. 
Prelegentė vaizdžiai ir išsemiamai nupasakojo 
dainininko per 25 metus nuveiktus darbus ir 
jo nuopelnus lietuvių tautai. Po to draugijos 
pirmininkas, Suomijos geležinkelių direktorius, 
inž. E Soeldermas papasakojo savo įspūdžius, 
kuriuos patyrė šių metų vasarą, bekeliaudamas 
po Lietuvą. 


LATVIJOJE 


— Latvijos lietuviai, gyveną Rygoje, gražiai 
sutartinai veikia, iš anksto nustatydami savo 
darbo programą. Latvijos lietuvių laikraštis „Lie- 
tuvių Balsas“ rašo, kad rengiama visa eilė įdo- 
mių ir naudingų pramogų: Kalėdų pirmą dieną 
I Pagrindinė mokykla rengia eglutę, Kalėdų 
antrą dieną panašią eglutę rengia II Pagrindinė 
mokykla, Trijų Karalių dieną eglutę-vakarą ruo- 
šia III pagr. mokykla. Sausio 10 d. ruošia va- 
karą lietuviai skautai ir t. t. 


Š. A. JUNGT. VALSTYBESE 


— 1939 metais Amerikoje manoma suren- 
sti pašaulinė paroda. Amerikos lietuviai jau da- 
bar susirūpino ta paroda. Jie mano toje paro- 
doje įrengti lietuvišką pavilioną. 


ANGLIJOJE 


— Anglijoje, ypač Londone gyvena nema- 
žas lietuvių skaičius. Jie turi savo organizaci- 
jas, kur apsvarsto savo reikalus ir susirinkę 
panagrinėja mūsų tautos gyvybinius klausimus. 
Anglijos lietuviai žada aplankyti Lietuvą, ypač 
uoliai rengiasi jaunieji sportininkai 


ARGENTINOJE 


— Šiemet sukanka 10 metų, kai Buenos 
Airės mieste veikia lietuvių draugija „Lietuva“. 
Be to, čia veikia seniau įšteigtos lietuvių drau- 
gijos, kaip „Aušros Žvaigždė“, „Susivienijimas 
Liet. Argentinoje“, „Vargdienis“, „Neptūnas“ ir kt. 


VILNIUJE 


Mūsų idėjos Draugui Romuviečiui 
Romualdui Bagdonui, susituokusiam su 
panele Maryte Ulozaite, linkime daug 
šeimyniškos laimės. 


„Romuvos“ Klūbo Valdyba. 


Iš moksleivių gyvenimo. Lapkričio 
mėn. 15 d. buvo „Eucharistininkų“ kuopos su- 
sirinkimas, kuriame Ad. Sabaitis skaitė refera- 
tą: „Tikslingumas prigimtyje“. Po to J. Glaude- 
lis nupasakojo katal. spaudos parodą Vatikane. 
Baigiant susirinkimą gražiai padeklamavo B. Pa- 
cenkaitė ir Al. Valeišytė. Koncertinėje dalyje J. 
Žilinskaitė paskambino fortepijonu. 

— Lapkričio mėn. 22 d. buvo „Rambyno“ 
kuopos narių susirinkimas. Susirinkime Alg. 
Bielinis ir M. Keršis skaitė puikiai parašy- 
tus referatus. Laisvuose klausimuose ir suma- 
nymuose buvo paliesta Saulės mūšio sukaktu- 
vių paminėjimo klausimas. 


Meno D-jos susirinkimas. Šio mėn. 
25 d. Viln. Liet. Stud. Sąj. salėje buvo Viln. 
Lietuvių Meno ir Literatūros D-jos metinis na- 
rių susirinkimas, kuriam pirmininkavo VI. Nar- 
butas, o sekretoriavo J. Maceika. D-jos pirmi- 
ninkas kun. šamb. A. Viskantas padarė prane- 
šimą apie draugijos veikimą, iš kurio paaiškėjo, 
kad draugijos nemaža nuveikta. Po gyvų disku- 
sijų buvo išrinkta nauja šiems metams valdyba, 
kuri pareigomis pasiskirstė šitaip: pirmininkas — 
kun. Samb. A. Viskatas, vicepirm.—rašyt. R. Mac- 
kevičius, sekr.— stud. J. Cicėnas, iždin.— stud. 
O. Miciuté ir knyg.—dramat. J. Kanopka. Kan- 
didatais: liter. S. Urbonavičius, dail. V. Drėma 
ir stud. A. Zukauskas. Revizijos komisijon: prov. 
VI. Narbutas,red. J. Latvys ir stud. J. Karosas. 


„ Akademikai pagerbė kuratorių. 
Siomis dienomis suėjo 10 metų, kai Vilniaus 
universiteto senatas Lietuvių Studentų Sąjun- 
gai globoti paskyrė prof. J. Rudnickį. Lietuvių 
Studentų Sąjunga šio mėnesio 21 d. šias su- 
kaktuves paminėjo — surengė arbatėlę, kurios 
metu valdybos narys Br. Račinskas pasveikino 
Kuratorių ir padėkojo už ligšiolinę globą ir įtei- 
kė dovaną— Lietuvos kryžių albumą. Po to Ku- 
ratorius nuoširdžiai padėkojo už surengtas vai- 
Ses. Arbatėlėje, be studentų, dalyvavo ir šiaip 
lietuvių visuomenės atstovai. 

Sulaikyta, uždaryta... Liet. Šv. Kazi- 
miero D-jos centro valdyba gavo Svenčionių 
apskrities storastijos pranešimą, kad ji sulaikanti 
ir uždaranti D-jos skyrius šiose vietose: 

Švenčionyse, Pošiūnuose, Petrašiūnuose, Ga- 
lalauky, Kudabiškėje, Kalninėje, Berniūnuose, 
Vasiūnuose, Kackonyse ir Svirkose. 


Be to, Švenčionių storastija pranešė, kad ji 
uždaranti šios D-jos skaityklą Svenčionyse. 

Kratos. Sio mėn. 23 d. buvo padaryta 
krata Tautinio Vilniaus Lietuvių Komiteto pir- 
mininko p. K. Stašio gyvenamajame bute. Lap- 
kričio 25 d. naktį buvo darytos kratos Tauti- 
niame Vilniaus Lietuvių Komitete, Lietuvių 
Mokslo Draugijoje, „Ryto“ Draugijoje, Liet. Sv. 
Kazimiero D-joje, Liet. Mokytojų Sąjungoje ir 
pas šiuos asmenis bei jų gyvenamuose butuo- 
se: „Ryto“ D-jos pirmininką kun. K. Cibirą, 
Liet. Sv. Kazimiero D-jos pirmin. kun. V. Taš- 
kūną, Labdarybės D-jos pirm. kun. Pr. Bie- 
liauską, Tautinio Komit. narį mokyt. V. Bu- 
drevičių, T. Kom. sekretorių magr. J. Maceiką, 
Liet. Mokslo D-jos sekret. advok. A. Juknevi- 
čių, Vyt. Didž. gimnaz. direktorių M. Sikšnį, 
kun. K. Stašio bendr. vedėją A. Cicėną, „Jau- 
nimo Draugo“ redaktorių Aug. Buroką, Liet. 
Mokyt. S-gos pirm. agr. J. Jankauską, „Kultū- 
ros“ D-jos pirmin. mokyt. A. Krutulį, Viln. Liet. 
Stud. Sąj. pirmin. P. Viščinį ir vicepirm. Br. 
Račinską. x 

Be to, daryta kratos ir Švenčionyse: Liet. 
gimnazijos raštinėj, Svenč. „Ryto“ D-joj ir pas 
dir. A. Mačionį, p. Maldžiūną ir mokyk. B. Ci- 
céna. 


VISAME KRASTE 


Erzvétas. Tverečiaus vals., Švenč. apskr. 

Vėlinių dieną erzvėtiečiai aplankė kapus. Jau- 
nimas sudarė savo atskirą kuopą ir organizuo- 
tai nuėjo aplankyti mirusio savo draugo Juozo 
Martinėno kapo. Kapą papuošė vainikais su 
tautiškais kaspinais. Cia susirinko daug vyres- 
nių žmonių, kurie gražu jaunimo darbu buvo 
labai patenkinti. Ičė. 
_ Magūnai, Rimšės vals., Brėslaujos apskr. 
Šių met. vasar. mėn. 21 d. Magūnų lietuviškos 
skaityklos vedėja E. Jurkevičiūtė buvo nuėjusi 
į ūkininko A. Sabaliausko laidotuves. Čia p. ve- 
dėja su būreliu vietos jaunimo pagiedojo kele- 
tą lietuviškų giesmių. Apie tai sužinojo policija 
ir surašė protokolą. Apskrities storasta p. E. 
Jurkevičiūtę nubaudė 700 auks. arba 2 savai- 
tėm arešto. Vedėja buvo nubausta už tai, kad 
neva per tas laidotuves parodžiusi neapykan- 
tos lenkų kalbai. 

P. E. Jurkevičiūtė apeliavo į Apygardos 
Teismą. Cia spalių mėn 24 d. buvo išteisinta. 

A. 


Padėka. Pareiškusiems man užuo- 
jautos, mano brangiai motutei mirus, nuo- 


širdžiai dėkoju. Juozas Maceika. 

AMERIKOS PREZIDENTO KILME 


Flandrijos miestelio Lanoi meras, kuris la- 
bai mėgsta raustis po archyvus, surado, kad 
dabartinis Jungtinių Valstybių prezidentas yra 
prancūzas.Esą Franklino Roosevelto motina Sara 
Delanau yra La Noi šeimos ainė. La Noi šeima 
1600 metais emigravo į Olandiją, o išten į Ame- 
riką. Seima emigravo dėl tuometinių religinių 
konfliktų. La Noi šeima buvusi protestantų ti- 
kėjimo. Pasak merą, ši šeima Prancūzijai da- 
vusi net kelis maršalus ir 16 riterių. Iš šios 
šeimos kilęs ir Pavijos kautynių nugalėtojas 
Karolius La Noi, kuris iš karaliaus Pranciškaus 
gavęs asmeniškai kalaviją ir 1525 metais buvęs 
paskirtas Neapolio karalium. Miestelio meras 
Rooseveltui pasiuntė tokio turinio. telegramą: 

„Pone Prezidente, ne be pasididžiavimo mes 
sutikome jūsų laimėjimą. Man ypač malonu jus 
pasveikinti, nes mano miestelyje dar tegyvena 
jūsų keli giminės. Savo gyventojų ir savivaldy- 
bės vardu nuoširdžiausiai sveikinu". 


DIPLOMATŲ ATSILANKYMAS 


Jau nuo seniausių laikų yra paprotys lan- 
kytis vieni pas kitus. Taip daro ir valstybių 
valdovai ar paskiri atsakingi ministeriai. 

Visi girdėjome, kad nesenai į Čekoslovakiją 
buvo atvykęs Rumunijos karalius Karolis. Jo 
atvykimas turėjo ne tiktai politinės, bet ir eko- 
nominės reikšmės, pirmoje eilėje Prahai, Ceko- 
slovakijos sostinei. 

Karaliaus Karolio Prahoje buvimo metu 
į miestą suplaukė apie 100.000 žmonių iš pro- 
vincijos. Per dvi dienas visi jie paliko mažiau- 
sia du su puse milijonus kronų. Atvykę į sostinę 
apie 1.000 vyrų užsisakė naujus frakus ir kit, 
Iš viso tiems pirkimams jie išleido apie mili- 
joną kronų. Antrą milijoną išleido drabužiams 
ponios, dalyvaujančios ruošiamuose karaliaus 
garbei pokyliuose. 

Prahos telefonas ir telegrafas konstatuoja 
padidėjusį pasikalbėjimą su užsieniu. Jis davė 
20.000 kronų. Apartamentų paruošimas kaštavo 
apie 80.000 kronų. 


Prahos teatras paskyrė 150.000 kronų do- 

koracijoms. Daug išlaidų teko padaryti naujiems 
70 orkestrantams aprengti ir 50 teatro tarnau- 
tojų uniformoms. 

Vilsono pilies, kur Karolis sustojo su savo 
palydavais, apšvietimas kaštavo 100.000 kronų. 
Reikėjo išdekoruoti 270 namų tose gatvėse ir 
aikštėse, kur turėjo praeiti iškilminga eisena. 
Tam miesto savivaldybė paskyrė 30.000 kronų 
gatvėms sutvarkyti, išvalyti. Iliuminacijos per 
4 dienas kaštavo apie 250.000 (kronų. Buvo 
įrensta 1000 prožektorių, kiekvienas po 1000 
žvakių stiprumo. 

Čia dar nesuminėta, kiek kaštavo patys po- 
kiliai ir priémimai, suruošti karaliaus garbei. 
Aišku, jie siekė tūkstančius kronų. 


MUZIEJAUS RŪMAI 


Žemaičių sostinėje Telšiuose, ant Mąščio 
ežero kranto, kur prieš amžius stovėjo didžiųjų 
Lietuvos kunigaikščių Telšių dvaras, o vėliau 
Lietuvos didikų kunigaikščių Sapiehų rūmai, 
žemaičių visuomenė statosi žemaičių muziejaus 
rūmus, 

Jis skiriamas sukrauti ir apsaugoti nuo su- 
nykimo žemaičių krašto istoriniems, etnografi- 
niems ir liaudies meno turtams, žemaičių krašto 
senovės, jos didingos praeities buičiai atvaiz- 
duoti. Tai bus monumentalus pastatas, išpuoš- 
tas freskomis ir vitražais. 


Žemaičių kraštas turtingas vertingais seno- 
vės turtais. Neapsakomos vertybės yra išgaben- 
tos svetur, tačiau jų dar kol kas yra labai daug 
ir šiaudinėje pastogėje. Dabar ryžtamasi žemai- 
čių krašte sukurti kultūros židiniai ir kaip galint 
daugiau tų turtų surinkti ir apsaugoti ateičiai. 

Muziejaus statybos protektorius yra min. 
Tonkūnas. 


NEUJORKAS 


Ar žinote, kas tai yra Neujorkas? O gi tai 
Amerikos miestas, kuriame gyvena 8 milijonai 
600 tūkstančių Žmonių; pusė jų yra svetimšaliai. 
Neujorke gyvena italų daugiau, negu Ryme 
airių daugiau, negu Dubline. Dešimtoji visų 
žydų dalis ten gyvena. Tame mieste telefonų, 
yra daugiau kaip Londone, Paryžiuje, Berlyne, 


Petrapilyje ir Ryme kartu. Neujorke yra apie 
2000 teatrų ir kinų, o įvairiausių bažnyčių — 
1500. Kasdien miestan atvyksta 300.000 lan- 
kytojų. Kiekvienas 52 sekundes ateina trau- 
kinys. Kiekvienas 13 minučių įvyksta sutuoktu- 
vės, kas 6 minutės gimsta vaikas, kas 10 mi- 
nučių įsikuria nauja prekybos įstaiga, kas 52 
minutės pastatomas naujas namas. Tai bent 
miestas. 


TECHNIKA PRIEŠ 2000 METŲ 


Šiandien mes esame įpratę didžiuotis savo 
technika. Ne kartą pagalvojam, ką pasakytų se- 
novės graikai arba romėnai, jeigu jie pamatytų 
mūsų dienų stebuklus. Argi iš tikrųjų senovėje 
taip maža technikos išradimų buvo? Visai ne. 
Pradėkime nuo automatų. Juos žinojo ne tik 
graikai, bet, rodos, taip pat ir senieji indai bei 
egiptiečiai. Pav., jeigu jeidamas į bažnyčią jme- 
tei pinigą, tai iš stovinčio gaidžio pradėdavo 
bėgti šventas vanduo... Jo kiekis priklausydavo 
nuo pinigo dydžio. Kai kuriose bažnyčiose du- 
rys pačios atšidarydavo, kai suliepsnodavo šven- 
toji ugnis... 

Labai modernišku išradimu mes šiandien 
laikome kulkosvaidį. Pasirodo, jis jau buvo ži- 
nomas prieš 2000 metų. Matematikas Heronas 
ir romėnas Vitruvius pasakoja, kad tais laikais 
buvo vartojami mašinos—lankai, kurie per mi- 
nutę išmesdavo 100—120 vilyčių. Sis išradimas 
vėliau buvo užmirštas. 

Tas pats Vitruvus pasakoja, kad romėnų ve- 
žikai vartodavo taksometrus. Kai pravažiuodavo 
mylią, tuojau iškrisdavo rutuliukas. Nežinome 
tik, kokia tada buvo taksa už vieną mylią... 

Pasirodo, kad ir parakas buvo išrastas se- 
niai prieš Bert. Schwarcą. Graikai mums yra 
net palikę savo parako receptą. „Graikiška ugnis“ 
buvo vartojama apgulant tvirtoves. 

Graikų filosofas Platonas mėgo naudotis 
laikrodžiu, kuris jį pažadindavo iš miego. Mat, 
į tam tikrą prietaisą per nustatytą laiką prisi- 
rinkdavo tiek vandens, kad jo spaudimas pa- 
gamindavo garsą, kuris miegantį nustatytą va- 
landą prikeldavo. 

Didžiuojames mes savo statyba ir tuneliais. 
Prieš 2500 m. taip pat pastatytas tunelis, kuris 
ir šiandien gali imponuoti. Jis buvo skiriamas 
miestui vandeniu aprūpinti. O kasamas jis buvo 
taip pat iš abiejų galų, kaip ir šiandien. Tiesa, 
jis nėra visiškai tiesus, bet vis dėlto kasamo 
tunelio susidūrime skirtumas išėjo vos viena 
pėda. Vadinas, senovės inžinieriai su savo Zi- 
niomis tikrai galėjo didžiuotis. 


SIS TAS APIE METEORUS 


Kiekvienas mūsų esame matę krintančias 
žvaigždes. Senovės žmonės manė, kad kiekvie- 


nas Žmogus turi savo žvaigždelę ir prieš mirt 
ta žvaigždelė krintanti. Šitos krintančios Zvai- 
gždės mokslo vadinamos meteorais. Jie atsi- 
randa maždaug šiaip: 

Nuo kurios nors žvaigždės nutrūksta gabalas 
žemės, metalo ar akmens, ir tas varomas jėgos, 
kurios suka tą žvaigždę apie save, lekia į erdves. 
Jis atlekia į tą sritį, kur žemė traukia į save. 
Lékdamas per erdvę taip smarkiai trinasi ore, 
kad jis įkaista ir mes matome skaisčią krintan- 
čią žvaigždę. Meteorų yra visokių. Juos moksli- 
ninkai surenka į tam tikrus muziejus. Jų yra 
įvairaus didumo ir svorio. 


ŠIRDIES DARBAS 


Širdis yra gana nedidelis organas. Jos di- 
dumas beveik atitinka kumščio didumą, ket 
atliekamo darbo kiekiu žymiai nuo kitų organų 
skiriasi. 

Yra apskaičiuota, kad širdis per dieną pa- 
daro 19000 kilogramometrų darbo, t. y. atlieka 
tokį darbą, kuriuo 1 kilogramas būtų galima 
iškelti 19000 metrų aukščio. 

Jei širdies jėga būtų galima sunaudoti lipti 
į kalnus, tai žmogaus širdies veikimo dėka 
dienos metu pasikeltų į kalnus 271 metrų 
aukščio. 


APIE SVIESTĄ 


Senovės graikai nežinojo sviesto, Oo rymė- 
nai sviestą vartojo ne kaip maistą, bet kaip 
vaistą. Egiptiečiai III amžiuje degindavo sviestą 
lempoj, vietoj aliejaus. Afrikoj auga medžiai, iš 
kurių želmenų gamindavo sviestą; jis yra rie- 
besnis už pieno sviestą. Kaip matome, sviestas 
jau senas maisto produktas ir neišeina iš var- 
tojimo, kaip ir duona. 


IR GYVULIAI PUOSIASI 


Kai kas mano, kad tik žmogus pažįsta grožį 
ir mėgsta švarą. Tokia nuomonė yra klaidinga. 
Pav., antis, kaip gražiai savo plačiuoju snapu 
supurena, paskui padailina plunksnas. Laikas 
nuo laiko ji iš vienos savo kūno dalies snapu 
paima panašių į taukus tepalų ir jais sutepa 
plunksnas. Po sutepimo, kad ir ilgiausiai lytų, 
jos plunksnos neperšlampa. Taip daro ir kiti 
paukščiai. Na, o vištos, kurias dažnai matome 
voliojantis smiltyse, taip pat puošiasi. Kiti gy- 
vuliai, pav.: šunys, katės, karvės ir kit. puo- 
šiasi, liežuviu laižydami. Daug paukščių mau- 
dosi vandenyje. Bendrai, visi gyvuliai kokiu 
nors būdu puošiasi, net ir kiaulės savotiškai 
besivoliodamos purvyne. Mat, jų toks grožio 
supratimas. 

4. UZDAVINYS 

Surasti, kur yra namy šeimininkas. 


Laimutis 3 t. 


2. KOVA SU MIRTIMI 


Tai buvo Kinijoj. Gyveno ten liaudžiai pa- 
lankus ir jos mylimas gubernatorius, kurio la- 
bai nemėgo didikai. Įvairiais būdais stengėsi jo 
nusikratyti, pagaliau buvo jam sudaryta teismo 
byla ir gubernatorius buvo nuteistas mirti. Ta- 
čiau didikai, nenorėdami imti sau už tai atsa- 
komybės, pareiškė, kad gubernatoriaus likimą 
jie pavedą jam pačiam. Parašę vienoj kortelėj 
žodį „mirti“, o kitoj žodi „gyventi“, liepė vieną 
traukti. Girdi, katrą ištrauksiąs, taip ir bus. 

Vienas gubernatoriaus draugų, sužinojęs, 
kad abiejose kortelėse buvo parašyta „mirti“, 
pasiūlė gubernatoriui tokią klastą iškelti viešu- 
mon, bet gubernatorius su tuo pasiūlymu ne- 
sutiko. Jis priėjo prie dėžutės, kur buvo dvi 
kortelės, vieną ištraukė ir... liko laisvas. 

Kokiu būdu jam tas pavyko padaryti? 


Antanas 2 t. 


3. SARADA 


Esu daiktas aš mažytis, 
Baisiai piktas, kaip šunytis, 
Mano vardo skiemens trys: 


Pradžioj „p“, o gale — „s“. 


Be manęs apseit negali. 
Kepant žąsį ar paršelį, 
Reikia ir manęs pridėt. 
Kas esu — lengva įspėti 


V. Kuolaitis 2 t. 


4. UŽDAVINYS 

Jei į padėtą ant stalo tuščią degtukų dė- 
žutę papusime, tai ji nuo mūsų nutols. 

Kas padaryti, kad, pučiant į dežutę, ji ar- 
tintysi prie pučiančiojo, 


Povilionis 2 t. 


5. MISLĖS 


a) Galiu neskriaust tavęs, žmogau, tik vieno 
vandens aš bijau. 


V. Juknevičius 1 t. 
b) Girių mergelė, žalčio panelė, gražiai siū- 
buoja, tarp draugių linguoja. 
G. Bindoraité 7 f. 


c) Sulopinėtas, sukirpinėtas; įmestas van- 
denin — neskęsta. 

REDAKCIJA IR ADMINISTRACIJA: VILNIUS, DOMBROVSKIO G-VE 5—1. 


Redaktorius ir leidėjas AUGUSTINAS BUROKAS, 


„RUCH“ spaustuvė Vilniuje, 


TURINYS 


Spausdintas žodis daug nulemtų... — Miltauta. . . . 


Tautinis auklėjimas ir šeima — St. M. 


4 u 47.20 G 


Antano Žmuidzinavičiaus 60 metų sukaktuvės — Ž. V...... 


Žodis jaunimui — Vytautas.. .........4.. 


Nobelio premijos — Vaimaras. 


Muzika ir mūsų kompozitoriai — Vargutis. . 


Lietuvos Valstybės ekonominės sąlygos — Jurėnas. 
Motinai — Juozas KékStas.. .......2.+2.6. 


Mūsų krašto jaunieji poetai. . 
Saugokime tautos turtus! . 
Iš netolimos praeities — Žilv. 
Jaunimel — J. Žižmaitis.. . ......2.. 
Pažinkim ir skruzdėlės gyvenimą — K. 

Vilniaus miesto rotušė — J. M... 
Pasakyki, Vilniau! — Sodo Gegutė. 
Tikyba ir mokslas — Teol.......4.2.. 
Didžiosios ir mažosios valstybės — Alm. 
Laimésime! — V. Kuolaitis.. . ..... 


DEM Cae eee ee 
Moteris—šeimos širdis. — m-s. . . 
Svarbios pareigos — O-né. ... 
Būkime mandagios — Giedrė, . 
Tarutis moko savo žnioną.. .... 
Moterys veikia 


“24110 res e e 


Sportas “+. Rees E 
Pasijuokti sveika. . . 
Žvilgsnis pasaulin . . 
Broliai lietuviai 
Įdomios nuotrupos . . 
Visi sprendžiame 

Ruduo — Vardziukiemio Jonas........... 
Jugoslavijoj ir Bulgarijoj — A. P... . ss sea. 

Lietuviškas Sieninis Kalendorius 


Jau išėjo iš spaudos 
šventadienius, saulėtekį, saulėlaidį, oro atmainas ir kita. 


‘knygynuose ir „Jaunimo Draugo“ administracijoj. 


Su gražia paveiksluota lentute kaštuoja tik 50 skat., be lentutés — 35 skat. 


Viršelį piešė J. Kazlauskas. 
Vinietes — Z. Urbonavičiūtė ir J. Kazlauskas. 


„Sieninis kasdien nuplėšiamas kalendorius“. 
‘Kalendorius atspaustas gerame popieriuje. Vienoj pusėj rodo mėnesius, savaites, dienas, 
Antroj pusėj yra įvairių nau- 
dingų ir įdomių iš įvairių sričių patarimų. Kalendorius galima gauti Vilniaus lietuvių 


Przesyłka opłacona ryczałtem.. 
Eon a 


Prenumeratos kaina: 


Mūsų krašte metams. . 2 auks. 
= „ pusmečiui. 1 auks. 
Lietuvos Valstybėje ir kitur 
metams . . . . „ 1 dol. 


»—> : Kaina 20 sk. <—= 


